സമ്പൂർണ്ണ വാരഫലം: ജ്യോതിഷപ്രകാരം 2020 ഓഗസ്റ്റ് 03 മുതൽ 09 വരെയുള്ള നക്ഷത്രഫലങ്ങൾ - മലയാളം ഇ മാഗസിൻ.കോം\nവളരെ വ്യക്തതയുള്ള കാര്യങ്ങളിൽ മാത്രം ഇടപെടുന്നത് ഗുണകരമാകും. തൊഴിൽ പരമായും സാമ്പത്തികമായും വാരം അനുകൂലമാണ്. ചെറിയ ആരോഗ്യ ക്ലേശങ്ങൾ അവഗണിക്കുന്നത് പിന്നീട് പ്രയാസങ്ങൾ ഉണ്ടാക്കാൻ ഇടയുണ്ട്. ആയതിനാല് ആരോഗ്യ കാര്യങ്ങളിൽ കൂടുതൽ ശ്രദ്ധ പുലർത്തണം. ജീവിത പങ്കാളിയുമായി ചില അഭിപ്രായ വ്യത്യാസങ്ങൾ ഉണ്ടായെന്നു വരാം. ജോലിയിൽ കൂടുതൽ ഉത്തരവാദിത്വങ്ങൾ ഏറ്റെടുക്കേണ്ടി വരും.\nഗൃഹത്തിൽ ശുഭകരമായ സാഹചര്യങ്ങൾ പ്രതീക്ഷിക്കാം. ജോലിയിൽ അനുകൂല മാറ്റങ്ങള്ക്ക് സാധ്യത കാണുന്നു. വിദ്യാർത്ഥികളെ സംബന്ധിച്ച് പാഠ്യവിഷയങ്ങളിൽ കൂടുതൽ താൽപ്പര്യവും ശ്രദ്ധയും ആവശ്യമാണ്. പാഠ്യേതര വിഷയങ്ങളിൽ മികവ് പ്രകടമാകും. തൊഴിൽ പ്രവർത്തനങ്ങളിൽ സഹപ്രവർത്തകരുടെയും മേലധികാരിയുടെയും സഹായ സഹകരണം ഉണ്ടായിരിക്കും. വാഗ്വാദങ്ങൾക്കും വിയോജിപ്പുകൾക്കും കാരണമായ സാഹചര്യങ്ങൾ പ്രതീക്ഷിക്കാം.\nതൊഴിൽ പ്രവർത്തനങ്ങളിലും വ്യാപാര-വ്യവസായ രംഗങ്ങളിലും അനുകൂലമായ ഒരു വാരമായിരിക്കും ഉണ്ടാവുക. ലക്ഷ്യപ്രാപ്തിയ്ക്കുവേണ്ടി കൂടുതൽ പ്രയത്‌നം ആവശ്യമാകും. തൊഴിലന്വേഷകരെ സംബന്ധിച്ച് ലാഭകരമായ അവസരങ്ങൾ വന്നുചേരും. പ്രവർത്തന മേഖലകളിൽ നല്ല രീതിയിലുള്ള വളർച്ചയുടെ ഒരു വാരമായിരിക്കും. വിദ്യാർത്ഥികൾക്കും വിദ്യാഭ്യാസ-വൈജ്ഞാനിക മേഖലകളുമായി ബന്ധപ്പെട്ട് നിലകൊള്ളുന്നവർക്കും പുരോഗതി കൈവരും.\nവ്യക്തിപരമായ കാര്യങ്ങളിൽ ഉയർച്ച താഴ്ചകൾ വരാവുന്ന വാരമാണ്. കുടുംബ ബന്ധങ്ങളിൽ വിചാരിക്കുന്ന കാര്യവിജയം ഉണ്ടാകണമെന്നില്ല. അനാവശ്യ വാഗ്വാദങ്ങളുടെയും കലഹങ്ങളുടെയും വേളകൾ പ്രതീക്ഷിക്കാം. പാഴ്ച്ചിലവുകളും അനാവശ്യ ധനവിനിയോഗങ്ങളും മാനസ്സിക സമ്മർദ്ദത്തിനും അസ്വസ്ഥതകൾക്കും കാരണമാകാം. നിലനിൽക്കുന്ന സാമ്പത്തിക പ്രശ്‌നങ്ങൾക്ക് പരിഹാരം കാണാൻ ശ്രമിക്കും. സമാധാനവും സന്തോഷവും കൈവരിക്കാൻ കഠിന പ്രയത്‌നം ആവശ്യമാകും.\nകുടുംബ ബന്ധങ്ങളിൽ സമാധാനവും സന്തോഷവും കൈവരും. അവിവാഹിതരെ സംബന്ധിച്ച് പുതിയ തീരുമാനങ്ങളും കണ്ടുമുട്ടലുകളും അനുകൂലമാകും. ജീവിത പങ്കാളിയുമായി അഭിപ്രായ ഭിന്നതകളും വാഗ്വാദങ്ങളും ഉടലെടുക്കാൻ കാരണമായ വേളകൾ വന്നുചേരാം. ആരോഗ്യ വിഷയങ്ങളിൽ കരുതൽ ആവശ്യമാണ്. നേരിയ ആരോഗ്യ വിഷമതകൾ ഉടലെടുക്കാം. ഔദ്യോഗിക പ്രവർത്തനങ്ങളിൽ പുരോഗതി കൈവരും.\nതർക്കങ്ങളിലും വ്യവഹാരങ്ങളിലും വിജയിക്കാന് കഴിയും. തൊഴിൽ പ്രവർത്തനങ്ങളിൽ അനുകൂലമായ ഒരു വാരമായിരിക്കും ഉണ്ടാവുക. തൊഴിൽ മാറ്റത്തിനുള്ള സാധ്യതകൾ വന്നുചേരും. വ്യാപാര-വ്യവസായ രംഗങ്ങളിൽ അനുകൂലത കാണുന്നു. സ്വയംതൊഴിൽ, കൃഷി, വിദ്യാഭ്യാസം തുടങ്ങിയ മേഖലകളിൽ പുരോഗതി കൈവരും. തൊഴിൽ രംഗത്ത് പ്രവർത്തന മേഖല വിപുലമാകും. വരാന്ത്യത്തിൽ സാമ്പത്തിക ബുദ്ധിമുട്ടുകൾ വന്നുചേരാം.\nഭവന സംബന്ധമായ വിഷയങ്ങൾക്ക് പ്രാധാന്യം നൽകും. കുടുംബ സാഹചര്യങ്ങളിൽ സംതൃപ്തിയും സന്തോഷവും കൈവരും. ഭവനം മോടിപിടിപ്പിക്കുക, തുടങ്ങിയ കർത്തവ്യങ്ങളിൽ ഏർപ്പെടും. മറ്റുള്ളവരുമായി ആരോഗ്യകരമായ സംഭാഷണങ്ങളിൽ പങ്കുചേരും. അവിവാഹിതരെ സംബന്ധിച്ച് പുതിയ തീരുമാനങ്ങളിൽ കരുതൽ ആവശ്യമാണ്. പ്രവർത്തനങ്ങളിൽ ഊർജ്ജസ്വലതയും ആനന്ദവും കൈവരും. പുതിയ പദ്ധതികളിൽ ധനവിനിയോഗം കാണുന്നു.\nഔദ്യോഗിക മേഖലയിൽ പ്രവർത്തിക്കുന്നവരെ സംബന്ധിച്ചിടത്തോളം എടുത്തു പറയത്തക്ക അനുകൂലത കാണുന്നില്ല. ജോലിഭാരവും കഠിനാദ്ധ്വാനവും മാനസ്സിക സമ്മർദ്ദത്തിനും അസ്വസ്ഥതകൾക്കും കാരണമാകാം. കർത്തവ്യ നിർവ്വഹണത്തിൽ കൃത്യനിഷ്ഠ പാലിക്കാൻ കഴിയണമെന്നില്ല. വ്യാപാര-വ്യവസായ മേഖലകളുമായി ബന്ധപ്പെട്ട് നിലകൊള്ളുന്നവരെ സംബന്ധിച്ച് കാര്യവിജയം കാണുന്നു. പ്രതീക്ഷിച്ചത്തിലും ലാഭം പ്രതീക്ഷിക്കാം.\nമേലധികാരിയുടെ പ്രശംസയ്ക്ക് പാത്രമാകും. വ്യാപാര-വ്യവസായ രംഗങ്ങളിൽ സുപ്രധാന തീരുമാനങ്ങളും കൂടിക്കാഴ്ചകളും ഈ വാരത്തിന്റെ പ്രത്യേകതയായിരിക്കും. വിദ്യാർത്ഥികൾക്കും ഉദ്യോഗാർത്ഥികൾക്കും അനുകൂലത കാണുന്നു. കൃഷി, സ്വയംതൊഴിൽ, വിദ്യാഭ്യാസം തുടങ്ങിയ മണ്ഡലങ്ങളിൽ എടുത്തു പറയത്തക്ക പുരോഗതി കൈവരും. വിവിധ സ്രോതസ്സുകളിൽ നിന്നും ധനാഗമന സാധ്യത കാണുന്നു. സാമ്പത്തികനില മെച്ചപ്പെടും.\nതൊഴിലന്വേഷകർക്ക് പുതിയ അവസരങ്ങൾ വന്നുചേരാം. അവിവാഹിതർക്ക് വിവാഹ സംബന്ധമായ കാര്യങ്ങളില് തീരുമാനം ഉണ്ടാകും. ഔദ്യോഗിക മേഖലയിൽ വിരസതയുടെയും അലസതയുടെയും വേളകൾ പ്രതീക്ഷിക്കാം. ജോലിയിൽ സംതൃപ്തിയും സന്തോഷവും കുറയാം. മേലധികാരിയുടെയും സഹപ്രവർത്തകരുടെയും കുറ്റപ്പെടുത്തലുകൾക്കും വിമർശനങ്ങൾക്കും സാധ്യത കാണുന്നു. പുതിയ ധനാഗമന മാർഗ്ഗങ്ങൾ ആരായും.\nജോലിഭാരവും കഠിനാദ്ധ്വാനവും നിറഞ്ഞ ഒരു വാരമാകും ഉണ്ടാവുക. തിരക്കേറിയ വേളകൾ മാനസ്സിക സമ്മർദ്ദത്തിന് കാരണമാകാം. കാര്യക്ഷമതയും പ്രവർത്തന മികവും സഹപ്രവർത്തകരുടെയും മേലധികാരിയുടെയും പ്രശംസയ്ക്ക് പാത്രമാകും. സേവന രംഗങ്ങളിലും മറ്റും ബന്ധപ്പെട്ടിരിക്കുന്നവരെ സംബന്ധിച്ച് സാമ്പത്തിക നേട്ടവും സംതൃപ്തിയും കൈവരും. വിവിധ സ്രോതസ്സുകളിൽ നിന്നും ധനാഗമനം പ്രതീക്ഷിക്കാം.\nഅമിതമായ ജോലി ഭാരം മൂലം പ്രവര്‍ത്തനങ്ങളില് ഉദാസീനത തോനാന് ഇടയുണ്ട്. സുഹൃത്തുക്കള് ബന്ധുജനങ്ങള് എന്നിവരുമായുള്ള ബന്ധങ്ങളില് അല്പം വൈഷമ്യ ങ്ങള് ഉണ്ടായെന്നു വരാം. കച്ചവടത്തിലും വ്യാപാരത്തിലും ലാഭാനുഭവങ്ങള് വര്‍ധിക്കും. വായ്പ്പാ ബാധ്യതകളില് അല്പം കുറവ് വരും. ചില കാര്യങ്ങളില് തീരുമാനങ്ങള് മാറ്റും. അപ്രതീക്ഷിതമായ ധന ചിലവുകള് മൂലം സാമ്പത്തിക രംഗത്ത് അല്പം പ്രയാസം ഉണ്ടായെന്നു വരാം.


ഇടതുമുന്നണി സർക്കാരിന്‍റെ സത്യപ്രതിജ്ഞ മേയ് 20ന് |\nസ്ലോവാക്യയെ ഗോളിൽ മുക്കി സ്പെയി...\nന്യൂസിലന്‍ഡിന് ലോക ടെസ്റ്റ് ചാമ്...\nസേലത്ത് പോലീസ് മർദ്ദനമേറ്റ് യ...\nഐഷ സുൽത്താനക്ക് വീണ്ടും പോലീസ് ന...\nസിയാലിന് എസിഐ രാജ്യാന്തര പുരസ്...\nഅധോലോക നേതാവ് ദാവൂദ് ഇബ്രാഹിമി...\nThursday, May 6, 2021 7:40 PM IST\nതിരുവനന്തപുരം: സംസ്ഥാനത്ത് ഇടതുമുന്നണി സർക്കാരിന്‍റെ സത്യപ്രതിജ്ഞ മേയ് 20ന്. ഇന്ന് നടന്ന സിപിഎം-സിപിഐ ഉഭയകക്ഷി ചർച്ചയിലാണ് ധാരണ. എകെജി സെന്‍ററിൽ നടന്ന ചര്‍ച്ചയില് പിണറായി വിജയന്, കോടിയേരി ബാലകൃഷ്ണന്, കാനം രാജേന്ദ്രന്, പന്ന്യന് രവീന്ദ്രന് തുടങ്ങിയവര് പങ്കെടുത്തു.\nസത്യപ്രതിജ്ഞ എന്ന് നടത്തണം എന്നകാര്യത്തിലാണ് ചര്‍ച്ചയില് തീരുമാനമുണ്ടായത്. 17ന് എല്‍ഡിഎഫ് യോഗം വിളിച്ചിട്ടുണ്ട്. മന്ത്രിമാരുടെ കാര്യത്തില് ആ യോഗത്തിലാവും തീരുമാനം ഉണ്ടാവുക. ഘടകക്ഷികള്‍ക്ക് മന്ത്രിസ്ഥാനം നല്‍കുന്ന കാര്യത്തിലും ഇന്ന് ചര്‍ച്ച നടന്നു. എന്നാല് അന്തിമ തീരുമാനം ആയില്ല. ഇക്കാര്യത്തില് സിപിഐ നിലപാട് അറിയിച്ചിട്ടുണ്ട്\nസംസ്ഥാനത്ത് വലിയ വിജയത്തോടെയാണ് ഇടതുപക്ഷം തുടർഭരണം പിടിച്ചത്. ആഞ്ഞുവീശിയ ഇടതു തരംഗത്തിൽ യുഡിഎഫ് തകർന്നടിഞ്ഞിരുന്നു. എൽഡിഎഫ് 99 സീറ്റ് നേടിയപ്പോൾ യുഡിഎഫ് 41 സീറ്റ് മാത്രമാണ് നേടിയത്.


കോണ്‍ഗ്രസ് സ്ഥാനാര്‍ത്ഥിലിസ്റ്: മാറ്റമില്ല | No change in congress candidate list - Malayalam Oneindia\nകോണ്‍ഗ്രസ് സ്ഥാനാര്‍ത്ഥിലിസ്റ്: മാറ്റമില്ല\nദില്ലി: കേരളത്തിലെ അവശേഷിയ്ക്കുന്ന 12 മണ്ഡലങ്ങളിലെ സ്ഥാനാര്‍ത്ഥികളെക്കൂടി മാര്‍ച്ച് 31 ബുധനാഴ്ച എഐസിസി പ്രഖ്യാപിയ്ക്കും.\nനേരത്തെ കെപിസിസി തീരുമാനിച്ച സ്ഥാനാര്‍ത്ഥിപ്പട്ടികയില് മാറ്റങ്ങള് ഉണ്ടാവില്ലെന്ന് ഉറപ്പായിട്ടുണ്ട്. കഴിഞ്ഞ ദിവസം സോണിയാഗാന്ധി ഇതു സംബന്ധിച്ച് മുഖ്യമന്ത്രി ആന്റണിയുമായും കെപിസിസി പ്രസിഡന്റ് പി.പി. തങ്കച്ചനുമായും ചര്‍ച്ച നടത്തിയിരുന്നു. ഇരുവരും സ്ഥാനാര്‍ത്ഥിപ്പട്ടികയില് മാറ്റം വരുത്തരുതെന്ന് സോണിയയോട് ശഠിച്ചു. ഒടുവില് സോണിയ ഇവരുടെ നിര്‍ബന്ധത്തിന് വഴങ്ങിയെന്നാണ് അറിയുന്നത്.\nസോണിയയുമായുള്ള ചര്‍ച്ച ഒരു മണിക്കൂറോളം നീണ്ടു. ബുധനാഴ്ച തന്നെ തങ്കച്ചനും ആന്റണിയും കേരളത്തിലേക്ക് മടങ്ങും. ശരത്ചന്ദ്രപ്രസാദിന്റെയും ഉണ്ണിത്താന്റെയും വിഷയം സോണിയയുമായുള്ള ചര്‍ച്ചയില് കടന്നുവന്നില്ലെന്ന് തങ്കച്ചന് പറഞ്ഞു.


ശ്രീലങ്ക; കാണുന്നത് താത്കാലിക ഐക്യം. - Factsheets\n1948ൽ ബ്രിട്ടനിൽ നിന്ന് സ്വാതന്ത്ര്യം നേടിയതിന് ശേഷമുള്ള ഏറ്റവും രൂക്ഷമായ സാമ്പത്തിക പ്രതിസന്ധിയാണ് ശ്രീലങ്ക അഭിമുഖീകരിക്കുന്നത്. വിലക്കയറ്റം എക്കാലത്തെയും ഉയർന്ന നിലയിൽ എത്തുകയും പ്രക്ഷോഭങ്ങൾ രാജ്യത്ത് മുഴുവനായി വ്യാപിച്ചുകൊണ്ടിരിക്കുകയും ചെയ്യുന്നു. പ്രക്ഷോഭം മന്ത്രിമായരുടെയും എംപി മായുടേയും വീടുകളും മറ്റും പ്രതിഷേധക്കാർ കത്തിക്കുന്ന അവസ്ഥ വരെ എത്തി. പ്രമുഖ നേതാക്കളിൽ പലരും രായ്ക്കുരാമാനം നാടുവിട്ടു.\nജനരോക്ഷം പ്രസിഡൻ്റ് ഗോതബയ രാജപക്സ (Gotabaya Rajapaksa), അദ്ദേഹത്തിൻ്റെ സഹോദരനും പ്രധാനമന്ത്രിയുമായ മഹിന്ദ രാജപക്സ എന്നിവർക്കെതിരെയാണ്. കോവിഡ്19 നെ തുടർന്നുള്ള പ്രതിസന്ധികൾ നേരിടുന്നതിലുള്ള രാജപക്സമാരുടെ മോശം സമീപനമാണ് പ്രധാന കാരണമായി വിമർശകർ വിരൽചൂണ്ടുന്ന പോയിൻ്റ്. അവരുടെ രാജി ആവശ്യപ്പെട്ടുകൊണ്ട് രാജ്യത്തെങ്ങും ‘Gota out’ എന്ന പേരിൽ ബോർഡുകൾ ഉയരുകയുമുണ്ടായി.\nപ്രതിഷേധകാരിൽ മത-വംശ ഭേദമന്യേ എല്ലാവരും അണിച്ചേർന്നിട്ടുണ്ട്. പതിറ്റാണ്ടുകളായി ആഴത്തിൽ വിഭജിക്കപ്പെട്ട ശ്രീലങ്കയിൽ ഇപ്പൊൾ കാണുന്ന ഈ ഐക്യം ശ്രദ്ധേയമാണ്. വംശീയവും മതപരവുമായ സംഘർഷങ്ങളുടെയും ന്യൂനപക്ഷങ്ങളെ ബലിയാടാക്കുന്നതിന്റെയും ഹിംസാത്മക ചരിത്രമാണ് രാജ്യത്തിനുള്ളത്. സമീപ വർഷങ്ങളിൽ ജനസംഖ്യയുടെ 10% വരുന്ന മുസ്‌ലിംകളുടെ കാര്യത്തിൽ ഇത് നമ്മൾ കണ്ടതാണ്.\nപരമ്പരാഗതമായി, ശ്രീലങ്ക മൂന്ന് പ്രധാന വംശീയ വിഭാഗങ്ങളായി വിഭജിക്കപ്പെട്ടിരിക്കുന്നു. ജനസംഖ്യയുടെ 74% സിംഹളരാണ്. അവരിൽ കൂടുതൽ പേരും ബുദ്ധമതക്കാരുമാണ്. ജനസംഖ്യയുടെ ഏകദേശം 15% വരുന്നു തമിഴർ. അവരിൽ ഭൂരിഭാഗവും ഹിന്ദുക്കളാണ്; പിന്നെയുള്ളത് മധ്യപൂർവ്വേഷ്യൻ (മിഡിൽ ഈസ്റ്റേൺ) വ്യാപാരികളുടെ പിൻഗാമികളും കൂടുതലും തമിഴ് ഭാഷ സംസാരിക്കുന്നവരുമായ മുസ്‌ലിംകളാണ്. 1983ൽ ശ്രീലങ്കൻ ഭരണകൂടവും തമിഴ് വിഘടനവാദികളും തമ്മിൽ ആരംഭിച്ച അഭ്യന്തര യുദ്ധം 2009 വരെ നീണ്ടുനിന്നു. ദ്വീപിലെ രണ്ട് വലിയ സംഘങ്ങൾക്കിടയിൽ വർഷങ്ങളോളം അക്രണാത്മകമായ സംഘഷങ്ങൾ നിലനിന്നു. ബ്രിട്ടീഷ് ഭരണകാലത്ത് തമിഴർക്ക് മുൻഗണനയോടെയുള്ള പരിഗണന കിട്ടിയെന്നാണ് സിംഹളർ വിശ്വസിക്കുന്നത്. എന്നാൽ സ്വാതന്ത്യത്തിന് ശേഷം അവസ്ഥ മാറി. അതായത്, സിംഹള ശ്രീലങ്കയുടെ ഏക ഔദ്യോഗിക ഭാഷയവുകയും അത് മൂലം തമിഴ് സംസാരിക്കുന്ന ശ്രീലങ്കകാർക്ക് പൊതുമേഖലയിൽ ജോലി നഷ്ടമാവുകയും ചെയ്തു.\nരാജ്യത്തിൻ്റെ ഭരണഘടന എല്ലാവർക്കും മതസ്വാതന്ത്ര്യം ഉറപ്പു നൽകുമ്പോൾ തന്നെയും യും ബുദ്ധമതത്തിന് പ്രത്യേക പദവി നൽകുന്നു. ബുദ്ധമതത്തിന് പ്രാമുഖ്യം നൽകുകയും രാജ്യത്തിൻ്റെ സുരക്ഷയുടെയും വിശ്വാസ സംരക്ഷണത്തിന്റെയും ചുമതല കൂടി നൽകുന്നു.\nകണക്കുകളിൽ അഭിപ്രായ വ്യത്യാസങ്ങളുണ്ടെങ്കിലും പതിനായിരത്തോളം സാധാരണക്കാർ ഉൾപ്പെടെ ഒരു ലക്ഷത്തോളം ആളുകളുടെ മരണത്തിന് യുദ്ധം കാരണമായി. ഒരു ലക്ഷത്തോളം തമിഴർ ഇപ്പോഴും കുടിയിറക്കപ്പെട്ടേക്കാവുന്ന സാഹചര്യത്തിലാണുള്ളത്. ഇപ്പോഴത്തെ പ്രധാനമന്ത്രി മഹിന്ദ രാജപക്സെ മുമ്പ് പ്രസിഡൻ്റ് ആയിരിക്കുമ്പോഴും ഇപ്പോഴത്തെ പ്രസിഡൻ്റ് ഗോതബയ രാജപക്സ മുമ്പ് പ്രതിരോധ സെക്രട്ടറി ആയിരിക്കുമ്പോഴും\nരണ്ടു പക്ഷത്തും യുദ്ധക്കുറ്റം ആരോപിക്കപ്പെട്ടിരുന്നു. സർക്കാർ ഉദ്യോഗസ്ഥർ ആരോപണത്തെ നിഷേധിക്കുകയും ഐക്യരാഷ്ട്ര സഭയുടെ അന്വേഷണത്തെ തടയാൻ ശ്രമിക്കുകയും ചെയ്തു.\nയുദ്ധത്തിനുശേഷം സിംഹള ദേശീയ വാദികളുടെ അടുത്ത ഉന്നം രാജ്യത്തിലെ മൂന്നാമത്തെ വലിയ വംശ വിഭാഗമായ മുസ്‌ലിംകളായിരുന്നു. മുസ്‌ലിംകൾക്ക് മധ്യപൂർവ്വേഷ്യയുമായി സാമ്പത്തികവും ആദർശപരവുമായ കൂട്ടുകെട്ട് ഉണ്ട് എന്ന് അവർ വാദിച്ചു. ബോടു ബാല സേന എന്ന തീവ്ര ബുദ്ധിസ്റ്റ് സംഘടന മുസ്‌ലിം വിരുദ്ധ വികാരം രൂപപ്പെടുത്തുകയും ഹലാൽ ഭക്ഷണ വ്യവസായം അന്താരാഷ്ട്ര തീവ്രവാദത്തിന് സാമ്പത്തിക പിന്തുണ നൽകുന്നുണ്ടെന്നും അവർ വാദിച്ചു.\nഇസ്‌ലാമിക് സ്റ്റേറ്റിൽ നിന്ന് പ്രചോദനമുൾക്കൊണ്ട പ്രാദേശിക തീവ്രവാദികൾ 2019 ഈസ്റ്റർ ദിനത്തിൽ വ്യത്യസ്ത ക്രിസ്ത്യൻ പള്ളികളിലും ഹോട്ടലുകളിലും നടത്തിയ ആക്രമണത്തിൽ 250ലധികം സാധാരണക്കാർ കൊല്ലപ്പെട്ടു. 2009ൽ ആഭ്യന്തരയുദ്ധം അവസാനിച്ചതിനുശേഷം ശ്രീലങ്കയിൽ സംഭവിച്ച ഏറ്റവും രൂക്ഷമായ അക്രമമായിരുന്നു ഇത്. ഇതിനെ തുടർന്ന് മുസ്‌ലിം പൗരന്മാരോടുള്ള വിവേചനം വർധിച്ചു.\n2019 ലെ തെരഞ്ഞെടുപ്പിൽ ബുദ്ധിസ്റ് ദേശീയവാദികൾ ഗോതബയ രാജപക്സയെ പിന്തുണച്ചു. അന്ന്മുതൽ പൊതുസ്ഥലങ്ങളിൽ മുഖം മറക്കുന്നത്ത് നിരോധിക്കുക, ഇസ്‌ലാമിക് സ്കൂളുകൾ അടച്ചുപൂട്ടുക തുടങ്ങിയ ചില നിർദ്ദേശങ്ങൾ സർക്കാർ മുന്നോട്ട് വെക്കുകയും ചെയ്തിരുന്നു. കോവിഡ് 19 ബാധിച് മരിച്ച ആളുകളെ ഇസ്‌ലാമിക ആചാരപ്രകാരമുള്ള മരണാനന്തര ചടങ്ങുകൾക്ക് പകരം സർക്കാർ നിർദേശിച്ച രീതിയിൽ സംസ്കാരം നടത്തുവാൻ നിർബന്ധിക്കുകയും ചെയ്തു.\nരാജ്യത്തെ മുസ്‌ലിം വിരുദ്ധ മുൻവിധികളെ കുറിച്ച് 2021 ആനംസ്റ്റി ഇൻ്റർനാഷണൽ 80 പേജ് വരുന്ന ഒരു റിപ്പോർട്ട് പുറത്തിറക്കിയിരുന്നു. പ്രമുഖ മുസ്‌ലിം ആക്ടിവിസ്റ്റുകൾക്ക് നേരെ ഉപയോഗിക്കുന്ന തീവ്രവാദ നിരോധന നിയമം പിൻവലിക്കണമെന്ന് ഗവേഷകർ ശ്രീലങ്കൻ ഭരണകൂടത്തോട് ആവശ്യപ്പെടുകയും ചെയ്തിരുന്നു.\nശ്രീലങ്കയിലെ എറ്റവും വലിയ മുസ്‌ലിം രാഷ്ടീയ സംഘടനയായ ശ്രീലങ്കൻ മുസ്‌ലിം കോൺഗ്രസിൻ്റെ നേതാവ് റഊഫ് ഹകീം ഭൂമി കെയ്യേറ്റം തൻ്റെ സമുദായത്തിൻ്റെ എറ്റവും വലിയ ആശങ്കയായി പ്രകടിപ്പിച്ചു. സൈന്യം തങ്ങളുടെ ഭൂമി പിടിച്ചെടുക്കുന്നത് പ്രധാന ആശങ്കയായി കാണുന്നു എന്നദ്ദേഹം പറഞ്ഞു.\nഐക്യമോ വിഭജനമോ ?\nഇപ്പൊൾ വംശീയ സംഘർഷങ്ങൾക്ക് അയവ് വരികയും പ്രസിഡൻ്റും പ്രധാനമന്ത്രിയും സ്ഥാനമൊഴിയണമെന്ന് ആവശ്യപ്പെടുകയും ചെയ്യുന്നതിനാൽ രജപക്സ കുടുംബമാണ് പൊതു ശത്രുവായി കണക്കാപ്പെടുന്നത്.\nപ്രതിഷേധ സമരങ്ങളിലെ മുസ്‌ലിം സാനിധ്യം സർക്കാരിനെ അത്ഭുതപ്പെടുത്തിയെന്നാണ് പറയുന്നത്. സിംഹളർ, തമിഴർ, മുസ്‌ലിംകൾ എന്നിങ്ങനെ വേർതിരിവുകളിൽ നിന്ന് വ്യത്യസ്തമായി ശ്രീലങ്കക്കാർ എന്ന ഐക്യത്തിന് കീഴിയിൽ ആയിരക്കണക്കിന് ക്രിസ്ത്യാനികളും ബുദ്ധ പുരോഹിതന്മാരും മറ്റുള്ളവരും ഒരുമിച്ചു കൂടി.\nഎന്നിട്ടും പലപ്പോഴും മുസ്‌ലിംകൾ സമ്പന്നരായി ചിത്രീകരിക്കപ്പെടുന്നു. മുസ്‌ലിംകൾക്ക് മധ്യപൂർവ്വേശ്യയുമായുള്ള സാമ്പത്തിക ബന്ധത്തെക്കുറിച്ച് സംശയമുണ്ടെന്ന് സിംഹള ദേശീയവാദികളുടെ മുൻകാല ആരോപണങ്ങൾ കണക്കിലെടുത്ത്, രാജ്യത്തിന്റെ സാമ്പത്തിക തകർച്ചയ്ക്ക് ന്യൂനപക്ഷങ്ങളെ കുറ്റപ്പെടുത്തി\nവംശീയ സംഘർഷങ്ങൾ സൃഷ്ടിക്കാൻ കഴിയുമെന്ന് ചിലർ ആശങ്ക പുലർത്തുന്നു.\nസർക്കാർ അനുകൂല സോഷ്യൽ മീഡിയ കാമ്പയിനുകൾ തമിഴരെയും മുസ്‌ലിംകളെയും പോലെയുള്ള ന്യൂനപക്ഷങ്ങളെ ഇടക്കിടെ ലക്ഷ്യമിടുന്നുണ്ട്.\nനിലവിലെ പ്രക്ഷോഭങ്ങൾ വംശീയ സംഘർഷങ്ങളിൽ നിന്ന് തമിഴർക്കും മുസ്‌ലിംകൾക്കും യാതൊരുവിധ സംരക്ഷണമോ ഉറപ്പോ നൽകുന്നില്ല എന്ന് ലണ്ടനിലെ SOAS സർവകലാശലയിൽ പോസ്റ്റ് ഡോക്ടറൽ ഫെലോഷിപ്പ് ചെയ്യുന്ന മരിയോ അരുൽതാസ് (Mario Arulthas) നിരീക്ഷിക്കുന്നു. ന്യൂനപക്ഷങ്ങളെ ബലിയാടക്കുന്നത് പ്രതിസന്ധി ഘട്ടങ്ങളിൽ ജനശ്രദ്ധ തിരിക്കാൻ ചരിത്രപരമായി ഭരണകൂടങ്ങൾ ചെയ്തുവരുന്നതാണ്. അതിൻ്റെ ഫലമായാണ് ന്യൂനപക്ഷ സമുദായങ്ങളുടെ വംശഹത്യകളർ നടക്കുന്നത്. ശ്രീലങ്ക മുന്നോട്ട് പോകുമ്പോൾ, ആ രാജ്യത്തിന്റെ പൗരന്മാർ സാമ്പത്തിക പ്രതിസന്ധിയുടെ അനന്തരഫലങ്ങളെ മാത്രമല്ല, വംശ വിഭാഗങ്ങൾക്കുനേരെയുള്ള ഇത്തരത്തിലുള്ള സംശയങ്ങളെ കൂടി അഭിമുഖീകരിക്കേണ്ടി വരും.


കത്വ കേസ് നടത്തുന്നത് സൗജന്യമായി; കേരളത്തിൽ നിന്ന് പണം ലഭിച്ചിട്ടില്ല; യൂത്ത് ലീഗ് പണം നൽകി എന്ന് പറയുന്ന മുബീൻ ഫാറൂഖിക്ക് കേസുമായി ഒരു ബന്ധവുമില്ല; യൂത്ത് ലീഗിനെ പൊളിച്ചടുക്കി ദീപിക സിങ് രജാവത്ത് - BIGNEWSLIVE | Latest Malayalam News\nകോഴിക്കോട്: കത്വ കേസിലെ ഇരയുടെ കുടുംബത്തിന് സഹായം നൽകിയെന്ന യൂത്ത് ലീഗിന്റെ അവകാശവാദങ്ങളെ പൊളിച്ചടുക്കി പെൺകുട്ടിയുടെ കുടുംബത്തിനായി ഹാജരാകുന്ന അഡ്വ. ദീപിക സിങ് രജാവത്ത് രംഗത്ത്. കത്വ കേസ് നടത്തിപ്പിനായി കേരളത്തിൽ നിന്ന് പണം ലഭിച്ചിട്ടില്ലെന്ന് അഭിഭാഷക വ്യക്തമക്കി. നേരത്തെ കത്വ കേസിൽ ഇരയായ പെൺകുട്ടിയുടെ കുടുംബത്തിന് നിയമസഹായവും പരിരക്ഷയും നൽകുന്നതിനായി ലക്ഷങ്ങൾ നൽകിയെന്ന് യൂത്ത് ലീഗ് അവകാശപ്പെട്ടിരുന്നു.\nകത്വ കേസ് അഭിഭാഷകർക്ക് 9,35,000 രൂപ നൽകിയെന്നാണ് യൂത്ത് ലീഗ് നേതാക്കൾ മാധ്യമങ്ങളെ അറിയിച്ചത്. കേസിന്റെ പേരിൽ യൂത്ത് ലീഗ് പിരിച്ച പണം നേതാക്കൾ തന്നെ ചെലവഴിച്ചുവെന്ന ആരോപണം ഉയർന്ന സാഹചര്യത്തിലാണ് വിശദീകരണവുമായി യൂത്ത് ലീഗ് രംഗത്തെത്തിയത്. കേസിനായി യൂത്ത് ലീഗ് ഏർപ്പാടാക്കിയ മുബീൻ ഫാറൂഖി എന്ന അഭിഭാഷകനേയും യൂത്ത് ലീഗ് പത്രസമ്മേളനത്തിൽ പങ്കെടുപ്പിച്ചിരുന്നു. എന്നാൽ യൂത്ത് ലീഗ് പണം നൽകിയെന്ന് പറയുന്ന അഭിഭാഷകനായ മുബീൻ ഫറൂഖിക്ക് കേസ് നടത്തിപ്പിൽ യാതൊരു ബന്ധവും ഇല്ലെന്ന് ദീപിക സിങ് രജാവത്ത് പറഞ്ഞു.\nകേസ് പൂർണ്ണമായും താൻ സൗജന്യമായിട്ടാണ് നടത്തുന്നത്. കേരളത്തിൽ നിന്ന് യാതൊരു പണം ലഭിച്ചിട്ടില്ല. പണം ലഭിച്ചെന്ന് പറയുന്നത് ആശ്ചര്യജനകമാണെന്നും ദീപിക സിങ് രജാവത്ത് പറഞ്ഞു.\nകത്വ കേസിലെ പെൺകുട്ടിയുടെ പിതാവിന് അഞ്ചു ലക്ഷം രൂപയും അഭിഭാഷകർക്ക് ഒമ്പതര ലക്ഷത്തോളം രൂപയും നൽകിയെന്നായിരുന്നു യൂത്ത് ലീഗിന്റെ വിശദീകരണം. മുബീൻ ഫാറൂഖിയാണ് കോടതികളിൽ കേസ് കോർഡിനേറ്റ് ചെയ്യുന്നതെന്നുമായിരുന്നു പറഞ്ഞിരുന്നത്. എന്നാൽ മുബീൻ ഫാറൂഖി കേസുമായി ബന്ധപ്പെട്ട് ഒരു കോടതിയിലും ഹാജരായിട്ടില്ലെന്നും ദീപിക സിങ് വിശദീകരിക്കുന്നു.\nദീപിക സിങിന്റെ വെളിപ്പെടുത്തലിന് പിന്നാലെ യൂത്ത് ലീഗിന്റെ വാദങ്ങളിലെ സംശയങ്ങൾ ചൂണ്ടിക്കാണിച്ച് സുപ്രീംകോടതി അഭിഭാഷകൻ കെആർ സുഭാഷ് ചന്ദ്രൻ ഫേസ്ബുക്കിൽ പോസ്റ്റ് ചെയ്ത കുറിപ്പ്:\nസാക്ഷിവിസ്താരവും വിചാരണയും പൂർണ്ണമായും നടത്തിയത് പബ്ലിക് പ്രോസിക്യൂട്ടർ: അഡ്വ. ദീപിക സിംഗ് രാജാവത്. കത്വകേസ് ഫണ്ട് പിരിവുമായി ബന്ധപ്പെട്ട വിവാദങ്ങൾ കൊടുമ്പിരികൊള്ളുന്നതിനിടയിലാണ് കേസ് നടത്തിപ്പിനായി മുസ്ലിം യൂത്ത് ലീഗ് ചുമതലപ്പെടുത്തിയതായി അവരവകാശപ്പെടുന്ന അഡ്വ: മുബീൻ ഫാറൂഖിയെ കേരളത്തിലെത്തിച്ച് വാർത്താ സമ്മേളനം നടത്തിച്ചത്. വിവാദങ്ങളുടെ ആദ്യനാൾ മുതൽ മനസ്സിൽ ഉയർന്നുവന്ന നിരവധി ചോദ്യങ്ങളുണ്ട്.\nപഠാൻകോട്ട് കോടതിയിൽ പ്രോസിക്യൂഷനു വേണ്ടി നിയമയുദ്ധം നടത്തിയത് നാലോളം വരുന്ന അഭിഭാഷക സംഘമാണ്. ഇവർക്ക് ഫീസ് കൊടുക്കുന്നതാകട്ടെ സർക്കാരാണ്. കത്വ കേസിന്റെ വിചാരണയിലെങ്ങും പബ്ലിക് പ്രോസിക്ക്യൂട്ടർമാരല്ലാതെ സ്വകാര്യ അഭിഭാഷകരാരും ഹാജരായിട്ടില്ല. വസ്തുതകൾ ഇതായിരിക്കെ അഡ്വ: മുബീൻ ഫാറൂഖിയുടെയും മുസ്ലിം യൂത്ത് ലീഗിന്റെയും അവകാശവാദങ്ങൾ മുഖവിലക്കെടുത്താൽ തന്നെ യൂത്ത് ലീഗ് മറുപടി പറയേണ്ട ചില ചോദ്യങ്ങളുണ്ട്.\n3) വൻതുക വിമാനട്ടിക്കറ്റിന് മുടക്കി ഫാറൂഖിയെ പഞ്ചാബിൽ നിന്നും കേരളത്തിലേക്ക് ആനയിച്ചു കൊണ്ടുവന്ന് വാർത്താ സമ്മേളനം നടത്തി വിശദീകരിക്കുന്നതിനു പകരം പൊതുസമക്ഷമുള്ള കോടതി വിധിയും മുസ്ലിം യൂത്ത് ലീഗ് കൈവശമുള്ള ബാങ്ക് സ്റ്റേറ്റ്‌മെന്റും കേരളീയ സമൂഹത്തിനു മുന്നിൽ പരസ്യപ്പെടുത്തിയാൽ തീരുന്നതല്ലേ കത്വ കേസ് സംബന്ധിച്ച വിവാദങ്ങൾ? എന്നിട്ടും അതിനു മുതിരാതെ വാർത്താ സമ്മേളനങ്ങളിൽ നിന്നും വാർത്താ സമ്മേളനങ്ങളിലേക്ക് ഓടേണ്ട ഗതികേട് യൂത്ത് ലീഗ് നേതൃത്വത്തിന് വന്നതെന്തുകൊണ്ടാണ്?\nഅഡ്വ. ദീപിക തന്ന മറുപടി ഇങ്ങനെയായിരുന്നു: ‘വിചാരണ നടത്തിയത് പബ്ലിക് പ്രോസിക്യൂട്ടർ ആണ്. എല്ലാവർക്കും അറിയാവുന്നതുപോലെ പബ്ലിക് പ്രോസിക്യൂട്ടർക്കു പണം നൽകേണ്ട കാര്യമില്ല. മുബീൻ ഫാറൂഖിയെന്നു പേരുള്ള ഒരാൾ യഥാർത്ഥത്തിൽ വിചാരണ നടപടികളിൽ ഒരു ഘട്ടത്തിലും പങ്കെടുത്തിട്ടില്ല. പക്ഷെ ഇങ്ങിനെ ഒരു വക്കീൽ എല്ലാവരോടും പറയുന്നത് അദ്ദേഹം വിചാരണയിൽ പങ്കെടുത്തു എന്നാണ്. വിചാരണ പൂർണ്ണമായും നടത്തിയത് പബ്ലിക് പ്രോസിക്യൂട്ടർ ആണ്. ഞാൻ വളരെ വ്യക്തമായും ശക്തമായും പറയുന്നു; ഒരു സ്വകാര്യ അഭിഭാഷകനും വിചാരണ നടപടികളിൽ ഭാഗഭാക്കായിട്ടില്ല. എനിക്കറിയാം എങ്ങിനെയാണ് വിചാരണ നടന്നതെന്ന്. ഒരു സ്വകാര്യ അഭിഭാഷകനും വാദങ്ങളിലോ സാക്ഷി വിസ്താരത്തിലോ മറ്റേതെങ്കിലും നടപടികളിലോ രക്ഷിതാക്കളെ പ്രതിനിധീകരിച്ചു പങ്കെടുത്തിട്ടില്ല. ഇതെല്ലാം കോടതി രേഖകളുടെ ഭാഗമാണ്. നിങ്ങൾക്ക് ആർക്ക് വേണമെങ്കിലും പരിശോധിക്കാവുന്നതാണ്. പഠാൻകോട്ട് കോടതിയിൽ നിയമയുദ്ധം നടത്തിയത് പബ്ലിക് പ്രോസിക്യൂട്ടർമാർ മാത്രമായിരുന്നു’\nസമൂഹ മനസാക്ഷിയെ പിടിച്ചുലക്കുന്ന കുറ്റകൃത്യങ്ങളും ഭരണഘടനാ ലംഘനങ്ങളും പോലീസ് അതിക്രമങ്ങളുമെല്ലാം ഉണ്ടാകുമ്പോൾ ഒരു പൈസ പോലും ഫീസ് വാങ്ങാതെ, പ്രഗൽഭരും അല്ലാത്തവരുമായ നിരവധി അഭിഭാഷകർ സൗജന്യ നിയമസഹായം വാഗ്ദാനം ചെയ്ത് മുന്നിട്ടിറങ്ങുന്ന നാടാണ് നമ്മുടേത്. ഗോസംരക്ഷണത്തിന്റെ പേരിൽ നടന്ന അതിക്രമങ്ങൾ, ജെ.എൻ.യു ജാമിഅ കേസുകൾ, CAA കേസുകൾ, ഡൽഹി കലാപ കേസുകൾ, കർഷക പ്രക്ഷോഭം സംബന്ധിച്ച കേസുകൾ തുടങ്ങി സമീപ ഭൂതകാലത്തെ ശ്രദ്ധേയമായ നിരവധി കേസുകളിൽ ലക്ഷങ്ങൾ പ്രതിഫലം പറ്റുന്ന സുപ്രീം കോടതിയിലെ എണ്ണം പറഞ്ഞ സീനിയർ അഭിഭാഷകർ വിവിധ കോർട്ടുകളിൽ ഹാജരായത് ഒരുരൂപ പോലും പ്രതിഫലം വാങ്ങാതെയാണ്. എൻഡോസൾഫാൻ ഇരകൾക്കു വേണ്ടി സുപ്രീംകോടതിയിൽ DYFI സമർപ്പിച്ച പൊതുതാൽപര്യ ഹർജിയിൽ വർഷങ്ങളോളം മുതിർന്ന അഭിഭാഷകരുൾപ്പടെ ഹാജരായിരുന്നത് സൗജന്യമായായിരുന്നു. ഇത്തരമൊരു സാഹചര്യം നിലനിൽക്കെയാണ് ചണ്ഡീഗഡ് ഹൈക്കോടതിയിലോ, പഠാൻകോട്ട് ബാറിൽ പോലുമോ ചിരപരിചിതനല്ലാത്ത അഡ്വ. മുബീൻ ഫാറൂഖിക്ക് വൻതുക ഫീസ് കൊടുത്ത് കേസ് നടത്തിയെന്ന യൂത്ത് ലീഗിന്റെ അവകാശവാദം!\nപ്രതികൾക്ക് ജീവപര്യന്തം ശിക്ഷ വിധിച്ച വിചാരണ കോടതി നടപടി പോരെന്നും, വധശിക്ഷ നൽകണമെന്നുമാവശ്യപ്പെട്ട്, പ്രോസിക്യൂഷൻ അപ്പീലിനു പുറമെ, കത്വ കേസിലെ ഇരയുടെ പിതാവ് ഹൈകോടതിയെ സമീപിച്ച വാർത്ത നിരവധി മാധ്യമങ്ങൾ റിപ്പോർട്ട് ചെയ്തിട്ടുള്ളതാണ്. പ്രസ്തുത വാർത്തകളിലെല്ലാം ഇരയുടെ കുടുംബത്തിന്റെ അഭിഭാഷകരായി സൂചിപ്പിച്ചിരുന്നത് അഡ്വ: ആർ.എസ്. ബെയിൻസ്, അഡ്വ: ഉൽസവ് ബെയിൻസ് മുതലായവരെയാണ്. ഒരൊറ്റ വാർത്തയിൽപോലും അഡ്വ. മുബീൻ ഫാറൂഖിയുടെ പേര് പരാമർശിച്ചു കണ്ടിട്ടില്ല.\nവാദത്തിന് അഡ്വ: മുബീൻ ഫാറൂഖി തന്നെയാണ് ഇരയുടെ കുടുംബത്തിന്റെ അഭിഭാഷകനെന്നു കരുതുക. എന്നാലും 2020 ജനുവരി 23 നു വന്ന വാർത്ത ഗൗരവതരവും അസ്വസ്ഥജനകവുമാണ്. ശിക്ഷിക്കപ്പെട്ട പ്രതികൾ സമർപ്പിച്ച അപ്പീലിൽ എതിർഭാഗം അഭിഭാഷകർ ഹാജരാകുന്നില്ലെന്നും ഈ നില തുടർന്നാൽ അമിക്കസ് ക്യൂറിയെ നിയമിക്കേണ്ടിവരുമെന്നും വരെ ഹൈക്കോടതിക്കു പറയേണ്ടി വന്നു. വൻതുക ഫീസ് വാങ്ങിയിട്ടും സമയത്തു കോടതിയിൽ ഹാജരായി പ്രതികളുടെ അപ്പീലിനെ എതിർക്കാൻ ഇദ്ദേഹം ശ്രമിക്കാതിരുന്നത് എന്തു കൊണ്ടാണ്? ഇങ്ങിനെയൊരാളെയാണോ യൂത്ത് ലീഗ് പത്ത് ലക്ഷം ഫീസ് നൽകി പ്രമാദമായൊരു കേസിൽ നിയമിച്ചത്. ലീഗ് നേതാവ് കെ.എം. ഷാജിയുടെ തെരഞ്ഞെടുപ്പ് കേസ് നടത്താൻ പാർട്ടി ഏൽപിച്ചത് പ്രശസ്ത അഭിഭാഷകൻ കപിൽ സിബിലിനെയാണെന്നോർക്കുക. നാട്ടുകാരിൽ നിന്ന് കോടികൾ പിരിച്ചെടുത്തിട്ടും ഒരു കേസില്ലാ വക്കീലിനെ കത്വ കേസ് ഏൽപ്പിച്ചത് എത്രമാത്രം കുറ്റകരമാണ്?\nTags: adv kr subhash chandranDeepika Singh RajawatKathua CaseKeralayouth league


തമിഴ്‌നാട് നടക്കാനിരിക്കുന്ന തദ്ദേശ തെരഞ്ഞെടുപ്പിൽ ആരെയും പിന്തുണയ്ക്കില്ലെന്ന് രജനീകാന്ത് – Jaihind TV\nതമിഴ്‌നാട് നടക്കാനിരിക്കുന്ന തദ്ദേശ തെരഞ്ഞെടുപ്പിൽ ആരെയും പിന്തുണയ്ക്കില്ലെന്ന് രജനീകാന്ത്\nതമിഴ്‌നാട് നടക്കാനിരിക്കുന്ന തദ്ദേശ തെരഞ്ഞെടുപ്പിൽ ആരെയും പിന്തുണയ്ക്കില്ല എന്ന് രജനീകാന്ത്. അതേസമയം കമൽഹാസൻറെ പാർട്ടി ഇത്തവണ തെരഞ്ഞെടുപ്പിൽ മത്സരിക്കില്ല. ഡിസംബർ 27 മുതൽ 30 വരെ രണ്ടുഘട്ടമായാണ് തെരഞ്ഞെടുപ്പ്.\nതദ്ദേശ തെരഞ്ഞെടുപ്പിൽ സൂപ്പർതാരം രജനീകാന്ത് ഒരു രാഷ്ട്രീയ പാർട്ടിയെയും പിന്തണയ്ക്കില്ലെന്ന് രജനി മക്കൾമൺട്രം ഭാരവാഹി വി.എം. സുധാകരൻ പ്രസ്താവനയിൽ അറിയിച്ചു. ഉപതെരഞ്ഞെടുപ്പ് പ്രചാരണത്തിൽ രജനീകാന്തിൻറെ പേര്, ഫോട്ടോ, രജനിമക്കൾ മൺട്രത്തിന്റെ പതാക എന്നിവ ഉപയോഗിച്ചാൽ കർശനമായ നിയമനടപടി സ്വീകരിക്കുമെന്നും അദ്ദേഹം വ്യക്തമാക്കി. നേരത്തെ കമൽഹാസനുമായി ചേർന്ന് 2021 ൽ നിയമസഭാ തെരഞ്ഞെടുപ്പിൽ പ്രവർത്തിക്കുമെന്ന് രജനീകാന്ത് പറഞ്ഞിരുന്നു.\nഇതിനിടെ, തദ്ദേശ തെരഞ്ഞെടുപ്പിൽ മത്സരിക്കുന്നില്ലെന്ന് നടനും മക്കൾ നീതിമയ്യം നേതാവുമായ കമൽഹാസനും അറിയിച്ചു. തദ്ദേശ തെരഞ്ഞെടുപ്പിൽ ജനപങ്കാളിത്തം കുറവാണ് അതിനാലാണു മത്സരരംഗത്തുനിന്നുപിൻമാറുന്നത്. എന്നാൽ 2021 ൽ നടക്കാനിരിക്കുന്ന നിയമസഭാ തെരഞ്ഞെടുപ്പിൽ അധികാരത്തിലെത്തുകയാണ് തന്റെ പാർട്ടിയുടെ ലക്ഷ്യമെന്നും കമൽഹാസൻ പറഞ്ഞു. ജനങ്ങളുടെ ക്ഷേമത്തിനായി തങ്ങൾ ഒരുമിക്കേണ്ട സാഹചര്യം വന്നാൽ ഒന്നിച്ച് പ്രവർത്തിക്കുമെന്ന് ഇരുവരും നേരത്തെ തന്നെ വ്യക്തമാക്കിയുരുന്നു.


ജമ്മുകശ്മീരില് ഏറ്റുമുട്ടല്:സുരക്ഷാസേനയുമായുള്ള ഏറ്റുമുട്ടലില് രണ്ട് ഭീകരരെ വധിച്ചു - BN NEWS\nജമ്മുകശ്മീരില് ഏറ്റുമുട്ടല്:സുരക്ഷാസേനയുമായുള്ള ഏറ്റുമുട്ടലില് രണ്ട് ഭീകരരെ വധിച്ചു\nജമ്മു കശ്മീരില് സുരക്ഷാസേനയുമായുള്ള ഏറ്റുമുട്ടലില് രണ്ട് ഭീകരരെ വധിച്ചു. ഭീകരനെ തിരിച്ചറിഞ്ഞിട്ടില്ല. അവന്തിപ്പോറയിലെ പാംപ്പോറ ഏരിയയിലാണ് ഏറ്റുമുട്ടല് നടന്നത്. പ്രദേശത്ത് ഏറ്റുമുട്ടല് തുടരുകയാണെന്ന് ജമ്മു കശ്മീര് പൊലീസ് അറിയിച്ചു.\nസുരക്ഷാസേനയും അര്‍ധ സൈനികവിഭാഗവും പൊലീസും സംയുക്തമായാണ് തെരച്ചില് നടത്തുന്നതെന്ന് കശ്മീര് സോണ് പൊലീസ് അറിയിച്ചു. ആഗസ്റ്റ് 13ന് കുല്‍ഗാമില് നടന്ന ഏറ്റുമുട്ടലില് ലഷ്കറെ ത്വയ്യിബ ഭീകരനെ സുരക്ഷാസേന വധിച്ചിരുന്നു.\n← താലിബാനെ തീർക്കാൻ അഫ്ഗാനിലെ ഈ ഗ്രാമം മതി! ഇന്ത്യ ഫുൾ സപ്പോർട്ട്?\nടെലിവിഷന് അവതാരകയ്‌ക്ക് ജോലിയില് വിലക്കേര്‍പ്പെടുത്തി താലിബാന് →\nതിരമാലയില് ജലദേവന്റെ ചിത്രം; സംഭവം സത്യം ,ബിബിസി\nഗോത്രവർഗ്ഗ സ്വാതന്ത്ര്യ സമരസേനാനികള്‍ക്ക് രാജ്യത്തിന്റെ ആദരം; വാക്കു പാലിച്ചു മോഡി !!!


അയർലണ്ടിൽ കോവിഡ് നിയന്ത്രണങ്ങളിൽ ഇളവ്; മെയ്4മുതൽ ലഭിക്കുന്ന ഇളവുകൾ ഇവ - Rose Malayalam | Rose Malayalam\nUpdated on 30-04-2021 at 11:23 am\nഅയര്‍ലണ്ടിലെ ദിവസേനയുള്ള കോവിഡ് കേസുകളില് കുറവ് വന്നതോടെ മെയ് മാസം മുതല് നിയന്ത്രണങ്ങളില് ഇളവ് പ്രഖ്യാപിച്ചിരിക്കുകയാണ് സര്‍ക്കാര്. Recovery and Resilience: The Path Ahead plan എന്നാണ് സര്‍ക്കാര് ഇതിനെ വിളിക്കുന്നത്. മഹാമാരിയില് നിന്നുമുള്ള കരകയറലിന്റെ ആദ്യഘട്ടമാണ് ഇത്. ഏതാനും മേഖകളില് വീണ്ടും തുറന്ന് പ്രവര്‍ത്തിക്കാന് അനുമതി നല്‍കുന്നുണ്ടെങ്കിലും കരുതലും ജാഗ്രതയും തുടരണമെന്ന് അധികൃതര് കര്‍ശന നിര്‍ദ്ദേശം നല്‍കുന്നുണ്ട്. ഏതൊക്കെ മേഖലകള്‍ക്കാണ് ഇളവ് ലഭിക്കുക, ഏതൊക്കെ തിയതി മുതലാണ് അവ ആരംഭിക്കുക എന്നീ വിശാംശങ്ങള് ചുവടെ:\nമെയ്4മുതല്\nഎല്ലാവിധ കെട്ടിനിര്‍മ്മാണ പ്രവൃത്തികളും പുനരാരാംഭിക്കും\nപുറം സ്ഥലങ്ങളിലെ ജോലിക്കാര്‍ക്ക് ജോലി ആരംഭിക്കാം (ഉദാ: വിന്‍ഡോ ക്ലീനിങ്, മെയിന്റനന്‍സ്)\nമെയ് 10 മുതല്\nകൗണ്ടികള്‍ക്കിടയില് യാത്ര അനുവദിക്കും\nപരമാവധി3വീട്ടുകാര്‍ക്ക്, അല്ലെങ്കില് വിവിധ വീടുകളില് നിന്നുള്ള6പേര്‍ക്ക് മറ്റ് വീടുകളിലെ ഗാര്‍ഡനില് ഒത്തുചേരാം\nപുറം സ്ഥലങ്ങളില് പരമാവധി 15 പേര്‍ക്ക് ഒത്തുകൂടാം\nപുറം സ്ഥലങ്ങളിലെ ട്രെയിനിങ്ങിന് പരമാവധി 15 പേര്\nഅപ്പോയിന്റ്‌മെന്റ് പ്രകാരം click & collect സര്‍വീസ് പുനരാരാംഭിക്കാം, പുറം സ്ഥലങ്ങളില് റീട്ടെയില് കടകള് തുറക്കും\nഹെയര്‍ഡ്രസ്സേഴ്‌സ്, ബാര്‍ബര്‍മാര്, ബ്യൂട്ടീഷ്യന്‍സ് മുതലായവര്‍ക്ക് അപ്പോയിന്റ്‌മെന്റ് നല്‍കി മാത്രം കസ്റ്റമറെ സ്വീകരിക്കാം.\nഗാലറി, മ്യൂസിയം, ലൈബ്രറി, സാംസ്‌കാരിക കേന്ദ്രങ്ങള് തുറക്കും\nസംസ്‌കാരച്ചടങ്ങുകളില് പരമാവധി 50 പേര്\nവിവാഹത്തിന് പരമാവധി 50 അതിഥികള്. കെട്ടിടത്തിനകത്തെ റിസപ്ഷനില് പരമാവധി6പേര്. പുറത്താണെങ്കില് പരമാവധി 15 പേര്.\nപൊതുഗതാതത്തില് 50% കപ്പാസിറ്റിയില് ആളുകളെ കയറ്റാം.\nപ്രോപ്പര്‍ട്ടികള് കാണാന് പോകുമ്പോള് Property Service Provider-മാരുയുള്ള മുന്‍കൂര് അപ്പോയിന്റ്‌മെന്റ് നിര്‍ബന്ധം.\nവാക്‌സിന് എടുത്തവര്‍ക്ക് പ്രത്യേകം ഇളവുകള്- Johnson& Johnson വാക്സിന്റെ ഒരു ഡോസ് എടുത്തവര്‍ക്ക് (ഈ വാക്സിന് ഒരു ഡോസ് മാത്രമേ ആവശ്യമുള്ളൂ), വാക്സിനേഷന്2ആഴ്ചയ്ക്ക് ശേഷം വീടുകള്‍ക്കുള്ളില് ഒത്തുചേരാം. AstraZenica-യുടെ ആദ്യ ഡോസ് എടുത്തവര്‍ക്ക് നാല് ആ്ചയ്ക്ക് ശേഷവും ഒത്തുചേരാം.\nPfizer ആണ് എടുക്കുന്നതെങ്കില്, രണ്ട് ഡോസും എടുത്താല് മാത്രം ഒരാഴ്ചയ്ക്ക് ശേഷം ഒത്തുചേരാം. Moderna വാക്സിന് ആണെങ്കില് രണ്ട് ഡോസും എടുത്ത ശേഷം രണ്ടാഴ്ചയ്ക്ക് ശേഷം ഒത്തുചേരാം.\nമെയ് 17 മുതല്\nബാക്കിയുള്ള എല്ലാ റീട്ടെയില് കടകളും തുറക്കാം.\nജൂണ്3മുതല് (സ്ഥിതിഗതികള് വിലയിരുത്തിയ ശേഷം മാത്രം അന്തിമതീരുമാനം)\nഹോട്ടലുകള്, B&B, self catering സംവിധാനമുള്ള ഹോസ്റ്റലുകള് എന്നിവ തുറക്കാം. പക്ഷേ സര്‍വീസുകള് രാത്രി തങ്ങുന്നവര്‍ക്ക് മാത്രം.\nജൂണ്7മുതല്\nമറ്റ് വീട്ടുകാരെ സ്വന്തം വീട്ടില് അനുവദിക്കാം.\n6 പേര്‍ക്ക് വരെ കെട്ടിടത്തിന് പുറത്ത് ഭക്ഷണം/പാനീയം വിളമ്പാവുന്ന രീതിയില് റസ്റ്ററന്റുകളും ബാറുകളും തുറക്കാം.\nവിവാഹ റിസപ്ഷന് പരമാവധി 25 പേര്.\nകാണികളില്ലാതെ കായികമത്സരങ്ങള് സംഘടിപ്പിക്കാം\nജിമ്മുകള്, സ്വിമ്മിങ് പൂളുകള്, leisure centres എന്നിവ വ്യക്തിഗത ട്രെയിനിങ്ങിനായി തുറക്കാം.


ഇന്ത്യക്കാരെ ഐഎസിലേക്ക് റിക്രൂട്ട് ചെയ്ത വനിത ഫിലിപ്പീൻസിൽ പിടിയി...\nഇന്ത്യക്കാരെ ഐഎസിലേക്ക് റിക്രൂട്ട് ചെയ്ത വനിത ഫിലിപ്പീൻസിൽ പിടിയിൽ\nPreetha | Saturday, October 21, 2017 10:18 AM IST\nന്യൂഡൽഹി: ഇസ്‌ലാമിക് സ്റ്റേറ്റിലേക്ക് ഇന്ത്യക്കാരായ യുവതീയുവാക്കളെ റിക്രൂട്ട് ചെയ്ത വനിത ഫിലിപ്പീൻസിൽ പിടിയിൽ. കരേൻ ഐഷ ഹാമിഡൺ എന്ന വനിതയാണു പിടിയിലായത്. സമൂഹമാധ്യമങ്ങളിലൂടെ ഐഎസ് ആശയങ്ങൾ പ്രചരിപ്പിക്കുകയും യുവാക്കളെ ആകർഷിക്കുകയുമായിരുന്നു കരേൻ ചെയ്തിരുന്നതെന്ന് ദേശീയ അന്വേഷണ ബ്യൂറോ (എൻബിഐ) അറിയിച്ചു.\nഫിലിപ്പീൻസിലെ ഭീകരനേതാവായ മുഹമ്മദ് ജാഫർ മക്വിഡിന്റെ വിധവയാണ് കരേൻ. 2016ൽ ആണ് രാജ്യാന്തര തലത്തിൽ കുപ്രസിദ്ധയായ കരേൻ, ഫെയ്സ്ബുക്, ടെലഗ്രാം, വാട്സാപ്പ് ഗ്രുപ്പുകൾ വഴി ‘വിദേശ പോരാളി’കളെ ഇന്ത്യയിൽനിന്നും മറ്റു രാജ്യങ്ങളിൽനിന്നുമായി റിക്രൂട്ട് ചെയ്യുന്നതായി കണ്ടെത്തിയത്. ഇതേത്തുടർന്ന് വിവിധ രാജ്യങ്ങളിലെ ഏജൻസികൾ ഇവർക്കു വേണ്ടിയുള്ള തിരച്ചിൽ നടത്തിവരികയായിരുന്നു.\nകഴിഞ്ഞ വർഷം കരേന്റെ വിവരങ്ങൾ അന്വേഷിച്ച് എൻഐഎ ഫിലിപ്പീൻസ് സർക്കാരിനു കത്തയച്ചിരുന്നു. അവരുടെ ഡിയേഗോയിലുള്ള വിലാസവും ഫോൺ നമ്പറുകളും എൻഐഎയ്ക്ക് ഫിലിപ്പീൻസ് ലഭ്യമാക്കുകയും ചെയ്തിരുന്നു. ഇന്ത്യയിലെ പ്രവർത്തനങ്ങളെക്കുറിച്ച് ചോദ്യം ചെയ്യുന്നതിനായി കരേനെ കസ്റ്റഡിയിൽ കിട്ടാൻ ഫിലിപ്പീൻസ് സർക്കാരിനെ സമീപിക്കാനിരിക്കുകയാണ് എൻഐഎ.\nഇന്ത്യയിലെ ഐഎസ് പ്രചാരകരായ ഇന്ത്യൻ ഓയിൽ കോർപ്പറേഷൻ മാനേജർ മുഹമ്മദ് സിറാജുദ്ദീൻ, എൻജിനീയർ മുഹമ്മദ് നസീർ എന്നിവരെ നേരത്തെ പിടികൂടിയിരുന്നു. ഐഎസിലേക്ക് റിക്രൂട്ട് ചെയ്തത് കരേൻ ആയിരുന്നുവെന്നാണ് ഇവരുടെ മൊഴി. ഇസ്‍ലാം ക്യൂ ആൻഡ് എ, ഉമ്മ അഫയേർസ് എന്നീ ഓൺലൈൻ ഗ്രൂപ്പുകൾ കൈകാര്യം ചെയ്തിരുന്നത് കരേൻ ആയിരുന്നുവെന്ന് എൻഐഎ അറിയിച്ചു. മുംബൈ, തിരുച്ചിറപ്പള്ളി, ഹൈദരാബാദ്, ശ്രീനഗർ, കാൺപൂർ, സോപോർ, കൊൽക്കത്ത, ജയ്പൂർ എന്നിവിടങ്ങളിൽനിന്നുള്ളവരാണ് കരേനുമായി ബന്ധം പുലർത്തിയിരുന്നതെന്നും എൻഐഎ വ്യക്തമാക്കി.


MALAYALAM EXPRESS: Online Malayalam News, മലയാളം വാർത്ത - ഭീമ കൊറേഗാവ് സംഘര്‍ഷം: അറസ്റ്റിലായ ആക്ടിവിസ്റ്റുകള് രാജ്യത്തെ ദളിതരെ ഒരുമിച്ച് കൂട്ടി കേന്ദ്ര സര്‍ക്കാറിനെ അട്ടിമറിക്കാന് ശ്രമിക്കുകയായിരുന്നെന്ന് പൊലീസ്\nഭീമ കൊറേഗാവ് സംഘര്‍ഷം: അറസ്റ്റിലായ ആക്ടിവിസ്റ്റുകള് രാജ്യത്തെ ദളിതരെ ഒരുമിച്ച് കൂട്ടി കേന്ദ്ര സര്‍ക്കാറിനെ അട്ടിമറിക്കാന് ശ്രമിക്കുകയായിരുന്നെന്ന് പൊലീസ്\nന്യൂദല്‍ഹി: 2018 ജനുവരി ഒന്നിന് ഭീമ കൊറേഗാവില് നടന്ന സംഘര്‍ഷവുമായി ബന്ധപ്പെട്ട് പൊലീസ് അറസ്റ്റിലായ ആക്ടിവിസ്റ്റുകള് രാജ്യത്തെ ദളിതരെ ഒരുമിച്ച് കൂട്ടി കേന്ദ്ര സര്‍ക്കാറിനെ അട്ടിമറിക്കാന് ശ്രമിക്കുകയായിരുന്നെന്ന് മഹാരാഷ്ട്ര പൊലീസ്. കമ്മ്യൂണിസ്റ്റ് പാര്‍ട്ടി ഓഫ് ഇന്ത്യ മാവോയിസ്റ്റിന്റെ നേതൃത്വത്തിലായിരുന്നു ഇതെന്ന് പൊലീസ് ബോംബെ ഹൈക്കോടതിയില് സമര്‍പ്പിച്ച സത്യവാങ്മൂലത്തില് ആരോപിച്ചു.\nഅറസ്റ്റിലായ അരുണ് ഫെറേറയുടെ ജാമ്യാപേക്ഷയ്ക്ക് മറുപടിയെന്നോണമാണ് പുനെ എ.സി.പി ശിവാജി പവാര് സത്യവാങ്മൂലം സമര്‍പ്പിച്ചത്. കേസിന്റെ അടുത്ത വാദം കേള്‍ക്കല് ഏപ്രില് 5ന് നടക്കുമെന്ന് ജസ്റ്റിസ് പി.എന്. ദേശ്മുഖ് അറിയിച്ചു.\nഫെറേറയും അറസ്റ്റിലായ മറ്റാളുകളും സി.പി.ഐ മാവോയിസ്റ്റ് പാര്‍ട്ടിയിലെ അംഗങ്ങളാണെന്ന് പൊലീസ് ആവര്‍ത്തിക്കുന്നു. പൊതു ജനങ്ങളെ, പ്രത്യേകിച്ച് ദളിത് വിഭാഗങ്ങളില് പെട്ടവരെ രാഷ്ട്രീയമായും സായുധ സഹായങ്ങള് നല്‍കിയും കേന്ദ്രത്തിനെതിരെ തിരിക്കുകയായിരുന്നു എന്നാണ് റിപ്പോര്‍ട്ടിലുള്ളത്.\n‘സി.പി.ഐ (മാവോയിസ്റ്റ്) ദളിതുകള്‍ക്കിടയില് പാര്‍ട്ടി ശക്തിപ്പെടുത്താന് പ്രത്യേക ശ്രമങ്ങള് നടത്തുകയാണ്. സ്വാഭിമാനം, വിവേചനം, അടിച്ചമര്‍ത്തല്, ഇകഴ്ത്തല്, മുന്നാക്ക ജാതിയില് പെട്ടവരുടെ ആക്രമണം, എന്നിങ്ങനെയുള്ള ദളിതുകളുടെ പോരാട്ടങ്ങള് ഏറ്റെടുത്ത് തങ്ങളുടെ ലക്ഷ്യം നേടാന് ശ്രമിക്കുകയാണിവര്’- റിപ്പോര്‍ട്ടില് പറയുന്നു. കസ്റ്റഡിയിലുള്ള ഫെറേറയും, വെര്‍നന് ഗോണ്‍സാല്‍വസും ആളുകളെ നിരോധിത സംഘടനയിലേക്ക് ആകര്‍ഷിച്ചെന്നും പൊലീസ് ആരോപിക്കുന്നു.\nഡിസംബറില് ഭീമാ കൊറേഗാവില് നടന്ന എല്‍ഗാര് പരിഷദില് ഫെറേറിയയും മറ്റുള്ളവരും വിപ്ലവത്തിന് ആഹ്വാനം നല്‍കുന്ന തരത്തിലുള്ള പ്രസംഗങ്ങള് നടത്തിയെന്നും പൊലീസ് പറയുന്നുണ്ട്.\nമെഡിക്കല് സ്‌ക്രീനിംഗ് ക്യാമ്പ് മാര്‍ച്ച് 15 ന്\nനൈജീരിയയിൽ സ്കൂൾ കെട്ടിടം തകർന്നു; 100ലേറെ കുട്ടികൾ കുടുങ്ങി


ക്രിസ്റ്റോസ്റ്റം വലിയ മെത്രോപ്പോലീത്തയ്ക്ക് ആദരാഞ്ജലികള്; ഒപ്പമുള്ള ചിത്രം പങ്കുവെച്ച് മോഹന്‍ലാല്\n2021-05-05 04:47:37 pm IST\nതിരുവനന്തപുരം: സ്വത സിദ്ധമായ നര്‍മ്മത്തിലൂടെ തലമുറകളെ ചിരിപ്പിക്കുകയും ചിന്തിപ്പിക്കുകയും ചെയ്ത മാര്‍ത്തോമ്മാ സഭാ മുന് പരമാധ്യക്ഷന് ഡോ. ഫിലിപ്പോസ് മാര് ക്രിസോസ്റ്റം വലിയ മെത്രാപ്പൊലീത്തയുടെ വിയോഗത്തില് അനുശോചനമറിയിച്ച് നടന് മോഹന്‍ലാല്. മെത്രാപ്പൊലീത്തക്കൊപ്പമുള്ള ഫോട്ടോയും പങ്കുവെച്ചാണ് അനുശോചനം രേഖപ്പെടുത്തിയത്. ഫേസ്ബുക്കിലൂടെയാണ് മോഹന്‍ലാല് അനുശോചനം അറിയിച്ചത്.\nഇന്ന് പുലര്‍ച്ചെ 1.15 നായിരുന്നു മാര് ക്രിസോസ്റ്റം വലിയ മെത്രാപ്പൊലീത്തയുടെ അന്ത്യം. വാര്‍ദ്ധക്യ സഹജമായ അസുഖങ്ങളെ തുടര്‍ന്ന് ചികിത്സയിലായിരുന്നു. ആരോഗ്യ സ്ഥിതി മോശമായതിനെ തുടര്‍ന്ന് തിരുവല്ലയിലെ സ്വകാര്യ മെഡിക്കല് കോളേജിലേക്ക് അദ്ദേഹത്തെ മാറ്റിയിരുന്നു. പിന്നീട് സ്ഥിതി മെച്ചപ്പെട്ടതിനെ തുടര്‍ന്നാണ് വിശ്രമജീവിതം നയിക്കുന്ന കുമ്പനാട്ടേക്ക് മടങ്ങിയത്.\nലോകത്തെ തന്നെ ഏറ്റവും പ്രായം കൂടിയ മെത്രാപ്പോലിത്തയായിരുന്നു ഫിലിപ്പോസ് മാര് ക്രിസോസ്റ്റം. ഏപ്രില് 27നാണ് അദ്ദേഹത്തിന് 104 വയസ് തികഞ്ഞത്. അദ്ദേഹത്തിന് രാജ്യം പത്മഭൂഷന് നല്‍കി ആദരിച്ചിട്ടുണ്ട്.\nmohan lal philip mar chrysostom


ബഹ്‌റൈനില് രാവിലെ നടക്കാനിറങ്ങിയ മലയാളിയെ കാണാനില്ലെന്ന് പരാതി – malabarinews.com\nബഹ്‌റൈനില് രാവിലെ നടക്കാനിറങ്ങിയ മലയാളിയെ കാണാനില്ലെന്ന് പരാതി\nമനാമ: രാവിലെ നടക്കാനിറങ്ങിയ മലയാളി യുവാവിനെ കാണാനില്ലെന്ന് പരാതി. കോട്ടയം മണല്‍കാട് സ്വദേശി വിവേക് മാത്യു(35)നെയാണ് കാണാനില്ലെന്ന് പരാതിയുയര്‍ന്നിരിക്കുന്നത്. വിവേക് ടൂബ്ലിയിലാണ് താമസിക്കുന്നത്. ഫോണ് വീട്ടില് വെച്ച ശേഷമാണ് പ്രഭാത നത്തതത്തിന് ഇറങ്ങിയത്.\nഭാര്യ:ജിഷ. മക്കളില്ല. സ്വന്തമായി കണ്‍സള്‍ട്ടന്‍സി കമ്പനി നടത്തുകയാണ്. കാണാതായ സമയത്ത് ചുവപ്പ് ടീഷര്‍ട്ടും ചാരനിറത്തിലുള്ള പാന്റുമാണ് ധരിച്ചിരുന്നത്.\nPrevious PostPrevious ഖത്തര് അല് റയ്യാന് അല് ജദീദ് സ്ട്രീറ്റില് രണ്ട് മാസത്തെ ഗതാഗത നിയന്ത്രണം\nNext PostNext ബഹ്‌റൈനില് കാണാതായ മലയാളിയെ കണ്ടെത്തി


Highcourt on Sabarimala | ശബരിമലയിലെ നിരോധനാജ്ഞ തീർത്ഥാടകർക്ക് തടസമല്ലെന്ന് ഹൈക്കോടതി; ഭക്തരുടെ സുരക്ഷക്ക് വേണ്ടിയാണ് നിയന്ത്രണങ്ങൾ; സുഗമമായ തീർത്ഥാടനം ശബരിമലയിൽ സാധ്യമാകുന്നുണ്ടെന്ന് മൂന്നംഗ നിരീക്ഷണ സമിതി; 144 പ്രഖ്യാപിച്ചത് ഉത്തമ ബോധ്യത്തിന്റെ അടിസ്ഥാനത്തിലെന്ന് വ്യക്തമാക്കി സർക്കാറും; നിരോധനാജ്ഞ നീക്കേണ്ടതില്ലെന്ന് ഹൈക്കോടതിയും വ്യക്തമാക്കിയതോടെ എ എൻ രാധാകൃഷ്ണന്റെയും യുഡിഎഫ് എംഎൽഎമാരുടെയും നിരാഹാര സമരങ്ങൾക്കും തിരിച്ചടി - MarunadanMalayalee.com\nശബരിമലയിലെ നിരോധനാജ്ഞ തീർത്ഥാടകർക്ക് തടസമല്ലെന്ന് ഹൈക്കോടതി; ഭക്തരുടെ സുരക്ഷക്ക് വേണ്ടിയാണ് നിയന്ത്രണങ്ങൾ; സുഗമമായ തീർത്ഥാടനം ശബരിമലയിൽ സാധ്യമാകുന്നുണ്ടെന്ന് മൂന്നംഗ നിരീക്ഷണ സമിതി; 144 പ്രഖ്യാപിച്ചത് ഉത്തമ ബോധ്യത്തിന്റെ അടിസ്ഥാനത്തിലെന്ന് വ്യക്തമാക്കി സർക്കാറും; നിരോധനാജ്ഞ നീക്കേണ്ടതില്ലെന്ന് ഹൈക്കോടതിയും വ്യക്തമാക്കിയതോടെ എ എൻ രാധാകൃഷ്ണന്റെയും യുഡിഎഫ് എംഎൽഎമാരുടെയും നിരാഹാര സമരങ്ങൾക്കും തിരിച്ചടി\nDecember 06, 2018 | 12:52 PM IST | Permalink\nകൊച്ചി: ശബരിമലയിലെ നിരോധനാജ്ഞയിൽ സർക്കാറിന് ആശ്വാസമായി ഹൈക്കോടതി ഇടപെടൽ. ഭക്തരുടെ സുരക്ഷക്ക് വേണ്ടിയാണ് സന്നിധാനത്തെ നിയന്ത്രണങ്ങളെന്ന് ഹൈക്കോടതി നിയോഗിച്ച നിരീക്ഷണ സമിതി കോടതിയെ അറിയിച്ചതോടെ ബിജെപിയുടെയും യുഡിഎഫിന്റെയും രാഷ്ട്രീയ സമരങ്ങളും അപ്രസക്തമായി. ശബരിമലയിൽ ഏർപ്പെടുത്തിയ നിരോധനാജ്ഞ ഭക്തർക്ക് തടസമല്ലെന്നാണ് ഹൈക്കോടതി വ്യക്തമാക്കിയത്. സുഗമമായ തീർത്ഥാടനം ശബരിമലയിൽ സാധ്യമാകുന്നുണ്ടന്ന് മൂന്നംഗ നിരീക്ഷണസമിതി അറിയിച്ചുവെന്നും കോടതി വ്യക്തമാക്കി.\nനിലയ്ക്കലിലെ നിരോധനാജ്ഞ നിലയ്ക്കാത്തതിന് കാരണം പൊലീസ്-ബിജെപി ഒത്തുകളിയോ? ഒരു പ്രകോപനവും ഇല്ലാതിരുന്നിട്ടും കഴിഞ്ഞ തവണ രണ്ടു ദിവസം നിരോധനാജ്ഞ നീട്ടി; വീണ്ടും പ്രകോപനവുമായി നേതാക്കൾ എത്തിയപ്പോൾ നീട്ടിയത് നാലു ദിവസം; 144 ലംഘിക്കുന്നതിന് എടുക്കുന്ന പെറ്റിക്കേസ് പബ്ലിസിറ്റിക്കായി ഉപയോഗിച്ച് ബിജെപിയും; ഈ കള്ളനും പൊലീസും കളി ആർക്കു വേണ്ടി?\nനിലയ്ക്കലിലെ നിരോധനാജ്ഞ നിലയ്ക്കാത്തതിന് കാരണം പൊലീസ്-ബിജെപി ഒത്തു കളിയോ? ഒരു പ്രകോപനവും ഇല്ലാതിരുന്നിട്ടും കഴിഞ്ഞ തവണ രണ്ടു ദിവസം നിരോധനാജ്ഞ നീട്ടി; വീണ്ടും പ്രകോപനവുമായി നേതാക്കൾ എത്തിയപ്പോൾ നീട്ടിയത് നാലു ദിവസം; ഈ കള്ളനും പൊലീസും കളി ആർക്കു വേണ്ടി?\nതീർത്ഥാടകവരവും നടവരവും കുറഞ്ഞെങ്കിലും പൊലീസിന്റെ ഹിതത്തിന് വിജയം; സന്നിധാനം ശാന്തമെങ്കിലും നിരോധനാജ്ഞ തുടരും; ജനുവരി 14 വരെ 144 നീട്ടണമെന്ന് എസ്‌പി ആവശ്യപ്പെട്ടെങ്കിലും കളക്ടർ അനുവദിച്ചത് നാലുദിവസം മാത്രം; നിയന്ത്രണം ഇലവുങ്കൽ മുതൽ സന്നിധാനം വരെ; ശരണംവിളിക്കും നാമജപത്തിനും വിലക്കില്ല; ഭക്തരെ തടയുന്ന നിരോധനാജ്ഞ സന്നിധാനത്ത് ഇല്ലെന്ന് ദേവസ്വം മന്ത്രി; സർക്കാർ ഇരന്നുവാങ്ങിയ പ്രക്ഷോഭമെന്ന് ബിജെപി\nശബരിമല: നിരോധനാജ്ഞ നാലുനാൾ കൂടി നീട്ടി; ദർശനത്തിനും ശരണം വിളിക്കും നാമജപത്തിനും തടസമില്ല; കളക്ടറുടെ നടപടി യുവതീപ്രവേശനത്തിനെതിരെ പ്രതിഷേധം തുടരുന്ന പശ്ചാത്തലത്തിൽ; നിരോധനാജ്ഞ നീക്കുന്ന കാര്യത്തിൽ 'കാത്തിരുന്നു കാണുക'യെന്ന് ശബരിമല നിരീക്ഷക സമിതിയുടെ മറുപടി; സന്നിധാനത്തെ ഒരുക്കങ്ങളിൽ തൃപ്തി രേഖപ്പെടുത്തി സമിതി\nഅതേസമയം ശബരിമലയിൽ നിരോധനാജ്ഞ പ്രഖ്യാപിച്ചതിനെ ശക്തമായി ന്യായീകരിച്ച് സംസ്ഥാന സർക്കാർ ഹൈക്കോടതിയിൽ റിപ്പോർട്ട് സമർപ്പിച്ചു. നിരോധനാജ്ഞയെ ചോദ്യം ചെയ്തു കൊണ്ട് ഹൈക്കോടതിയിൽ സമർപ്പിച്ച ഹർജിയിലാണ് സംസ്ഥാന സർക്കാർ നിലപാട് വ്യക്തമാക്കിയത്. ഭക്തരുടെ സുരക്ഷ ഉറപ്പാക്കാനായത് നിരോധനാജ്ഞ പ്രഖ്യാപിച്ചതിനാലാണെന്നും ശബരിമലയിൽ ക്രമസമാധാനം ഉറപ്പാക്കാൻ നിരോധനാജ്ഞ വേണമെന്നും റിപ്പോർട്ടിൽ സർക്കാർ ചൂണ്ടിക്കാട്ടുന്നു.\nഉചിതമായ ബോധ്യത്തിന്റെ അടിസ്ഥാനത്തിലാണ് നിരോധനാജ്ഞ ഉത്തരവ് പുറപ്പെടുവിച്ചതെന്നും പത്തനംതിട്ട എഡിഎം തയ്യാറാക്കിയ റിപ്പോർട്ടിലുണ്ട്. ശബരിമലയിലെ ക്രമസമാധാന പാലനത്തിന് നിരോധനാജ്ഞ തുടരേണ്ടതുണ്ട് ചില രാഷ്ട്രീയ പാർട്ടികൾ ഗൂഢ ലക്ഷ്യത്തോടെ ശബരിമല കേന്ദ്രീകരിച്ചു പ്രവർത്തിക്കുന്നുണ്ട്. സുപ്രീം കോടതി വിധിയെ ഇവർ മാനിക്കുന്നില്ല. തീർത്ഥാടകരായ സ്ത്രീകളെ ആക്രമിക്കുന്ന സാഹചര്യം സന്നിധാനത്ത് ഉണ്ടായി. ഈ അവസരത്തിൽ 144 തുടരണമെന്ന് സർക്കാർ വാദിച്ചു.\nനിരോധനാജ്ഞ ചോദ്യം ചെയ്യുന്ന ഒരു കൂട്ടം ഹർജികളിലാണ് കോടതി വാദം കേൾക്കുന്നത്. ശബരിമലയിൽ തിരക്ക് കൂടിയിട്ടുണ്ടന്നും കഴിഞ്ഞ ദിവസങ്ങളിൽ എൺപതിനായിരം പേർ വന്നു പോയതായും സമിതി അറിയിച്ചുവെന്നും കോടതി വ്യക്തമാക്കി. നിരോധനാജ്ഞ പിൻവലിക്കണമെന്ന ഹർജി പരിഗണിക്കവേയാണ് കോടതി തുറന്ന കോടതിയിൽ ഇക്കാര്യം വ്യക്തമാക്കിയത്. നിരോധനാജ്ഞ അനന്തമായി നീട്ടുകയാണന്ന് ഹർജിക്കാർ ചൂണ്ടിക്കാട്ടി. കേസ് അടുത്ത വ്യാഴാഴ്ച പരിഗണിക്കും.\nഹൈക്കോടതിയുടെ നിലപാടോടെ നിരോധനാജ്ഞ പിൻവലിക്കണമെന്ന് ആവശ്യപ്പെട്ട് ബിജെപിയും യുഡിഎഫും നടത്തുന്ന നിരാഹാര സമരങ്ങൾ വെട്ടിലായി. ഈ സമരങ്ങൾക്ക് അടിസ്ഥാനമില്ലെന്നാണ് ഹൈക്കോടതിയും വ്യക്തമാക്കിയത്. ഇതോട ഈ വിഷയത്തിന്മേലുള്ള ബിജെപിയുടെയും കോൺഗ്രസിന്റെയും സമരങ്ങൾക്ക് പ്രസക്തിയില്ലാതായിരിക്കുകയാണ്. ബിജെപി നേതാവ് എഎൻ രാധാകൃഷ്ണന്റെ നേതൃത്വത്തിൽ സെക്രട്ടേറിയറ്റിന് മുന്നിൽ നടക്കുന്ന സമരത്തിന്റെ മുഖ്യ ആവശ്യങ്ങളിലൊന്ന് ശബരിമലയിലെ നിരോധനാജ്ഞ പിൻവലിക്കണമെന്നായിരുന്നു.\nസമാന ആവശ്യമുന്നയിച്ച് നിയമസഭയ്ക്ക് മുന്നിൽ യുഡിഎഫ് എംഎൽഎമാരായ പാറയ്ക്കൽ അബ്ദുള്ള, എൻ ജയരാജ്, വി എസ് ശിവകുമാർ എന്നിവർ നിരാഹാര സമരവും ആരംഭിച്ചിരുന്നു. നിരോധനാജ്ഞ പിൻവലിച്ച് ഇവരുടെ നിരാഹാര സമരം അവസാനിപ്പിക്കാൻ ഇടപെടണമെന്ന് പ്രതിപക്ഷ നേതാവ് രമേശ് ചെന്നിത്തല സ്പീക്കർ ശ്രീരാമകൃഷ്ണനോട് അഭ്യർത്ഥിച്ചിരുന്നു. എന്നാൽ ഇത് നിയമസഭയുടെ പരിധിയിൽ നിൽക്കുന്ന കാര്യമല്ലെന്നായിരുന്നു അദ്ദേഹം പറഞ്ഞിരുന്നത്.\nഇപ്പോൾ ഈ വിഷയത്തിൽ തീർപ്പ് കൽപ്പിക്കേണ്ട ഹൈക്കോടതി തന്നെ തീരുമാനം പറഞ്ഞതോടെ യുഡിഎഫ് എംഎൽഎമാരുടെയും ബിജെപിയുടെയും സമരം ഇനിയെന്തിനാണെന്ന ചോദ്യമുയരുകയാണ്. സുരേന്ദ്രന്റെ മോചനവും ബിജെപി ഉന്നയിക്കുന്നുണ്ടെങ്കിലും ഹൈക്കോടതി ജാമ്യാപേക്ഷ നാളത്തേക്ക് മാറ്റിയതോടെ അതും കോടതിയുടെ കയ്യിലാണ്.


'നൂറേക്കറിലേറെ ഭൂമി സ്വന്തമായുണ്ടായിരുന്ന ജന്മിയാണ് നിലമേല് രാമനുണ്ണിത്താന്. അദ്ദേഹവും സഹോദരനും ചേര്‍ന്നാണ് നിലമേല് കോളേജിന് സൗജന്യമായി ഭൂമി നല്‍കിയത്. മാവും പ്ലാവും കശുമാവും തെങ്ങും നെല്‍കൃഷിയും ഉണ്ടായിരുന്ന കാലം. വേടരായിരുന്നു കൃഷിയില് സഹായിച്ചിരുന്നത്. അദ്ദേഹത്തിന്റെ കാലശേഷം ഭൂമി മക്കള്‍ക്കായി വീതിച്ചു. വേടര്‍ക്കായി കുറേ ഭൂമി എഴുതിക്കൊടുത്തു.\n1975 ല് രാമനുണ്ണിത്താന്റെ മക്കളാണ് പരമ്പരാഗത കൃഷി ഉപേക്ഷിച്ച് കൂടുതല് സമ്പത്ത് കിട്ടുന്ന റബ്ബറിലേക്ക് കൂറുമാറിയത്. നല്ല വിളവായിരുന്നു . ലാഭവും നന്നായുണ്ടായി. 2014 ല് റബ്ബറിന് വിലയിടിവുണ്ടായി. ടാപ്പിംഗിന് ആളിനെയും കിട്ടാതായി. അതോടെ റബ്ബര്‍കൃഷി കുറച്ച്, പച്ചക്കറിയിലേക്കും മറ്റും ശ്രദ്ധ തിരിച്ചു. തനിക്ക് പൈതൃകമായി കിട്ടിയ ഏകദേശം രണ്ടേക്കര് വരുന്ന ഭൂമിയുടെ പച്ചപ്പില് നിന്നുകൊണ്ട് നിലമേല് ശ്രുതിയില് ബി.ശശിധരന് നായര് പറഞ്ഞു. എന്‍എസ്എസ് കോളേജ് എംസി റോഡിനെ നോക്കി നില്‍ക്കുപോലെ അതിന്റെ എതിര്‍വശത്തെ കുന്നിലാണ് ശ്രുതി നിലകൊള്ളുത്. അവിടെനിന്നുള്ള പ്രകൃതി കാഴ്ച മനോഹരമാണ്. ഒരു റിസോർട്ടിൽ എത്തിയമാതിരി.\n'വയലുണ്ടായിരുന്നത് നോക്കിനടത്താന് ബുദ്ധിമുട്ടായപ്പോൾ വിറ്റൊഴിഞ്ഞു. ഒരേക്കറില് റബ്ബര് പുതുതായി നട്ടിട്ടുണ്ട് . ബാക്കി എഴുപത് സെന്റിലാണ് മറ്റു കൃഷികള് ചെയ്യുന്നത്. പ്രധാനമായും വീട്ടാവശ്യം ലക്ഷ്യമാക്കിയാണ് കൃഷി. സുഹൃത്തുക്കള്‍ക്കും ബന്ധുക്കള്‍ക്കും കൊടുത്ത് ബാക്കി വന്നാല് വില്‍പ്പന നടത്തും', ഭക്ഷണവസ്തുക്കള് ദാനം ചെയ്യുന്നതിലെ നൈര്‍മ്മല്യം ഉള്‍ക്കൊണ്ട് ശശിധരന് നായര് സംതൃപ്തിയടഞ്ഞു.\nചേന, ചേമ്പ്, കാച്ചില്, മരച്ചീനി, കിഴങ്ങ്, വാഴ, പപ്പായ, പൈനാപ്പിള്, പയര്, വെണ്ട, ചീര, വയലറ്റും മഞ്ഞയും പാഷൻഫ്രൂട്ട് , ആപ്പിള്, ചെറി, നോനി, മുള്ളാത്ത, ശീമപ്ലാവ്, നാരകം,ചെറിയ ഓറഞ്ച്, അമ്പഴം, തെങ്ങ്, കവുങ്ങ്, കുരുമുളക്, ഓര്‍ക്കിഡ്, ആന്തൂറിയം, താമര, ചെമ്പരത്തി ഉള്‍പ്പെടെ വിവിധയിനം പൂച്ചെടികള് എന്നിവയും ശ്രുതിയില് കാഴ്ചയ്ക്ക് ഇമ്പമാകുന്നു. നാടന് കോഴിയും നാടന് പശുവും നാടന് പട്ടിയും ഒരു ഗ്രേയ്റ്റ് ഡെയ്ന് നായയുമാകുമ്പോള് കൃഷിയിടത്തിന്റെ പൂര്‍ണ്ണതയായി.\nചില ചെടികള് പറമ്പില് തന്നെ വീണ് കിളിക്കുന്നവയാണെങ്കിലും മിക്ക തൈകളും നിലമേല് തന്നെയുള്ള ദിനേശന്റെ നഴ്‌സറിയില് നിന്നാണ് വാങ്ങിയിട്ടുള്ളതെന്നും മികച്ച തൈകളാണെന്നും ശശിധരന് നായര് സാക്ഷ്യപ്പെടുത്തുന്നു . കൃഷി വകുപ്പുമായി സഹകരിച്ചാണ് നായര് കൃഷി ചെയ്യുന്നത്. തുള്ളിനന സംവിധാനത്തിന് 35,000 രൂപയും മിനി ടില്ലറിന് 36,000 രൂപയും പുല്ലുവെട്ടിക്ക് 10,000 രൂപയും സബ്‌സിഡിയായി കിട്ടി. പച്ചക്കറി ക്ലസ്റ്റര് യൂണിറ്റില് 15,000 രൂപ പലിശരഹിത വായ്പ കിട്ടിയതും അദ്ദേഹം സ്മരിച്ചു.\nരണ്ട് കിണറുകളുണ്ട് ശ്രുതിയില്. പമ്പുസെറ്റ് വച്ചാണ് വെള്ളമെടുക്കുന്നത്. കൃഷിജോലികള്‍ക്ക് പുറമെ അതിനാവശ്യമായ സാങ്കേതിക സംവിധാനങ്ങള് ഉണ്ടാക്കാനും നായര്‍ക്ക് പ്രത്യേക താത്പ്പര്യമാണ്. അതുകൊണ്ടുതന്നെ ടെക്‌നോളജികള് യൂട്യൂബില് കണ്ട് മനസിലാക്കി അത് പ്രയോഗവത്ക്കരിക്കാറുണ്ട്. ഇപ്പോള് ഒരു കുളം നിര്‍മ്മിച്ച് അതില് തിലാപ്പിയ വളര്‍ത്താനുള്ള ശ്രമം നടത്തിവരുകയാണെന്ന് അദ്ദേഹം പറഞ്ഞു.' നേരത്തെ ഏത്തനും പൂവനും പാട്ടത്തിനെടുത്ത് കൃഷി ചെയ്തിരുന്നു.നെല്‍കൃഷി പരീക്ഷിച്ചെങ്കിലും വലിയ നഷ്ടത്തിലാണ് കലാശിച്ചത്.പ്രധാനമായും വില്‍പ്പന നടത്തുന്ന ഇനങ്ങള് റെഡ്‌ലേഡി പപ്പായയും പാഷന്‍ഫ്രൂട്ടുമാണ്. പപ്പായ കിലോ 40 രൂപ നിരക്കിലും പാഷന് ഫ്രൂട്ട് 80 രൂപ നിരക്കിലും വില്‍ക്കും. മരച്ചീനി ഒരുമിച്ച് വില പറഞ്ഞ് കൊടുക്കുകയാണ് പതിവ്', നായര് പറഞ്ഞു.\nവീടിന്റെ അടിസ്ഥാനത്തില് കൂടുവച്ചിരിക്കുന്ന തേനീച്ച കുടുംബത്തെ ഒരു ട്യൂബ് വഴി പുറത്ത് തയ്യാറാക്കിയിട്ടുള്ള തേനീച്ചക്കൂട്ടിലെത്തിക്കാനുള്ള തീവ്രശ്രമത്തിലാണ് ഇപ്പോള് ശശിധരന് നായര്. റാണി പുറത്തുവരുകയോ മറ്റൊരു റാണി പുതിയ ഗ്രൂപ്പ് ഉണ്ടാക്കുകയോ ചെയ്താല് അത് വിജയമാകും എന്നാണ് പ്രതീക്ഷ. കുരുമുളക് വളര്‍ത്താന് ഒരു പുതിയ സങ്കേതവും ഇതിനിടയില് തയ്യാറാക്കിയിട്ടുണ്ട്. കംബോഡിയന് ടെക്‌നോളജിയാണ് ഇതില് ഉപയോഗിച്ചിട്ടുള്ളത്. ഒരു ജിഐ പൈപ്പിന് ചുറ്റും വെല്‍ഡ്‌മെഷ് ഇറക്കിവച്ച് രണ്ടിനുമിടയിലായി കയര്‍പിത്തും ചാണകവും മണലും മിശ്രിതമാക്കി നിറച്ചാണ് കുരുമുളകിന് വളരാനുള്ള താങ്ങ് തയ്യാറാക്കുന്നത്.\nഇതിന്റെ ചുവട്ടില് 2-3 കുരുമുളക് തൈകള് നട്ടുകൊടുക്കാന് കഴിയും. ഇവയുടെ തണ്ടിലുണ്ടാകുന്ന വേരുകള് വെല്‍ഡ്‌മെഷിലും വളമിശ്രിതത്തിലും പറ്റിപ്പിടിച്ച് വളരുകയും മികച്ച വിളവ് നല്‍കുകയും ചെയ്യും. സാധാരണയായി മുരുക്ക് തുടങ്ങിയ താങ്ങുചെടികള് നട്ട് പുഷ്ടിപ്പെട്ട ശേഷമാണ് കുരുമുളക് നടുക. ഈ കാലതാമസം ഒഴിവാക്കാനും ഇതിലൂടെ കഴിയും അധികം ഉയരത്തിലേക്ക് കുരുമുളക് വളരുന്നതിനെ തടയാനും ഈ സംവിധാനം ഉപകരിക്കും. ഇനിയും കൃഷിമേഖലയില് ഒട്ടെറെ പരീക്ഷണങ്ങള്‍ക്ക് തയ്യാറായി നില്‍ക്കുന്ന ശശിധരന് നായര് കോട്ടയ്ക്കല് ആര്യവൈദ്യശാലയുടെ നിലമേല് ഏജന്‍സിയുടെ ഉടമയുമാണ്.\nചടയമംഗലം സര്‍ക്കാര് ഹൈസ്‌കൂളിലെ അധ്യാപിക വിനീത.എസ്.നായരാണ് ഭാര്യ. വിനീതയും ഭാര്യാ മാതാവ് പി.ശാന്തമ്മയും കൃഷിയില് പൂര്‍ണ്ണമായ സഹായം നല്‍കുന്നതുകൊണ്ടാണ് ഈ രംഗത്ത് വിജയിക്കാന് കഴിഞ്ഞതെന്നും ശശിധരന് പറഞ്ഞു. ഈ കുടുംബത്തിന് കൃഷി ഒരു ധനാഗമ മാര്‍ഗ്ഗമല്ല, മറിച്ച് ആനന്ദമേകുന്ന ഒരു വിനോദോപാധിയും അതിഥി സത്ക്കാരത്തിനുള്ള ഒരു കൈത്താങ്ങുമാണ്.\nതയ്യാറാക്കിയത്-- വി.ആര്. അജിത് കുമാര്


വയറുനിറയെ ഗോള്‍വാങ്ങി കേരള ബ്ലാസ്‌റ്റേഴ്‌സ് | Sports Globe\nവയറുനിറയെ ഗോള്‍വാങ്ങി കേരള ബ്ലാസ്‌റ്റേഴ്‌സ്\nഐ എസ് എല് അഞ്ചാം സീസണ് ഒരുങ്ങുന്ന കേരള ബ്ലാസ്‌റ്റേഴ്‌സിന്റെ തുടക്കം വമ്പന് തോല്‍വിയോടെ. ലാലീഗ വേള്‍ഡ് ടൂറിലെ ആദ്യമത്സരത്തില് മെല്‍ബണ്...\nഐ എസ് എല് അഞ്ചാം സീസണ് ഒരുങ്ങുന്ന കേരള ബ്ലാസ്‌റ്റേഴ്‌സിന്റെ തുടക്കം വമ്പന് തോല്‍വിയോടെ. ലാലീഗ വേള്‍ഡ് ടൂറിലെ ആദ്യമത്സരത്തില് മെല്‍ബണ് സിറ്റി എഫ് സി എതിരില്ലാത്ത ആറ് ഗോളിന് ബ്ലാസ്‌റ്റേഴ്‌സിനെ മുക്കി. സന്ദേശ് ജിംഗാനും അനസ് എടത്തൊടികയുമടങ്ങിയ പ്രതിരോധ നിരയുടെ ദൗര്‍ബല്യം മുഴുവന് തുറന്നുകാട്ടിയായിരുന്നു ഓസ്‌ട്രേലിയന് ടീമിന്റെ ഗോള്‍വര്‍ഷം.\nകേരള ബ്ലാസ്‌റ്റേഴ്‌സ് കളിത്തട്ടില് അലഞ്ഞുനടക്കുന്ന കാഴ്ച ദയനീയമായിരുന്നു. ഒത്തിണക്കമോ പാസിംഗോ മുന്നേറ്റമോ ഒന്നുമുണ്ടായില്ല. വമ്പന്‍താരങ്ങളെന്ന് വിശേഷിപ്പിച്ച് ആരാധകര് നെഞ്ചേറ്റുന്ന താരങ്ങളുടെ യഥാര്‍ഥ മികവും കലൂര് സ്റ്റേഡിയം കണ്ടു. ആറ് ഗോള് വഴങ്ങിയെങ്കിലും ഗോളി ധീരജ് സിംഗില് പ്രതീക്ഷയര്‍പ്പിക്കാം എന്നതുമാത്രമാണ് ആശ്വാസം.\nഡാരിയോ വിദോസിച്, റിലെയ് മഗ്രീ, ലാച്‌ലന് വെയ്ല്‍സ്, ബ്രാറ്റന് പിപ്‌സ്, റാമി ബ്രൂണോ എന്നിവരാണ് മെല്‍ബണ് സിറ്റിയുടെ സ്‌കോറര്‍മാര്. ആദ്യ പകുതിയില് ബ്ലാസ്റ്റേഴ്‌സ് രണ്ട് ഗോളിന് പിന്നിലായിരുന്നു.\nSports Globe: വയറുനിറയെ ഗോള്‍വാങ്ങി കേരള ബ്ലാസ്‌റ്റേഴ്‌സ്


എൻജിനിയറിങ് പ്രവേശനപരീക്ഷ: വേണ്ടത് ശ്രദ്ധയും ആത്മവിശ്വാസവും | Education | Deshabhimani | Monday Apr 29, 2019\nഡോ. എം അബ്ദുൾ റഹ്മാൻUpdated: Monday Apr 29, 2019\nഎൻജിനിയറിങ് അല്ലെങ്കിൽ മെഡിക്കൽ എന്നത് ഇന്നും ഭൂരിഭാഗം വിദ്യാർഥികളുടെയും രക്ഷിതാക്കളുടെയും അടങ്ങാത്ത ആഗ്രഹവും സ്വപ്നവുമാണ്. എൻജിനിയറിങ് പ്രവേശനം കാത്തിരിക്കുന്നവർക്ക് മെയ് 2,3നിർണ്ണായകദിനങ്ങളാണ്. 2019 അധ്യയന വർഷത്തിലേക്കുളള എൻജിനിയറിങ് പ്രവേശന പരീക്ഷകൾ ക്രമീകരിച്ചിരിക്കുന്നത് അന്നാണ്. മെയ്മൂന്നിന് ഫിസിക്സ്, കെമിസ്ട്രി എന്നിവയടങ്ങുന്ന ഒന്നാം പേപ്പറും മെയ് മൂന്നിന് കണക്ക് വിഷയത്തിലുള്ള രണ്ടാം പേപ്പറുകളുടെ പരീക്ഷയുമാണ്.\nസംസ്ഥാനത്തെ എൻജിനിയറിങ് കോളേജുകളിലേക്കുള്ള പ്രവേശനത്തിന് എൻട്രൻസ് പരീക്ഷ നിർബന്ധമാണ്. സ്വാശ്രയ എൻജിനിയറിങ് കോളേജുകളിലേക്കുള്ള എൻആർഐ സീറ്റിന് പ്രവേശന പരീക്ഷ എഴുതണമെന്ന നിബന്ധനയില്ല. എൻജിനിയറിങ് കോളേജുകൾ നടത്തുന്ന കോഴ്സുകൾ കൂടാതെ കേരള കാർഷിക സർവകലാശാല നടത്തുന്ന അഗ്രികൾച്ചറൽ എൻജിനിയറിങ്, ഫുഡ് എൻജിനിയറിങ് ആൻഡ് ടെക്നോളജി, കേരള വെറ്റിനറി സർവകലാശാല നടത്തുന്ന ഡയറി ടെക്നോളജി, ഫുഡ് ടെക്നോളജി എന്നീ കോഴ്സുകളുടെ പ്രവേശനവും ഈ എൻട്രൻസ് വഴി തന്നെയാണ്. കൂടാതെ, സംസ്ഥാനത്തെ ഫാർമസി കോളേജുകൾ നടത്തുന്ന ബിഫാം ബിരുദ കോഴ്സിനുള്ള റാങ്ക് ലിസ്റ്റ് തയ്യാറാക്കുന്നതും ഈ പ്രവേശന പരീക്ഷയുടെ അടിസ്ഥാനത്തിലാണ്.\nഓൺലൈനിൽ സമർപ്പിച്ച അപേക്ഷകൾ സ്വീകരിച്ചവരുടെ അഡ്മിറ്റ് കാർഡ് www.cee.kerala.gov.in വെബ്സൈറ്റിൽ ലഭ്യമാണ്. ഇതിൽ നിന്നും പ്രിന്റ് എടുത്ത അഡ്മിറ്റ് കാർഡുമായി ചെന്നാൽ മാത്രമേ പ്രവേശന പരീക്ഷയ്ക്കിരിക്കാൻ അനുവദിക്കുകയുള്ളൂ. അഡ്മിറ്റ് കാർഡിന്റെ കളർ പ്രിന്റ്ഔട്ട് ആണ് എടുക്കേണ്ടതെന്ന കാര്യം പ്രത്യേകം ഓർക്കേണ്ടതുണ്ട്. അഡ്മിറ്റ് കാർഡുമായി ചെല്ലാത്ത ആരേയും പരീക്ഷ എഴുതാൻ അനുവദിക്കുന്നതല്ല. നീലയോ കറുപ്പോ നിറത്തിലുള്ള ബോൾപേനയും പരീക്ഷ എഴുതാനായി കരുതേണ്ടതാണ്.\nപരീക്ഷാഘടനയും നെഗറ്റീവ് മാർക്കും\nരണ്ടര മണിക്കൂർ ദൈർഘ്യമുള്ള രണ്ട് പേപ്പറുകളാണ് പരീക്ഷയ്ക്കുള്ളത്. രണ്ടു പേപ്പറുകളും എഴുതിയിരിക്കണമെന്ന നിർബന്ധമുണ്ട്. ഏതെങ്കിലും ഒരു പേപ്പർ എഴുതാതിരുന്നാൽ അയോഗ്യരാകുകയും എൻജിനിയറിങ് റാങ്കിങ്ങിന് പരിഗണിക്കുന്നതുമല്ല. ഓരോ പേപ്പറുകളിലും 120 ചോദ്യം വീതമാണുള്ളത്. ഓരോ ചോദ്യത്തിനും അഞ്ച് ഉത്തരങ്ങളും നൽകിയിരിക്കും. ഓരോ ശരിയുത്തരത്തിനും4മാർക്ക് ലഭിക്കും. നെഗറ്റീവ് മാർക്കിംഗ് ഉണ്ടെന്നത് കാരണം വളരെ ആലോചിച്ച് വേണം ഉത്തരങ്ങൾ തെരഞ്ഞെടുക്കാൻ. ഓരോ തെറ്റ് ഉത്തരങ്ങൾക്കും ഒരു മാർക്ക് വീതം കുറവ് വരുത്തുന്നതായിരിക്കും.\nചോദ്യങ്ങളടങ്ങിയ ബുക്ക്ലെറ്റിനൊപ്പം ഉത്തരങ്ങൾ രേഖപ്പെടുത്തേണ്ട ഒഎംആർ ഷീറ്റും വിദ്യാർഥികൾക്ക് ലഭിക്കും. വളരെ ശ്രദ്ധിച്ച് വേണം ഒഎംആർ ഷീറ്റ് മാറ്റി ലഭിക്കുന്നതല്ല. കാൻഡിഡേറ്റ് ഡാറ്റ, ഉത്തരങ്ങൾ എന്നീ രണ്ട് സെക്ഷനുകളാണ് ഒഎംആർ ഷീറ്റിലുള്ളത്. റോൾ നമ്പർ, വേർഷൻ നമ്പർ, പേര്, വിഷയം, ഒപ്പ് തുടങ്ങിയ വിവരങ്ങൾ രേഖപ്പെടുത്താനുള്ള ഭാഗമാണ് ആദ്യത്തേത്. രേഖകൾ പൂരിപ്പിക്കുന്നതിനൊപ്പം അതിന് സമാനമായ വൃത്തങ്ങൾ കറുപ്പിക്കേണ്ടതും പ്രത്യേകം ശ്രദ്ധിക്കണം കോളങ്ങൾ മാറിപ്പോവാതെ നോക്കേണ്ടതുണ്ട്. കംപ്യൂട്ടർ വാലുവേഷനിലൂടെയാണ് ഒഎംആർ ഷീറ്റ് കടന്നുപോവുന്നത്. അതിനാൽ തന്നെ സൂക്ഷ്മത അനിവാര്യമാണ്.\nനാലു വിവിധ തരം വേർഷനുകളിലായാണ് ചോദ്യബുക്കുകൾ തയ്യാറാക്കിയിട്ടുള്ളത്. അടുത്തടുത്ത് ഇരിക്കുന്നവർ പരസ്പരം പകർത്തി എഴുതുന്നത് ഒഴിവാക്കാനാണിത്. ഓരോ ആൾക്കും ലഭിച്ച വേർഷൻ തങ്ങളുടെ അഡ്മിറ്റ് കാർഡിലെ വേർഷനു സമാനമാണോ എന്ന് ഉറപ്പു വരുത്തണം.\nഓരോ ചോദ്യത്തിനും അഞ്ച് ഉത്തരങ്ങൾ നൽകിയിട്ടുണ്ടാവുമെന്ന് നേരത്തെ സൂചിപ്പിച്ചുവല്ലോ. ഈ നാല് ഉത്തരങ്ങളും ഏകദേശം സമാനമായതായിരിക്കും. ഇതിൽ നിന്നും ശരിയായ ഉത്തരം തിരഞ്ഞെടുക്കുന്നതിന് ആഴത്തിലുള്ള അറിവ് അനിവാര്യമാണ്. നെഗറ്റീവ് മാർക്കുള്ളതിനാൽ കറക്കികുത്ത് ഒട്ടും ഉചിതമല്ല. പരീക്ഷാ ഹാളിൽ മനസ്സ് ഏകാഗ്രമാക്കി നിർത്തേണ്ടതുണ്ട്. തികഞ്ഞ ജാഗ്രയോടെ വേണം ഉത്തരങ്ങൾ തിരഞ്ഞെടുക്കാൻ. അറിയില്ലെങ്കിൽ അടുത്ത ചോദ്യത്തിലേക്ക് പോകുന്നതാണ് ഉചിതം. ഉത്തരമെഴുതുമ്പോൾ നമ്മൾ തെരഞ്ഞെടുത്ത ചോദ്യ നമ്പറിനു നേരെയുള്ള ബബിൾ ആണ് കറുപ്പിക്കുന്നതെന്നും ഉറപ്പു വരുത്തണം.\nഭയം വേണ്ട, ജാഗ്രത വേണം\nപ്ലസ്ടൂവിന് ഒരുവിധം നന്നായി പഠിച്ചവർക്ക് എൻട്രൻസ് ഭാരമാവില്ല. പ്ലസ്ടു തലത്തിലുള്ള സിലബസ് അനുസരിച്ചാണ് ചോദ്യങ്ങൾ എന്നുള്ളതിനാൽ തീർത്തും ഭയക്കേണ്ടതില്ല. പരീക്ഷാ ഹാളിൽ വെപ്രാളം കാണിക്കേണ്ടതില്ല. സാധാരണ പോലെ തന്നെ ശാന്തമായി വേണം പരീക്ഷ എഴുതാൻ. പക്ഷേ, സൂക്ഷ്മത പുലർത്തേണ്ടതുണ്ട്. മനസ്സ് ഏകാഗ്രമാക്കാനുള്ള വ്യായാമങ്ങൾ സ്വീകരിക്കുന്നത് ഉത്തമമായിരിക്കും. സമയത്തെക്കുറിച്ചുള്ള ബോധമുണ്ടായിരിക്കേണ്ടതുണ്ട്. 120 ചോദ്യങ്ങൾക്കുള്ള ആകെ സമയം രണ്ടര മണിക്കൂറാണ്. ഓരോ ചോദ്യത്തിനും 1.25 മിനിറ്റ് ലഭിക്കും. ഒരു ചോദ്യത്തിനായി സമയം കളയരുത്. വേഗത്തിലും കൃത്യതയിലും കണ്ണു വേണം. ആത്മവിശ്വാസത്തോടെ തന്നെയാവണം ചോദ്യങ്ങളെ നേരിടേണ്ടത്. ഏതെങ്കിലും കുറച്ച് ചോദ്യങ്ങൾക്ക് ഉത്തരങ്ങൾ അറിയില്ലെങ്കിൽ പതറേണ്ടതില്ല. സമയക്കുറവിന്റെയും തെറ്റുവരുത്തുന്നുണ്ട് എന്നതിന്റെയും പിരിമുറക്കത്തിൽ നിന്നും മുക്തനാവാൻ പ്രത്യേകം ശ്രദ്ധിക്കണം.\nസംസ്ഥാനത്ത് 145 എൻജിനിയറിങ് കോളേജുകളിലായി 49000 ബിടെക് എൻജിനിയറിങ് സീറ്റുകൾ നിലവിലുണ്ട്. എൻജിനിയറിങ് പഠനരീതികൾ വ്യത്യസ്തമാണ്. അതിനാൽ തന്നെ മറ്റേത് ബിരുദത്തേക്കാൾ ജോലി സാധ്യതയും ഉണ്ട്. ഈയടുത്ത് വന്ന സിവിൽ സർവീസ് പരീക്ഷ വിജയിച്ചതിൽ 56 ശതമാനം പേരും എൻജിനിയറിങ് ബിരുദധാരികളായിരുന്നു.\nഎൻജിനിയറിങ് പ്രവേശനപരീക്ഷയിലുടെ തന്നെയാണ് സംസ്ഥാനത്തെ അഞ്ച് മെഡിക്കൽ കോളേജിലടക്കം 42 ഫാർമസി സ്ഥാപനങ്ങളിലുള്ള ബിഫാം ബിരുദ കോഴ്സിലേക്കുള്ള പ്രവേശനവും നടത്തുന്നത്. ബിഫാമിന് മാത്രം പ്രവേശനമാഗ്രിക്കുന്നവർ ഈ പ്രവേശന പരീക്ഷയുടെ ഒന്നാം പേപ്പർ (ഫിസിക്സ്, കെമിസ്ട്രി) മാത്രമെഴുതിയാൽ മതി.\nപ്രവേശന പരീക്ഷയ്ക്ക് ഇനി അധിക നാളുകളില്ല. പഠിച്ചതൊക്കെ ഒന്നു കൂടി റിവിഷൻ നടത്തുകയാണ് ഇനി ചെയ്യേണ്ടത്. സമവാക്യങ്ങൾ എഴുതി ശീലിക്കുക. പ്രധാനപ്പെട്ടവ ഒന്നുകൂടി ഓടിച്ചു നോക്കുക. ആത്മവിശ്വാസത്തോടെ വേണം പരീക്ഷാഹാളിലെത്താൻ. തലേ ദിവസം ഉറക്കമിളച്ചുള്ള പഠനം ഒഴിവാക്കണം. പരീക്ഷ സമയത്തിന് അര മണിക്കൂർ മുമ്പു തന്നെ ഹാളിലെത്തുക. ചോദ്യ ബുക്ക്ലെറ്റ് കിട്ടിക്കഴിഞ്ഞാൽ എല്ലാ പേജുകളുമുണ്ടെന്നും പിഴവുകളിലെന്നും ആദ്യം ഉറപ്പു വരുത്തുക. പരീക്ഷയ്ക്കിടയിൽ എന്തെങ്കിലും അപാകതകൾ ശ്രദ്ധയിൽപ്പെട്ടാൽ ഇൻവിജിലേറ്ററുടെ സഹായം തേടുക.\nപ്ലസ്ടു കഴിഞ്ഞെത്തുന്നവർ നേരിടുന്ന പ്രഥമ എൻട്രൻസ് പരീക്ഷയാണെന്നതിനാൽ തന്നെ ചിലർക്ക് ടെൻഷനുണ്ടാവുക സ്വാഭാവികം. എന്നാൽ വേവലാതിയില്ലാതെ തീർത്തും ശാന്തമായി പരീക്ഷ എഴുതുക. വിജയം നമ്മെ തേടി എത്തുക തന്നെ ചെയ്യും. (സി‐ആപ്റ്റ് മാനേജിംഗ് ഡയറക്ടറാണ് ലേഖകൻ)


വിഷം കലര്‍ന്ന സാന്‍ഡ്‌വിച്ച് കഴിച്ചതിനെ തുടര്‍ന്ന് നാല് വര്‍ഷത്തോളം കോമയില് കിടന്ന 26 കാരന് മരിച്ചു : പുറത്തുവരുന്നത് ഞെട്ടിപ്പിക്കുന്ന വിവരം – East Coast Daily Malayalam\nജര്‍മനി: വിഷം കലര്‍ന്ന സാന്‍ഡ്വിച്ച് കഴിച്ചതിനെ തുടര്‍ന്ന് നാല് വര്‍ഷത്തോളം കോമയില് കിടന്ന 26 കാരന് മരിച്ചു. സഹപ്രവര്‍ത്തകന് വിഷം കലര്‍ത്തിയ സാന്‍ഡ്‌വിച്ച് കഴിച്ചതിനെ തുടര്‍ന്നാണ് യുവാവ് കോമാവസ്ഥയിലായത്. സാന്‍ഡ്‌വിച്ചില് വിതറിയ ലെഡ് അസെറ്റേറ്റും മെര്‍ക്കുറിയും ഇരുപത്തിയാറുകാരന്റെ തലച്ചോറിന് ഗുരുതര തകരാറുകള് സംഭവിക്കാന് കാരണമായിരുന്നു. ജര്‍മനിയിലെ ഒരു ഇരുമ്പ് വ്യവസായ കമ്പനിയിലായിരുന്നു യുവാവ് ജോലി ചെയ്തിരുന്നത്.\nതലച്ചോറിന് ഗുരുതര തകരാറ് സംഭവിച്ച് വര്‍ഷങ്ങളോളം കിടന്ന ശേഷമാണ് യുവാവിന് വിഷം നല്‍കിയ വ്യക്തിയെക്കുറിച്ചുള്ള സൂചനകള് ലഭിക്കുന്നത്. യുവാവിന്റെ മറ്റ് രണ്ട് സഹപ്രവര്‍ത്തകര് 2018ല് തങ്ങള്‍ക്ക് ലഭിച്ച സാന്‍ഡ്‌വിച്ചില് വെള്ള നിറമുള്ള പൊടി ശ്രദ്ധിക്കുകയും പ്രത്യേകിച്ച് രുചിയൊന്നുമില്ലാത്ത പദാര്‍ത്ഥം ഭക്ഷണത്തില് എങ്ങനെ എത്തിയെന്ന് കണ്ടെത്തുകയും ചെയ്തതോടെയാണ് ഞെട്ടിപ്പിക്കുന്ന വിവരങ്ങള് പുറത്ത് വരുന്നത്.\nസഹപ്രവര്‍ത്തകരില് കെമിക്കലുകളുടെ പരീക്ഷണം നടത്തിയ സഹപ്രവര്‍ത്തകനായ ക്ലോസോ നിരീക്ഷണ ക്യാമറയില് കുടുങ്ങുകയായിരുന്നു. രുചിയില്ലാത്ത കെമിക്കലുകള് സഹപ്രവര്‍ത്തകര്‍ക്ക് കാലങ്ങളായി ഭക്ഷണരൂപത്തില് നല്‍കിയ ആളെയാണ് കമ്പനി വിശദമായ അന്വേഷണത്തില് കണ്ടെത്തിയത്. ലെഡ്, ലെഡ് അസറ്റേറ്റ്, കാഡ്മിയം, മെര്‍ക്കുറി എന്നിവയുടെ ശേഖരം ഇയാളുടെ വീട്ടില് നിന്ന് പൊലീസ് കണ്ടെത്തുകയും ചെയ്തിരുന്നു. തലച്ചോര് അടക്കം അവയവങ്ങള്‍ക്ക് ഗുരുതര തകരാറിന് കാരണമാവുന്നതായിരുന്നു ഈ പദാര്‍ത്ഥങ്ങള്. ഓഫീസിലെ സഹപ്രവര്‍ത്തകര്‍ക്ക് പല രൂപത്തിലായി കാഡ്മിയം അടക്കം ഇയാള് നല്‍കിയിട്ടുണ്ടെന്നും അന്വേഷണത്തില് തെളിഞ്ഞ്. നിരവധിപ്പേര്‍ക്ക് പലരീതിയിലുള്ള അസുഖങ്ങള് ഉണ്ടായെങ്കിലും ക്ലോസോയെ ആരും സംശയിക്കുകയോ വിഷം നല്‍കിയതാണെന്ന് സംശയിക്കുകയോ ചെയ്തിരുന്നില്ല.\nമെര്‍ക്കുറി, ലെഡ് അസെറ്റേറ്റ് തുടങ്ങിയ വസ്തുക്കള് മറ്റുള്ളവരില് പരീക്ഷിച്ച് ഉണ്ടാവുന്ന മാറ്റങ്ങള് നിരീക്ഷിക്കുകയായിരുന്നുവെന്നാണ് ക്ലോസോ പൊലീസിന് നല്‍കിയ മൊഴി.\nsandwich youth death poision coma stage\nഫോട്ടോഗ്രാഫർ താത്കാലിക നിയമനം\nബോംബാക്രമണത്തില് രണ്ട് യുഎസ് സൈനികര് കൊല്ലപ്പെട്ടു\nറഷ്യന് പ്രതിപക്ഷ നേതാവ് അലക്സി നവല്‍നിയ്ക്ക് വിഷം കൊടുത്തത് തന്നെയെന്ന് ഡോക്ടര്.\nAug 24, 2020, 11:40 pm IST\nവിഷം കലക്കിയെന്ന മുഖ്യമന്ത്രി പറഞ്ഞ ആ വാക്കുകള് തന്നെ ഞെട്ടിച്ചു : പ്രതികരണവുമായി ഡോക്ടര്\nApr 11, 2020, 09:54 pm IST


സ്മൃതി: June 2012\nപ്രിയ ലോഹി3വര്‍ഷം പോയതറിഞ്ഞില്ല. ഇന്ന് ഓര്‍മ്മ പുതുക്കല് ദിനം. നല്ലവരെയൊക്കെ ആദ്യം വിളിക്കുന്നു ദൈവം. എന്റെ പിതാവും അങ്ങിനെ നേരത്തെ പോയി..\nനിന്റെ ഓര്‍മ്മ പുതുക്കല് ദിനത്തില് പണ്ട് അയലത്തെ കുട്ടികള് പാടിയ പാട്ട് ഇവിടെ വീണ്ടും നിനക്ക് വേണ്ടി പ്രതിഷ്ടിക്കുന്നു.\nതാഴെ കാണുന്ന ലിങ്കില് ക്ലിക്കുക.\nPosted by ജെ പി വെട്ടിയാട്ടില് at 8:33 AM 1 comment: Links to this post\nLabels: ലോഹി നിന്നെ മറക്കാന് വയ്യ\nജൂണ് ഇരുപത്തിഒന്ന് കാലത്ത് ഒന്‍പതേമുക്കാലിന് തിരുവാതിര ഞാ‍റ്റുവേല തുടങ്ങിയെന്ന് പറയുന്നു. ഇപ്പോള് തിരുവാതിര ഞാറ്റുവേല എന്നൊക്കെ ഒരു പറച്ചിലില് ഒതുക്കിയിരിക്കുന്നു. ഇപ്പോഴത്തെ കാലാവസ്ഥ - പരിസ്ഥിതിയില് വന്ന മാറ്റങ്ങളാല് പണ്ടത്തെ കണക്കുകളൊന്നും ഇന്ന് ഫലിക്കുന്നില്ല.\nപണ്ടൊക്കെ അപ്പൂപ്പന്മാര്‍ക്കറിയാം പുഞ്ചപ്പണിക്കുള്ള വിത്ത് കുതിര്‍ത്തുവെക്കാനും കണ്ടം ഉഴുതുമറിക്കാനെല്ലാം അഡ്വാന്‍സായി. ഞാന് എന്റെ ചെറുപ്പത്തില് കാണുമായിരുന്നു എന്റെ അമ്മയുടെ അച്ചന് വൈകിട്ട് എല്ലാവരും ആഹാരം കഴിഞ്ഞാല് ഒരു ദിവസം കയ്യാലപ്പുരയില് വാല്യക്കാരുമൊത്ത് നെല് വിത്ത് കൂമ്പാരമാക്കി വെള്ളം നനച്ച് മൂടിവെക്കുന്നത് കാ‍ണാം.\nവിത്ത് മുളക്കുന്ന ദിവസം കാലത്ത് പെരുമഴയും കാണും. ഞാന് ചെറുപ്പത്തില് ഇതെല്ലാം കണ്ട് ആശ്ചര്യപ്പെടാറുണ്ട്.\nഇപ്പോള് തിരുവാതിര ഞാറ്റുവേല എന്ന വാക്ക് വെറും പ്രഹസനം മാത്രം. എല്ലാം നാം വരുത്തിവെച്ചത് തന്നെ. പരിസ്ഥിതിക്ക് വന്ന പരുക്ക്…!!!\nPosted by ജെ പി വെട്ടിയാട്ടില് at 1:23 AM2comments: Links to this post\nഎന്റെ പ്രിയ സുഹൃത്ത് ദിനേശന്റെ ഫേസ് ബുക്ക് മെസ്സേജ് കണ്ടപ്പോള് ഞാന് ഇപ്രകാരം എഴുതി....\n“ശരിക്കും ഉള്ളതാണോ? ഞാന് ബോംബെയില് നിന്നാണ് അവസാനം ഡബ്ബിള് ഡക്കറില് കയറിയിട്ടുള്ളത്. എന്റെ ബാല്യത്തില് സിലോണിലെ കൊളംബോയിലെ ഇത്തരം ബസ്സ് യാത്ര എനിക്കൊരു പുതിയ അനുഭവമായിരുന്നു. അവിടെ ട്രാമും ഉണ്ടായിരുന്നു. ഡബ്ബിള് ഡക്കര് ബസ്സില് കേറണമെങ്കില് അച്ചന് കാണാതെ പോകണം. ഞാനൊരു അനുഭവകഥയായി ബ്ലോഗിലെഴുതാം. എന്റെ ഓര്‍മ്മകളെ ഉണര്‍ത്തിയ ദിനേശന് അഭിനന്ദനങ്ങള്.“\nഎന്റെ ബാല്യകാലം സിലോണിലെ കൊളംബോ‍യിലായിരുന്നു. ഒരു പാട് ഓര്‍മ്മകള് ആ മ്ഹാനഗരത്തിനെ കുറിച്ചുണ്ട് എനിക്ക്. എന്റെ പിതാവ് ബുഹാരി ഗ്രൂപ്പ് ഓഫ് ഹോട്ടലുകളുടെ ജനറല് മേനേജര് ആയിരുന്നു. ഭാരതത്തിലും, സിലോണിലും [ഇപ്പോഴത്തെ ശ്രീലങ്ക] യൂറോ‍പ്പിലും പ്ന്തലിച്ചുകിടന്നിരുന്ന് ശൃംഗലയായിരുന്നെന്ന് അച്ചന് പറയാറുണ്ട്.\nപ്രധാന ഹോട്ടല് കൊളമ്പോയിലെ മറദാന റയില് വേ സ്റ്റേഷന്റെ മുന്നിലായിരുന്നു. രണ്ട് നിലകളുള്ള റെസ്റ്റോറന്റ് ആയിരുന്നു. മുകളിലെത്തെ നില ലക്ഷ്വറി ക്ലാസ്സും താഴത്തെ നില എക്കോണമിയും ആയിരുന്നു.\nമുകളില് ഒരു ചായക്ക് 20 രൂപയാണെങ്കില് താഴെ5രൂപ എന്ന തോതിലായിരുന്നു മെനു. ലോകമെമ്പാടും അന്ന് ബുഹാരി ബിരിയാണി പ്രസിദ്ധമായിരുന്നു.\nഞങ്ങള് അന്ന് താമസിച്ചിരുന്നു കൊളമ്പോയിലെ പോഷ് റസിഡന്‍ഷ്യല് ഏരിയ ആയിരുന്ന മൌണ്ട് പ്ലസ്ന്റിലായിരുന്നു. തുടക്കത്തില് പേരക്കുട്ടികളില്ലാത്ത ഒരു അപ്പൂപ്പന്റെ കൂടെ ആയിരുന്നു എന്നാണെന്റെ ഓര്‍മ്മ.\nഎന്റെ ഓര്‍മ്മകളെ എത്ര വര്‍ഷം പുറകോട്ടോടിക്കാമെന്ന് നോക്കട്ടെ. എനിക്കിപ്പോള് വയസ്സ് 64. അഞ്ചുവയസ്സിലെ നിമിഷങ്ങള് ഓര്‍മ്മ വരുന്നു. അന്ന് ഞങ്ങള് താമസിച്ചിരുന്ന വീട്ടിലെ അപ്പൂപ്പന് രണ്ടോ മൂന്നോ പെണ്‍കുട്ടികളായിരുന്നു. അതില് താരമ്മ ചേച്ചിയെ മാത്രം ഞാന് ഇപ്പോള് ഓര്‍ക്കുന്നു. വിവാഹിതരായ ഒരു പെണ്‍കുട്ടികള്‍ക്കും മക്കളില്ലാത്തതിനാല് എന്നെ അവര്‍ക്ക് വലിയ ഇഷ്ടമായിരുന്നു. എന്റെ പെറ്റ് നെയിം ഉണ്ണി. അവര് എല്ലാവരും എന്നെ ഉണ്ണി എന്നാണ് വിളിച്ചിരുന്നത്.\nഅപ്പൂപ്പന്റെ പേര് ഒട്ടും ഓര്‍മ്മ വരുന്നില്ല. മൌണ്ട് പ്ലസന്റ് കോളനിയില് ഉള്ള വില്ലകള് മുഖാമുഖം ആയിരുന്നു. എല്ലാം2നിലകള് ഉള്ളത്. ഞങ്ങളുടെ വീട്ടുമുറ്റത്ത് കനകാംബരവും പസിഴമല്ലിയും ധാരാളം വിരിഞ്ഞ് കിടന്നിരുന്നു എപ്പോഴും.\nഅപ്പൂപ്പന്റെ ഓഫീസ് മെയിന് റോഡിന്റെ വക്കിലായിരുന്നു. അപ്പൂപ്പന് 10 മണിക്ക് വീട്ടില് നിന്ന് ആപ്പിള് ജ്യൂസ് കൊണ്ട് പോകും. ഒരു ദിവസം ഞാന് ശാഠ്യം പിടിച്ചത്രെ..? “ ഉണ്ണി കൊണ്ട് പോയിക്കൊടുത്തോളാം അപ്പൂപ്പന് ജ്യൂസ്...” ഉണ്ണിയുടെ ആവശ്യം പരിഗണിക്കാതായപ്പ്ലോള് ഉണ്ണി കരഞ്ഞുപൊളിച്ചു. അവസാനം ആപ്പിള് ജ്യൂസ് ഒരു ഭരണിയിലാക്കി ഉണ്ണിയുടെ ട്രൈ സൈക്കിളിന്റെ പുറകില് കെട്ടി വെച്ചു. താരമ്മ ചേച്ചി കുമ്പിട്ട് സൈക്കിള് ഉന്തിത്തള്ളി ഓഫീസിലേക്ക് ജ്യൂസ് എത്തിച്ച ക്ഥ ഞാന് ഈ അവസരത്ത്ല് ഓര്‍ക്കുന്നു.\n“ഉണ്ണി മഹാ ശാഠ്യക്കാരനും വികൃതിയുമായിരുന്നത്രേ..?”\nഎന്റെ അച്ചന് അന്ന് ഒരു ഓസ്റ്റിന് കേംബ്രിഡ്ജ് വേനും, ഒരു പ്ലിമത്ത് കാറും ഉണ്ടായിരുന്നു. ഈവനിങ്ങില് ഞങ്ങളെ ആ പ്ലിമത്ത് കാറില് സവാരിക്ക് കൊണ്ട് പോകും. അതിലെ മ്യൂസിക്ക് ഹോണ് എനിക്ക് ഹരമായിരുന്നു. ഞാനത് എപ്പോഴും അടിച്ചുകൊണ്ടിരിക്കും.\n[കൂടുതല് വിശേഷങ്ങള് തുടര്‍ന്നെഴുതാം]\nPosted by ജെ പി വെട്ടിയാട്ടില് at 12:42 AM3comments: Links to this post\nLabels: കോളംബോ, ഡബ്ബിള് ഡക്കര്, മൌണ്ട് പ്ലസന്റ്\nനാഗേന്ദ്ര ഹാരായ ത്രിലോചനായ\nതസ്മൈ 'ന' കാരായ നമ:ശിവായ\nമന്ദാകിനീ സലില ചന്ദന ചര്‍ച്ചിതായ\nനന്ദീശ്വര പ്രഥമ നാഥ മഹേശ്വരായ\nമന്ദാര പുഷ്പ ബഹുപുഷ്പ സു പൂജിതായ\nതസ്മൈ 'മ' കാരായ നമ:ശിവായ\nശിവായ ഗൌരീ വദനാരവിന്ദ\nസൂര്യായ ദക്ഷ ധ്വര നാശനായ\nശ്രീ നീലകന്ടായ വൃഷ ധ്വജായ\nതസ്മൈ 'ശി' കാരായ\nവസിഷ്ട്ട കുംഭോത്ഭവ ഗൌതമാദി\nമുനീന്ദ്ര ദേവാര്‍ച്ചിത ശേഖരായ\nചന്ദ്രാര്‍ക്ക വൈശ്വാനര ലോചനായ\nതസ്മൈ 'വ' കാരായ നമ:ശിവായ\nയക്ഷ സ്വരൂപായ ജടാധരായ\nപീനാക ഹസ്തായ സനാതനായ\nതസ്മൈ 'യ' കാരായ നമ:ശിവായ\nയാ പദേത് ശിവ സന്നിധൌ\nശിവേ ന: സഹ മോദതേ\nPosted by ജെ പി വെട്ടിയാട്ടില് at 7:57 AM 1 comment: Links to this post\nLabels: ഓം നമ:ശ്ശിവായ\nഎനിക്ക് രണ്ട് മക്കള്, അതില് രണ്ടാമത്തെ ആള് രാക്കമ്മ എന്ന പെണ്‍കുട്ടി. ആദ്യത്തെ ആള് ആണ്‍കുട്ടി.\nരാക്കമ്മ ചെറുപ്പത്തില് തടിച്ച് ഉരുണ്ട് അമ്മിക്കല്ലിന്റെ കൊഴ പോലെ തടിച്ചതായിരുന്നു. തടിമൂലം ഇടുങ്ങിയ കഴുത്ത് കണ്ടാല് അവള്‍ക്ക് കഴുത്ത് ഇല്ലായെന്ന് തോന്നുമായിരുന്നു.\nഇവള് ഒരു കാരണമില്ലാത്തെ കാലത്ത് തൊട്ട് വൈകുന്നേരം വരെ ഇങ്ങിനെ കരഞ്ഞുംകൊണ്ടിരിക്കും. നമ്മളെടുത്ത് ഒക്കത്ത് വെക്കുകയോ, കൂടെ കിടത്തുകയോ ചെയ്താല് അവള് ഉടന് വോള്യും കുറക്കും.\nഇവളുടെ ഈ ചാറല് മഴപോലെയുള്ള കരച്ചില് നിര്‍ത്താന് ഞാന് പല സൂ‍ത്രങ്ങള് പ്രയോഗിച്ചിട്ടും ഫലം കണ്ടില്ല.\nഅവസാനം ഒരുനാള് എനിക്കൊരുപായം തോന്നി. ഇങ്ങനെ നോണ്‍സ്റ്റോപ്പ് ചാറല് മഴപോലുള്ള കരച്ചില് തുടര്‍ന്നൊരു നാള് ഒരു ഈര്‍ക്കിളി എടുത്ത് ചന്തിയില് രണ്ട് പെട പെടച്ചു. അതോടെ ഓലപ്പടക്കത്തിന് തീകൊളുത്തിയ പോലെ ഒരു കൂട്ടപ്പൂരിച്ചലും രണ്ട് മിനുട്ടില് കരച്ചിലും നിന്നു.\n“എന്തേ ഇത് ഇപ്പോ ഓര്‍ക്കാന് കാരണം” എന്നൊരു ചോദ്യം വന്നേക്കാം. പാരമ്പര്യം കാത്ത് സൂക്ഷിക്കാന് ഇപ്പോള് ഇവിടെ രാക്കമ്മയുടെ മകള് കുട്ടിമാളു ഉണ്ട്.\nഇവള്‍ക്കും കുറച്ച് നാളായി ഈ ചാറല് മഴയുടെ സോക്കേട് ഉണ്ട്. “അവള്‍ക്കും ഈ ഈര്‍ക്കിളിപ്രയോഗം“ നടത്തിയാലോ എന്ന് അവളുടെ അച്ചമ്മയായ ബീനാമ്മയോട് ഞാന് കണ്‍സല്‍ട്ട് ചെയ്തു.\n“സ്വന്തം മകള്‍ക്ക് കൊടുക്കുന്നപോലെ പേരക്കുട്ടികള്‍ക്ക് കൊടുക്കണ്ടാ എന്നാ ബീനാമ്മ പറേണത്...”\n“അപ്പോ എന്താ ചെയ്യാ ഈ മഴയവസാനിപ്പിക്കാന് ഒരു മാര്‍ഗ്ഗം ബീനാമ്മേ...?”\n“എന്നാ ഞാനൊരു സൂത്രം കാണിച്ചുതരട്ടേ...?”\n“എന്തിന്റെ കേടാ മനുഷ്യാ ഈ വയസ്സ് കാലത്ത് നിങ്ങള്‍ക്ക്...?”\nബീനാമ്മക്ക് ഒരു ഈര്‍ക്കിളിപ്രയോഗം നടത്തി തല്‍ക്കാലം പേരക്കുട്ടിയെ ഒഴിവാക്കി.\n“ബീനാമ്മയുടെ കരച്ചില് കേട്ട് കുട്ടിമാളു അന്ധാളിച്ചുനിന്നു, അവളുടെ കരച്ചില് തല്‍ക്കാലത്തേക്ക് നിന്നു...?”\n“ചാറല് മഴ വീണ്ടും തുടര്‍ന്നു,ഒരു പരിഹാരമില്ലാതെ..?!!!”\nPosted by ജെ പി വെട്ടിയാട്ടില് at 12:14 AM5comments: Links to this post\nLabels: കഥ, ചാറല് മഴ\nPosted by ജെ പി വെട്ടിയാട്ടില് at 8:22 AM4comments: Links to this post\nഒരു കഥ ഇവിടെ ജനിക്കുന്നു. [short story]\n“കുറേ നേരമായല്ലോ ലക്ഷ്മിക്കുട്ടീ പുറകിലോട്ട് തിരിഞ്ഞ് നടക്കുന്നത്..? എന്തിന്റെ കേടാ ഈ കുട്ടിക്ക്.... ഗൂരുവായൂര് അമ്പലനടയില് വെച്ച് ലക്ഷ്മിയുടെ അമ്മ മകളെ ശാസിക്കാന് തുടങ്ങി..“\n"അവിടേയും ഇവിടേയും ഒക്കെ ബലിക്കല്ലുകളും പൂജാപാത്രങ്ങളും ഒക്കെ ആണ്... അതിലൊക്കെ കാല് തട്ടി വീഴേണ്ടായെന്ന് വിചാരിച്ചാണ് തള്ള ഇതൊക്കെ പറയുന്നത് ലക്ഷ്മിക്കുട്ടിക്ക് അറിയാമെങ്കിലും അറിയാമെങ്കിലും അവളുടെ ഉള്ളില് ആരോടോ എന്തെന്നില്ലാത്ത മട്ടില് ഗൌരവമായിരുന്നു...”\n"ലഷ്മിയുടെ അമ്മയും പരിവാരങ്ങളും ചുറ്റമ്പലം പ്രദക്ഷിണം വെക്കുമ്പോള് ലക്ഷ്മിക്കുട്ടി പിന്നേയും പിന്തിരിഞ്ഞ് ആരേയോ നോക്കിക്കൊണ്ടിരിക്കുന്നതായി അവര്‍ക്കനുഭവപ്പെട്ടു..”\n"ഒന്നിങ്ങട്ട് വേഗം നടക്കൂ എന്റെ മോളേ.... നട തുറക്കുമ്പോളേക്കും നമുക്ക് നാലമ്പലത്തിനുള്ളില് പ്രവേശിക്കണം...”\n"അമ്മയും കൂട്ടരും നടന്നോളൂ....ഞാന് എത്തിക്കൊള്ളാം...”\n"കൃഷ്ണാ ഗുരുവായൂരപ്പാ എന്താ ഈ കേള്‍ക്കണേ... നിക്കൊന്നും മനസ്സിലാവിണില്ലല്ലോ...? എന്താ ഈ പെണ്‍കുട്ടീടെ ഭാവം... ലക്ഷ്മിയുടെ അമ്മ മാധവിയമ്മ പരിതപിച്ചു..”\n"ലക്ഷ്മിക്കുട്ടി പറഞ്ഞത് മാധവിയമ്മ അനുസരിച്ചില്ല, അവര് കൂത്തമ്പലത്തിന്റെ ചവിട്ടുപടിയില് ഇരുപ്പുറപ്പിച്ചു..”\n"രണ്ടുമൂന്നുവട്ടം ലക്ഷ്മിക്കുട്ടി ചുറ്റമ്പലം വലം ചുറ്റിക്കഴിഞ്ഞിരുന്നു ഇതിന്നകം. അവള് വീണ്ടും വീണ്ടും ചുറ്റിക്കൊണ്ടിരുന്നു അവസാനമില്ലാതെ, ആരേയോ അന്വേഷിക്കുന്ന പോലെയായിരുന്നു മുഖഭാവം...”\n"മാധവിയമ്മ അമ്പലത്തിലാണെന്ന കാര്യം മറന്ന് പെണ്‍കുട്ടിയെ ശാസിക്കാനൊരുങ്ങി...”\n“എന്താ അമ്മേ... പരിസരബോധം നഷ്ടപ്പെട്ടോ...? അമ്മയും കൂട്ടരും സത്രത്തിലേക്ക് നടന്നോളൂ.. ഞാന് എത്തിക്കോളാം...”\n"മനസ്സില്ലാ മനസ്സോടെ മാധവിയമ്മ പിറുപിറുത്തും കൊണ്ട് സത്രത്തിലേക്ക് നടന്ന് നീങ്ങി, ഉള്ളിലൊരു ഭീതിയുമായി...”\nPosted by ജെ പി വെട്ടിയാട്ടില് at 8:28 AM 1 comment: Links to this post\nLabels: SHORT STORY, അയാള്....അതേ അയാള്‍തന്നെ\nഇന്ന് ലക്ഷ്മിക്കുട്ടിയുടെ വിവാഹ നിശ്ചയമായിരുന്നു. എല്ലാവരും പുത്തന് ഉടുപ്പുകള് അണിഞ്ഞ് തൃശ്ശൂര് ലൂലു കണ് വെന്‍ഷന് സെന്ററിലേക്ക് യാത്രയായി. എനിക്ക് പുത്തനുടുപ്പ് ആരും വാങ്ങിത്തന്നില്ല, എന്നാലും ഞാനും മുന്‍പന്തിയില് ഉണ്ടായിരുന്നു.\nലക്ഷ്മിക്കുട്ടീസിന്റെ പ്രതിശ്രുത വരന് അമേരിക്കയില് ജോലി ചെയ്യുന്ന മിഥുന് കുട്ടനാണ്. നല്ല ചേര്‍ച്ചയുണ്ട് ലക്ഷ്മിക്കുട്ടിക്ക്. ലക്ഷ്മിക്കുട്ടിയെ അമേരിക്കയിലേക്ക് കൊണ്ട് പോയി കുറേ കഴിയുമ്പോള് എനിക്ക് ഒരു ഫ്രീ ടിക്കറ്റും താമസവും പോക്കറ്റ് മണിയും എന്റെ ലക്ഷ്മിക്കുട്ടി ഓഫര് ചെയ്യുമായിരിക്കും. ഞാനിതുവരെ അമേരിക്ക കണ്ടിട്ടില്ല. കാണാന് ഉള്ള സൌഭാഗ്യമൊക്കെ ഉണ്ടായിരുന്നെങ്കിലും അതൊന്നും അന്ത നാള് വിനിയോഗിച്ചില്ല.\nഅന്നൊക്കെ സ്ഥലം വാങ്ങണം, വീട് പണിയണം, കുട്ട്യോളെ പഠിപ്പിക്കണം എന്നൊക്കെയുള്ള വിചാരം മാത്രമായിരുന്നു. യൂറോപ്പും, മിഡില് ഈസ്റ്റും, പസഫിക്കും, ഗള്‍ഫുമെല്ലാം ജോലിയുടെ ഭാഗമായി ചുറ്റിക്കറങ്ങിയെന്നാണെന്റെ ഓര്‍മ്മ. ഇപ്പോള് പലതും മറന്ന് പോയിരിക്കുന്നു.\nഇന്നെലെ ശ്യാമിന്റെ കല്യാണമായിരുന്നു. അവിടെ ഹേമയേയും ഉമയേയും മറ്റു ബന്ധുജനങ്ങളേയും, പിന്നെ അരവിന്ദേട്ടന്റെ മകന് അജയനേയും പ്രദീപനേയും എല്ലാം കണ്ടു.\nകൂട്ടത്തില് നില്‍ക്കുന്ന പെണ്‍കുട്ടിയാരാണെന്ന് അജയനോട് ചോദിച്ചപ്പോളാ അറിയുന്നത്…”ഉണ്ണ്യേട്ടന് മറന്നൊ ഇവളെ. ഇവള് പണ്ട് ഉണ്ണ്യേട്ടന്റെ ഓഫീസില് ജോലി ചെയ്തിരുന്നുവെന്ന്…” ഞാന് വിചാരിക്കുകയായിരുന്നു എവിടേയോ വെച്ച് ഈ പെണ്‍കുട്ടീസിനെ ഞാന് കണ്ടിട്ടുണ്ടെന്ന്. പക്ഷെ ഇപ്പോളല്ലേ പിടി കിട്ടിയത് ഞാന് അറിയുന്ന കുട്ടിയായിരുന്നു ഇവളെന്ന്. അങ്ങിനെയാണെന്റെ കാര്യം, പലതും ഓര്‍മ്മയില്ല.\nവയസ്സായില്ലേ – ജരാനര ബാധിക്കുമ്പോളെല്ലാര്‍ക്കും ഇങ്ങിനെയൊക്കെയാണ്. പ്രത്യേകിച്ച് ഇപ്പോള് കഴിക്കുന്നതും ശ്വസിക്കുന്നതും എല്ലാം വിഷമയമല്ലേ…? അപ്പോള് ഇതുപോലിരിക്കും ശിഷ്ടജീവിതം..\nഎന്റെ പ്രിയപത്നി ബീനാമ്മയും മകനും മരുമകനും മകളും മരുമകളും എല്ലാം ജയലക്ഷ്മി സില്‍ക്കും ആരോ മെന്‍സ് വെയറും ഒക്കെ ഇട്ട് ചെത്തി നടക്കുമ്പോല് പേരക്കുട്ടി കുട്ടാപ്പുവിന് തൈലാന്‍ഡില് നിന്ന് ഇല്ല്യൂമനേഷന് ഉള്ള മങ്കി ബ്രാന്ഡ് ടീ ഷര്‍ട്ടും ഇട്ടോണ്ടായിരുന്നു ഗമനം..\nഈ പാവം ഞാന് ഒരു പഴയ കുപ്പായവും ഇട്ടോണ്ട് … “ഉള്ളതോണ്ട് ഓണം” എന്ന മട്ടില് നടന്ന് നീങ്ങി…. ഇനിയും വരും എനിക്കും ഒരു സുന്ദരകാലം……….\nലക്ഷ്മിക്കുട്ടി ബാംഗളൂരില് വാന് ഹുസൈനിലും മറ്റും ജോലി ചെയ്തിരുന്നെന്ന് ആണെന്റെ ഓര്‍മ്മ. എനിക്ക് മാത്രമായി ഒരു ഷര്‍ട്ട് വാങ്ങിത്തരാന് അവള്‍ക് പറ്റില്ലല്ലോ..? എന്നെപ്പോലെ അവള്‍ക്ക് ഒരുപാട് അങ്കിള്‍സ് ഉണ്ട്…\nഇനി അവള് അമേരിക്കയില് പോയി താമസിക്കുമ്പോള് എന്തെങ്കിലും തരുമായിരിക്കും. ഒന്നും തന്നില്ലെങ്കിലും വേണ്ട അവള് സുഖമായി അവിടെ കഴിയുന്നു എന്ന് കേട്ടാല് മതി.. ലക്ഷ്മിക്കുട്ടീസിന്റെ കല്യാണം ഈ വരുന്ന ഡിസംബറില് നടക്കുന്നതായിരിക്കും.\nമരുമകള് സേതുലക്ഷ്മിക്ക് ഒരു പണി കിട്ടാന് പ്രാര്‍ഥിക്കുകയാണ് ഞാനിപ്പോള്. അവള് ഒരു ഐടി ഗേളാണ്. അവള്‍ക്ക് വലിയ ആഗ്രഹങ്ങളൊന്നും ഇല്ല, ഏതെങ്കിലും ഒരു ബാങ്കില് ഒരു ക്ലര്‍ക്ക് ഉദ്യോഗം കൊണ്ട് തൃപ്തിപ്പെട്ടോളാം എന്നാണവള് പറയുന്നത്..\nഞാന് ഇന്ന് എന്റെ പേരക്കുട്ടി കുട്ടിമാളുവിനെ കണ്ടു. അവള് ഈ അപ്പൂപ്പനെ മറന്നിരിക്കുന്നു. കുറച്ച് നാളായി അവള് കൊച്ചിയിലാണ് താമസം. കുട്ട്യോളല്ലേ പെട്ടെന്ന് മറക്കും.\nമഴക്കാലമായി… രാക്കമ്മയോട് ഒരു കമ്പിളിപ്പുതപ്പും കാല് നനയാതെ നടക്കാനൊരു ഷൂവും വാങ്ങിത്തരാന് പറയണം.. വീട്ടില് നിന്ന് മെയില് റോഡെത്തുന്നത് വരെ വെള്ളവും ചളിയുമാണ്. അയല്‍ക്കാരന്റെ ഔദാര്യമുണ്ടെങ്കിലേ റോഡ് കാനകള് വെട്ടി ടാറിട്ട് കിട്ടൂ… അത് അടുത്തൊന്നും സംഭവിക്കുമെന്ന് തോന്നുന്നില്ല.\nഏക മകന് ജോലിയുമായി മെട്രൊ സിറ്റിയിലും മകള് കൊച്ചിയിലുമാണ്. അവര്‍ക്കൊന്നും റോ‍ഡ് ടാറിടെണമെന്നോ ഈ വയസ്സനെ പരിപാലിക്കണമെന്നോ ഒന്നും വിചാരമില്ല. തന്ത ചത്താല് എല്ലാം വിറ്റുപെറുക്കി മെട്രോ നഗരങ്ങളിലേക്ക് ചേക്കാറാമെന്ന് കരുതിയിരിക്കയാകും.\nഇപ്പോളത്തെ മിക്ക കുട്ട്യോളും ഏറെക്കുറേ ഇങ്ങിനെ തന്നെ ആണെന്നാണ് എന്റെ നിഗമനം.. ഇപ്പോള് എനിക്ക് ആരോഗ്യത്തിന് വലിയ കുഴപ്പമില്ല, കിടപ്പിലായാലുള്ള സ്ഥിതി ഒന്നാലോചിച്ച് നോക്കിയാല് ഒരു എത്തും പിടിയും കിട്ടുന്നില്ല. അനുഭവിക്കാനുള്ളത് അനുഭവിച്ചുതന്നെ തീ‍ര്‍ക്കണമല്ലോ… അതാണല്ലോ ദൈവ നിശ്ചയം..\nകൃഷ്ണാ ഗുരുവായൂരപ്പാ… നല്ല ചിന്തകള് മനസ്സില് നിറക്കേണമേ… മറ്റുള്ളവര്‍ക്ക് എന്നെക്കൊണ്ട് എന്തെങ്കിലും നല്ല കാര്യങ്ങള് ചെയ്യാനുള്ള വഴി കാട്ടേണമേ…\n“ലക്ഷ്മിക്കുട്ടിയുടെ കല്യാണവിശേഷങ്ങള് പറഞ്ഞ് മനസ്സ് എങ്ങോട്ടോ പോയി.. മാനസഞ്ചാരം അങ്ങിനെയാണ്……\nഎലലാവര്‍ക്കും ശുഭരാത്രി നേരുന്നു….\nPosted by ജെ പി വെട്ടിയാട്ടില് at 7:53 AM5comments: Links to this post\nLabels: കഥ, പുത്തനുടുപ്പ്\nPosted by ജെ പി വെട്ടിയാട്ടില് at 11:08 PM 8 comments: Links to this post


Kerala High Court upholds different punishment methods | കുഷ്ടരോഗികളെ പരിചരിക്കണമെന്ന് ആദ്യ ശിക്ഷ വിധി; തുടർന്ന് 100 വൃക്ഷത്തൈകൾ നടണമെന്ന് മാറ്റി; വേറിട്ട ശിക്ഷ നടപടിയുമായി കേരളം ഹൈകോടതി - Malayalivartha.com Widgets Magazine\nകുഷ്ടരോഗികളെ പരിചരിക്കണമെന്ന് ആദ്യ ശിക്ഷ വിധി; തുടർന്ന് 100 വൃക്ഷത്തൈകൾ നടണമെന്ന് മാറ്റി; വേറിട്ട ശിക്ഷ നടപടിയുമായി കേരളം ഹൈകോടതി\n14 FEBRUARY 2020 04:04 PM IST\nകോടതി നിർദേശം പാലിക്കാത്തതിന് വേറിട്ട ശിക്ഷ നൽകി ഹൈ കോടതി. മുൻ വ്യവസായ സെക്രട്ടറിക്ക് മരം നടൽ ശിക്ഷയാണ് ഹൈക്കോടതി നിർദേശിച്ചത് . തുടർന്ന് മുൻ വ്യവസായ സെക്രട്ടറി കെ ബിജു 100 വൃക്ഷത്തൈകൾ നടണമെന്ന് ഹൈക്കോടതി ഉത്തരവിടുകയായിരുന്നു . ജസ്റ്റിസ് അമിത് രാവലിന്‍റേതാണ് ഉത്തരവ്. തൈകൾ നടേണ്ട സ്ഥലങ്ങൾ വനംവകുപ്പ് നിർദ്ദേശിക്കണമെന്നാണ് കോടതിയുടെ നിർദ്ദേശം. ചരിത്രത്തിലാദ്യമായാണ് കേരള ഹൈക്കോടതി ഇത്തരമൊരു ശിക്ഷ വിധിക്കുന്നത്.\n2000 മുതൽ തുടരുന്ന നികുതിയിളവ് കേസിലാണ് രസകരമായ ശിക്ഷാ നടപടി ഹൈ കോടതി കൈകൊണ്ടത് . കൊച്ചി ആസ്ഥാനമായ എസ്എസ് കെമിക്കൽസാണ് കേസിലെ വാദി. കാർബണേറ്റഡ് സിലിക്കേറ്റ് എന്ന രാസവസ്തു നിർമ്മിച്ച് വിൽക്കുന്ന എസ്എസ് കെമിക്കൽസിന്‍റെ സെയിൽസ് ടാക്സിൽ ഇളവ് നൽകുന്നതാണ് നീണ്ട നിയമ പ്രക്രിയയിലേക്ക് കടന്നത്. പല വട്ടം ഹൈക്കോടതിയിൽ നിന്ന് നികുതിയിളവിന്‍റെ കാര്യത്തിൽ അനുകൂല ഉത്തരവുണ്ടായിട്ടും ഇത് നടപ്പാക്കാൻ നികുതിയിളവ് അനുവദിക്കേണ്ട സംസ്ഥാന സമിതിയുടെ ഭാഗത്ത് നിന്ന് നടപടിയുണ്ടായില്ലെന്ന് ഹൈക്കോടതി നിരീക്ഷിച്ചു.\nഇതേത്തുടർന്നാണ് വിചിത്ര ശിക്ഷയിലേക്ക് കോടതി കടന്നത്. കുഷ്ഠരോഗികളെ പരിചരിക്കണമെന്നായിരുന്നു കോടതിയുടെ ആദ്യ നിർദ്ദേശം എന്നാൽ കേരളം കുഷ്ഠ രോഗമുക്തമാണെന്ന് അഭിഭാഷകൻ അറിയിച്ചതോടെ ശിക്ഷ ചെടി നടലായി മാറ്റുകയായിരുന്നു.\nഇന്ത്യയുടെ ആ നേട്ടം കണ്ടെത്തി യുഎഇ; കൊവിഡ്-19 പ്രതിരോധ വാക്സിൻ ഗവേഷണത്തിൽ നിര്‍ണായക കണ്ടെത്തൽ, ഇന്ത്യയുടെ ബിസിജി വാക്സിന് കൊവിഡിനെ പ്രതിരോധിക്കാൻ ശേഷിയുണ്ടെന്ന് യുഎഇയുടെ പഠനം (5 minutes ago)\nസോവിങ്ങ് അക്കൗണ്ടുകള് നിയന്ത്രിക്കുന്നു; തീരുമാനം സംസ്ഥാന തല ബാങ്കേഴ്‌സ് സമിതിയുടെത്; നിയന്ത്രണം തിങ്കളാഴ്ച്ച മുതല് ; നിയന്ത്രണം കോവിഡ് ജാഗ്രതയുടെ ഭാഗമായി (5 minutes ago)\nതടവുകാര്‍ക്ക് പുറമെ ജയില് ഡോക്ടര്‍ക്കും രണ്ട് ജീവനക്കാര്‍ക്കും കോവിഡ്! പൂജപ്പുര സെന്‍ട്രല് ജയിലില് ആശങ്ക വര്‍ധിക്കുന്നു; ഇന്ന് സ്ഥിരീകരിച്ചത് 53 പേര്‍ക്ക് (8 minutes ago)\nഡ്രോണുകൾ തവിടുപൊടി ! മോദിക്ക് കാവലായി ആകാശം സ്‌കാന് ചെയ്ത് ലേസര് ആയുധം! (12 minutes ago)\nഎഎസ്‌പിഡി എന്ന സാമൂഹ്യ വിരുദ്ധ വ്യക്തിത്വ വൈകല്യം (15 minutes ago)\nസംസ്ഥാനത്ത് വീണ്ടും കൊവിഡ് മരണം. കോഴിക്കോട് ജില്ലയില് ഇന്ന് കൊവിഡ് ബാധിച്ച് ഒരാള് മരിച്ചു... ഇന്ന് മാത്രം കൊവിഡിന് കീഴടങ്ങിയത് മൂന്ന് പേര് (24 minutes ago)\nകുവൈറ്റിന്റെ കർശന നീക്കം; പ്രവാസികൾക്ക് കനത്ത തിരിച്ചടി, ഇനി ഒരറിയിപ്പ് ഉണ്ടാകുന്നത് വരെ പ്രവേശന വിസ അനുവദിക്കുന്നതല്ല (30 minutes ago)\nആദ്യ മൊഴി വിശ്വാസത്തിലെടുത്തിട്ടില്ല; സ്വര്‍ണക്കടത്ത് കേസില് വീണ്ടും ചോദ്യം ചെയ്യലിന് ഹാജരാവാന് എം.ശിവശങ്കറിന് എന്‍ഫോഴ്സ്മെന്‍റ് നോട്ടീസ് നല്‍കി (35 minutes ago)\nയൂറിയ ഉപയോഗിച്ച് ചന്ദ്രനിൽ കട്ടകൾ! ചന്ദ്രനിൽ മനുഷ്യ മൂത്രം ഉപയോഗിച്ച് കട്ടകൾ നിർമിക്കാനൊരുങ്ങി ഇന്ത്യൻ ബഹിരാകാശ ശാസ്ത്രജ്ഞർ (55 minutes ago)


കൊറോണ: എസ്.എസ്.എല്.സി-പ്ലസ് ടു പരീക്ഷകള്‍ക്ക് മാറ്റമില്ല, പരീക്ഷാ സെന്ററുകളില് മാസ്‌ക്കുകള് നല്‍കും - Muhimmath\nKasaragod Kerala Top\nകൊറോണ: എസ്.എസ്.എല്.സി-പ്ലസ് ടു പരീക്ഷകള്‍ക്ക് മാറ്റമില്ല, പരീക്ഷാ സെന്ററുകളില് മാസ്‌ക്കുകള് നല്‍കും\nതിരുവനന്തപുരം: സംസ്ഥാനത്ത് കൊറോണ വൈറസ് പടരുന്ന സാഹചര്യത്തില് പരീക്ഷകള്‍ക്ക് മാറ്റമില്ല. എസ്.എസ്.എല്.സി, ഹയര്‍സെക്കന്‍ഡറി പരീക്ഷകള് നാളെ തന്നെ ആരംഭിക്കും. 13 ലക്ഷം കുട്ടികള് പരീക്ഷയെഴുതുമെന്ന് പൊതുവിദ്യാഭ്യാസ ഡയറക്ടര് അറിയിച്ചു.\nഎല്ലാ സ്‌കൂളുകള്‍ക്കും പ്രത്യേക ജാഗ്രതാ നിര്‍ദേശം നല്‍കി. പത്തനംതിട്ട ജില്ലയില് ജാഗ്രത നിലവിലുണ്ടാകുമെന്നും അധികൃതര് അറിയിച്ചിട്ടുണ്ട്. എസലേഷനിലുള്ളവര്‍ക്ക് സേ പരീക്ഷയ്ക്ക് അവസരമൊരുക്കുമെന്നും പൊതുവിദ്യാഭ്യാസ ഡയറക്ടര് അറിയിച്ചു.\nരോഗബാധിതരുമായി അടുത്തിടപഴകി രോഗ ലക്ഷണമുള്ള കുട്ടികള് പരീക്ഷ എഴുതാന് പാടുള്ളതല്ലെന്ന് പത്തനംതിട്ട ജില്ലാ കളക്ടര് പി ബി നൂഹ് പറഞ്ഞു. ഇവര്‍ക്ക് സേ പരീക്ഷ എഴുതാനുള്ള സൗകര്യം ഒരുക്കും. രോഗബാധിതരുമായി അകന്ന് ഇടപഴകിയവര്‍ക്ക് അതേ സ്‌കൂളില് പ്രത്യേകം പരീക്ഷ എഴുതാനുള്ള സൗകര്യം ഒരുക്കും. പരീക്ഷ സെന്ററുകളില് മാസ്‌കും ലഭ്യമാക്കും.


ബിഷപ്പ് ഫ്രാങ്കോയെ 14 ദിവസത്തേക്കു റിമാന്‍ഡ് ചെയ്തു, ആരോഗ്യസ്ഥിതി മോശമെന്നു ബിഷപ്പ്… | Malayalam UK\nബിഷപ്പ് ഫ്രാങ്കോയെ 14 ദിവസത്തേക്കു റിമാന്‍ഡ് ചെയ്തു, ആരോഗ്യസ്ഥിതി മോശമെന്നു ബിഷപ്പ്…\nSeptember 24 10:23 2018 by News Desk 6\tPrint This Article\nകന്യാസ്ത്രീയുടെ പീഡനപരാതിയിൽ അറസ്റ്റിലായ ബിഷപ് ഫ്രാങ്കോ മുളയ്ക്കലിനെ 14 ദിവസത്തേക്കു റിമാന്‍ഡ് ചെയ്തു. ബിഷപിനെ പാലാ സബ് ജയിലിലേക്കു മാറ്റും. അടുത്ത ശനിയാഴ്ച വീണ്ടും കോടതിയില് ഹാജരാക്കും. ജാമ്യാപേക്ഷ ഹൈക്കോടതി മാറ്റിവച്ചു. മുന്‍കൂര് ജാമ്യാപേക്ഷ അറസ്റ്റോടെ അപ്രസക്തമായെന്ന് ഹൈക്കോടതി അറിയിച്ചു.\nപൊലീസ് വ്യാജതെളിവുകള് സൃഷ്ടിക്കുകയാണെന്ന് ബിഷപ്പ് ജാമ്യഹര്‍ജിയില് ആരോപിച്ചു. അറസ്റ്റ് നിയമവിരുദ്ധമാണെന്നും ക്രിമിനല് നടപടി ചടങ്ങള് പാലിച്ചില്ലെന്നും ഹര്‍ജിയില് പറയുന്നു. മുന്‍കൂര് ജാമ്യാപേക്ഷ പരിഗണനയിലിരിക്കെ അറസ്റ്റ് ചെയ്തതു ശരിയായില്ല. തന്റെ ആരോഗ്യസ്ഥിതി മോശമാണെന്നും ബിഷപ് ഹര്‍ജിയില് ചൂണ്ടിക്കാട്ടുന്നു\nബിഷപിനെനെതിരെ സിബിഐ അന്വേഷണം ആവശ്യമില്ലെന്നു ഹൈക്കോടതി. പൊലീസിനെ സ്വതന്ത്രമായി അന്വേഷിക്കാന് വിടണം. സിബിഐ അന്വേഷണം ആവശ്യപ്പെട്ട പൊതുതാല്‍പര്യഹര്‍ജികള് ഹൈക്കോടതി തീര്‍പ്പാക്കി. ഹര്‍ജികള്‍ക്കുപിന്നില് മറ്റെന്തെങ്കിലും താല്‍പര്യമുണ്ടോയെന്നും കോടതി ആരാഞ്ഞു.\nകൂടുതൽ തെളിവുകൾ ശേഖരിക്കുന്നതിനു ബിഷപ്പിനെ നുണപരിശോധനയ്ക്കു വിധേയനാക്കാൻ അന്വേഷണ സംഘം ആലോചിക്കുന്നുണ്ട്. പരിശോധനയ്ക്കുള്ള അപേക്ഷയെ ബിഷപ് എതിർത്താൽ അതു മറ്റൊരു സാഹചര്യ തെളിവാക്കാനാണു പൊലീസിന്റെ ആലോചന\nഞായറാഴ്ച ബിഷപ്പിനെ കുറവിലങ്ങാട്ടെ നാടുകുന്നു മഠത്തിലെത്തിച്ചു തെളിവെടുത്തു. സാക്ഷികളെ സ്വാധീനിക്കാൻ ശ്രമിച്ചെന്ന കേസിൽ അന്വേഷണം വേഗത്തിലാക്കിയിട്ടുണ്ട്. ഫാ. ജയിംസ് ഏർത്തയിലിനെതിരെയാണു കേസുള്ളത്. അന്വേഷണം പുരോഗമിക്കുമ്പോൾ ബിഷപ് ഉൾപ്പെടെ കൂടുതൽ പേരെ പ്രതി ചേർത്തേക്കാം. പരാതിക്കാരിയായ കന്യാസ്ത്രീയുടെ ചിത്രം പ്രചരിപ്പിച്ച കേസിൽ മിഷനറീസ് ഓഫ് ജീസസ് വക്താവ് സിസ്റ്റർ അമലയ്ക്കെതിരെയും നടപടിയുണ്ടാകും. കേസുകളിൽ ഒരാഴ്ചയ്ക്കുള്ളിൽ അന്വേഷണം പൂർത്തിയാക്കാൻ ജില്ലാ പൊലീസ് മേധാവി ഹരിശങ്കർ അന്വേഷണ ഉദ്യോഗസ്ഥൻ കെ.സുഭാഷിനു നിർദേശം നൽകി.\nജലന്ധര് ബിഷപ്പിന്റെ പീഡനം, മദര് സുപ്പീരിയറിനെയും ചോദ്യം ചെയ്യും; ഇരയായ കന്യാസ്ത്രീയെ നഗ്നതാ പരിശോധനയ്ക്ക് വരെ നിര്‍ത്തി, ബിഷപ്പിനെതിരെ മൊഴി നല്‍കി സഭവിട്ട കന്യാസ്ത്രീയും..\nമണിക്കൂറുകൾ പിന്നിട്ട ചോദ്യംചെയ്യല്; ക്രൈംബ്രാഞ്ച് ഓഫിസിനു മുൻപിൽ ബിഷപ്പിനെതിരെ രോഷം, ചോദ്യാവലി പ്രകാരം മറുപടി തേടി പൊലീസ്…


Ann Augustine Wedding Trailer Goes Viral - Malayalam Filmibeat\n26 min ago ഇതുകൊണ്ടാണ് നിര്‍മ്മാണ- വിതരണ മേഖലയില് നിന്ന് പിന്‍വാങ്ങിയത്, തുറന്ന് പറഞ്ഞ് ലാൽ\n48 min ago മോഹന്‍ലാലിന്റെ അഭിനയത്തില് ഞാന് കാണുന്ന പ്രത്യേകത അതാണ്, വെളിപ്പെടുത്തി ശ്രീകുമാരന് തമ്പി\nആന് അഗസ്റ്റിന്റെ വിവാഹവീഡിയോ വൈറലാകുന്നു\n| Updated: Saturday, February 8, 2014, 10:52 [IST]\nനടന് അഗസ്റ്റിന്റെ മകളും നടിയുമായ ആന് അഗസ്റ്റിന്റെയും ജോമോന് ടി ജോണിന്‍രെയും വിവാഹത്തിന്റെ ട്രെയിലര് യുട്യൂബില് തരംഗമാകുന്നു. വിവാഹആല്‍ബത്തിന്റെ പ്രധാന ഭാഗങ്ങള് ചേര്‍ത്ത് ഒരു മിനിറ്റ് ദൈര്‍ഘ്യത്തിലാണ് ട്രെയിലര് തയ്യാറാക്കിയിരിക്കുന്നത്.\nഒരു സിനിമയുടെ ട്രെയിലറിന് ലഭിക്കുന്നതുപോലുള്ള പ്രതികരണമാണ് ഈ വിവാഹട്രെയിലറിന് ലഭിജച്ചുകൊണ്ടിരിക്കുന്നത്. ജോമോന്റെ സ്വദേശമായ ചേര്‍ത്തലയിലെ സെന്റ് സെബാസ്റ്റിയന് പള്ളിയില് വച്ച് ഫെബ്രുവരി 2നായിരുന്നു ഇവരുടെ വിവാഹം.\nഇവരുടെ വിവാഹത്തിന്റെ അന്നു തന്നെ പിതാവിന്റെ സ്ഥാനത്ത് നിന്നുകൊണ്ട് ആനിനെ കൈപിടിച്ച് അള്‍ത്താരയ്ക്ക് മുന്നിലേയ്‌ക്കെത്തിക്കുന്ന രഞ്ജിത്തിന്റെ ചിത്രങ്ങള് ഫേസ്ബുക്കിലും മറ്റും തരംഗമായിരുന്നു. ചില ബന്ധങ്ങള് അങ്ങനെയാണ് എന്ന ക്യാപ്ഷനുമായി എത്തിയ ഈ ചിത്രം വളരെ മനോഹരമായിരുന്നു.\nഅതുപോലെതന്നെയാണ് വിവാഹത്തിന്റെ ട്രെയിലറും ഒരുക്കിയിരിക്കുന്നു. മനോഹരമായി ചേര്‍ത്തൊരുക്കിയ ചിത്രങ്ങളാണ് ട്രെയിലറിലുള്ളത്. മോതിരം മാറലും താലികെട്ടും ഉള്‍പ്പെടെയുള്ള മുഹൂര്‍ത്തങ്ങള് ഇതില് കണാന് കഴിയും.\nആനിന്റെ ഫേസ്ബുക്കില് ഇട്ടിരിക്കുന്ന വിവാഹദിനചിത്രങ്ങള്‍ക്കും വലിയ ജനപ്രീതിയാണ് ലഭിച്ചിരിക്കുന്നത്. വിവാഹഗൗണില് ആന് നില്‍ക്കുന്ന ചിത്രത്തിനും ആനും ജോമോനും ഒന്നിച്ചിരിക്കുന്ന ചിത്രങ്ങള്‍ക്കുമെല്ലാം വന് ആരാധകരുണ്ട്.\n\nRead more about: ann augustine jomon t john marriage video trailer youtube ആന് അഗസ്റ്റിന് ജോമോന് ടി ജോണ് വിവാഹം വീഡിയോ ട്രെയിലര് യുട്യൂബ്\nWedding video of actress Ann Augustine and Jomon T John goes viral on Youtune, They were entered in wed lock by February 2nd


Mattannur corporation goes to lockdown after Covid spread | കൊവിഡ് വ്യാപനം: മട്ടന്നൂർ നഗരം വീണ്ടും ഞായാറാഴ്ച്ച ലോക്ക് ഡൗണിലേക്ക് - Malayalam Oneindia\nUpdated: Sat, Oct 17, 2020, 23:58 [IST]\nമട്ടന്നൂര്: കോവിഡ് നിയന്ത്രണങ്ങളുടെ ഭാഗമായി മട്ടന്നൂര് നഗരത്തില് ഞായറാഴ്ച്ച ലോക്ഡൗണായിരിക്കുമെന്ന് നഗരസഭാധ്യക്ഷ അനിതാ വേണു അറിയിച്ചു. വായന്തോടു മുതല് ഇരിട്ടി റോഡില് കോടതി വരെയും തലശ്ശേരി റോഡില് കനാല് വരെയുമുള്ള കടകളാണ് അടച്ചിടുക. ഹോട്ടലുകള്‍ക്ക് പാഴ്‌സല് നല്‍കാമെന്നും നഗരസഭാധ്യക്ഷ അറിയിച്ചു. കിഴല്ലുര്,വേങ്ങാട്, പിണറായി, മാങ്ങാട്ടിടം, കോട്ടയം, കതിരൂര്, മാലൂര്,പാട്യം, ചിറ്റാരിപ്പറമ്പ് പഞ്ചായത്തുകളിലും കൂത്തുപറമ്പ് നഗരസഭാ പരിധിയിലും ഞായറാഴ്ച്ച സമ്പൂര്‍ണ ലോക്ഡൗണ് ആചരിക്കും.\nഇതിനിടെ പായം ഗ്രാമ പഞ്ചായത്ത് പ്രസിഡന്റ് എന് അശോകന് കോവിഡ് സ്ഥീരീകരിച്ചതായി പഞ്ചായത്ത് അധികൃതര് അറിയിച്ചു. ഇരിട്ടി മാടത്തിയില് വെച്ച് നടന്ന ആന്റിജന് പരിശോധനയിലാണ് കോവിഡ് സ്ഥിരീകരിച്ചത്. പ്രസിഡന്റിനു കോവിഡ് സ്ഥിരീകരിച്ചതിനെ തുടര്‍ന്ന് പഞ്ചായത്ത് ഓഫീസ് മൂന്നു ദിവസം അടച്ചിടും. ഇദ്ദേഹവുമായി സമ്പര്‍ക്കത്തിലുള്ളവര് ആരോഗ്യവകുപ്പ് അധികൃതരെ ബന്ധപ്പെടണമെന്നും സ്വയം നിരീക്ഷണത്തില് കഴിയണമെന്നും ആരോഗ്യവകുപ്പ് അധികൃതര് അറിയിച്ചു. കണ്ണൂരില് നവരാത്രി ഉത്‌സവാഘോഷങ്ങള് ആരംഭിച്ച പശ്ചാത്തലത്തില് കര്‍ശനനിര്‍ദേശങ്ങളുമായി ആരോഗ്യവകുപ്പ് അധികൃതര് രംഗത്തിറങ്ങി. ഇതിനായി സംഘാടകര്‍ക്ക് മാര്‍ഗനിര്‍ദേശരേഖ നല്‍കിയിട്ടുണ്ട്.\nനവരാത്രി ആഘോഷങ്ങളുടെ ഭാഗമായി നടത്തുന്ന ബൊമ്മക്കൊലുവും വിദ്യാരംഭവും വീടുകള്‍ക്കുള്ളിലോ, രണ്ടോ മൂന്നോ കുടുംബങ്ങളോ മാത്രം ചേര്‍ന്ന് നടത്തണം. നാവില് ആദ്യക്ഷരം കുറിക്കാന് ഉപയോഗിക്കുന്ന സ്വര്‍ണം ഉള്‍പ്പെടെയുള്ളവ ഒറ്റതവണ മാത്രമേ ഉപയോഗിക്കാവു. വീണ്ടും വീണ്ടും ഉപയോഗിക്കാന് പാടില്ല. ക്ഷേത്രങ്ങളില് അടക്കം വിദ്യാരംഭ ചടങ്ങുകള്‍ക്ക് എത്തുന്നവരുടെ ഫോണ് നമ്പര് വിശദാംശങ്ങള് അടക്കം ശേഖരിക്കണം. 65 വയസിന് മുകളില് ഉള്ളവരും ഗര്‍ഭിണികളും 10 വയസിന് താഴെയുള്ള കുട്ടികളും ആഘോഷങ്ങളില് നിന്ന് വിട്ടുനില്‍ക്കണമെന്നും അധികൃതര് അറിയിച്ചു.\nകൊവിഡ് പെരുമാറ്റച്ചട്ടങ്ങള് ജില്ലയില് കര്‍ക്കശമാക്കുന്നതിന്റെ ഭാഗമായി നിയമിതരായ സെക്ടര് മജിസ്‌ട്രേറ്റുമാര് നടത്തുന്ന വ്യാപകമായ പരിശോധനകള് ജില്ലയില് തുടരുകയാണ്. ഇതിനകം 1467 കേസുകള് ചാര്‍ജ് ചെയ്തു. ഇതോടെ കൊവിഡ് പെരുമാറ്റച്ചട്ടം ലംഘിച്ചതിന് സെക്ടര് മജിസ്‌ട്രേറ്റുമാര് എടുത്ത കേസുകളുടെ എണ്ണം 2619 ആയി. ശരിയായ രീതിയില് മാസ്‌ക് ധരിക്കാത്തവര്‍ക്കെതിരേയാണ് ഏറ്റവും കൂടുതല് നടപടി സ്വീകരിച്ചത്.\n1405 പേര്‍ക്കെതിരെയാണ് നടപടി.സന്ദര്‍ശക രജിസ്റ്റര് സൂക്ഷിക്കാതെ പ്രവര്‍ത്തിച്ച കടകള്‍ക്കെതിരേ 755 ഉം സാമൂഹ്യ അകലം പാലിക്കാതെ പ്രവര്‍ത്തിച്ച വ്യാപാര സ്ഥാപനങ്ങള്‍ക്കെതിരേ 165 ഉം കേസുകളെടുത്തു. പൊതുസ്ഥലങ്ങളില് നിയമവിരുദ്ധമായി കൂട്ടംകൂടിയതിന് 79 ഉം മാസ്‌ക്കും സാനിറ്റൈസറും ലഭ്യമാക്കാതെ പ്രവര്‍ത്തിച്ച കടകള്‍ക്കെതിരേ 137 ഉം നിയമങ്ങള് ലംഘിച്ച് കടകള് തുറന്നവര്‍ക്കെതിരേ 39 ഉം കേസുകളും ചാര്‍ജ് ചെയ്തു. തലശ്ശേരി 383, കണ്ണൂര് 302, തളിപ്പറമ്പ് 297, പയ്യന്നൂര് 260, ഇരിട്ടി 225 എന്നിങ്ങനെയാണ് താലൂക്ക് തലത്തില് രജിസ്റ്റര് ചെയ്ത കേസുകള്. ആവശ്യമായ സ്ഥലങ്ങളില് കൂടുതല് സെക്ടര് മജിസ്‌ട്രേറ്റുമാരെ നിയമിക്കാന് ജില്ലാ കലക്ടര് നിര്‍ദ്ദേശം നല്‍കിയിട്ടുണ്ട്.\nMattannur corporation goes to lockdown after Covid spread


ഒമൈക്രോണ് പടരുന്നു; എല്ലാ ആരോഗ്യപ്രവര്‍ത്തകര്‍ക്കും ബൂസ്റ്റര് ഡോസ് നല്‍കണം; കേന്ദ്രത്തോട് ഐഎംഎ - Media Malayalam (മീഡിയ മലയാളം)\nHome India ഒമൈക്രോണ് പടരുന്നു; എല്ലാ ആരോഗ്യപ്രവര്‍ത്തകര്‍ക്കും ബൂസ്റ്റര് ഡോസ് നല്‍കണം; കേന്ദ്രത്തോട് ഐഎംഎ\nഒമൈക്രോണ് പടരുന്നു; എല്ലാ ആരോഗ്യപ്രവര്‍ത്തകര്‍ക്കും ബൂസ്റ്റര് ഡോസ് നല്‍കണം; കേന്ദ്രത്തോട് ഐഎംഎ\nന്യൂഡല്‍ഹി: എല്ലാ ആരോഗ്യപ്രവര്‍ത്തകര്‍ക്കും കോവിഡ് മുന്നണി പോരാളികള്‍ക്കും ബൂസ്റ്റര് ഡോസ് വാക്‌സിന് നല്‍കണമെന്ന് ഐഎംഎ. നീറ്റ്, പിജി കൗണിസിലിങ് വൈകുന്നത് പ്രതിരോധ പ്രവര്‍ത്തനങ്ങളെ ബാധിക്കുന്നു. കാലതാമസം ഒഴിവാക്കാന് പ്രധാനമന്ത്രി ഇടപെടണമെന്നും ഐഎംഎ പ്രസിഡന്റ് പറഞ്ഞു.\nഒമൈക്രോണ് വ്യാപനത്തിന്റെ പശ്ചാത്തലത്തിലാണ് ഐഎംഎയുടെ ആവശ്യം. ആരോഗ്യപ്രവര്‍ത്തകര്, മുന് നിരപോരാളികള് എന്നിവര്‍ക്ക് ബൂസ്റ്റര് ഡോസ് നല്‍കണമെന്ന് ഐഎംഎ പ്രസിഡന്റ് ഡോ. ജെ എ ജയലാല് ആവശ്യപ്പെട്ടു. പ്രതിരോധ പ്രവര്‍ത്തനങ്ങള് കൂടുതല് ഊര്‍ജിതമാക്കാനും പുതിയ വകഭേദം പ്രതിരോധിക്കാന് ബൂസ്റ്റര് ഡോസ് അനിവാര്യമാണെന്ന് അദ്ദേഹം കൂട്ടിച്ചേര്‍ത്തു. ജനക്കൂട്ടം ഒഴിവാക്കാനുള്ള കൃത്യമായ ശ്രമം തുടരണം. പുതിയ വകഭേദം രാജ്യത്ത് വ്യാപിക്കുകയാണ്. എന്നാല് അതിന്റെ വ്യാപനശേഷി എത്രയെന്ന് വ്യക്തമല്ല. അതുകൊണ്ട് കൃത്യമായ മുന്നൊരുക്കം നടത്തണമെന്നും ജയലാല് പറഞ്ഞു.\nഇന്നലെ രാജ്യത്ത് 24 ലക്ഷം വാക്‌സിന് ഡോസുകള് നല്‍കിയതായി കേന്ദ്ര ആരോഗ്യമന്ത്രാലയം അറിയിച്ചു. രാജ്യത്ത് ഇതുവരെ 1,27,96,38,289 വാക്‌സിന് ഡോസുകള് നല്‍കിയത്. ഇതില് 80,17,89,352 എണ്ണം ആദ്യ ഡോസുകളും 47,78,48,937 എണ്ണം രണ്ടാം ഡോസുകളുമാണ്.\nand all health\nIMA to the center\nOmicron is spreading\nworkers should be given\nPrevious articleപോലീസ് യൂണിഫോമിലെത്തിയ ഉദ്യോഗസ്ഥയുടെ ഫോട്ടോഷൂട്ട് ഡിജിപി ഉത്തരവ് ലംഘിച്ച്; അച്ചടക്ക ലംഘനത്തിൽ പണി പാളി എസ്ഐ\nNext articleപ്രിൻസിപ്പൽ ലൈംഗിക പീഡനത്തിനിരയാക്കിയത് താത്ക്കാലിക ജീവനക്കാരിയെ; യുവതിയുടെ പരാതിയിൽ ഒമ്പതു പേർക്കെതിരെ കേസ്


വായനശാല: മഹാഭാരതത്തിന്റെ സാംസ്കാരിക ചരിത്രം-3\nമഹാഭാരതത്തിന്റെ സാംസ്കാരിക ചരിത്രം-3\nമൂലപാഠങ്ങളിൽ നിന്ന് ശുദ്ധപാഠത്തിലേക്ക്\nഎങ്ങനെ ഒക്കെ ആണ് മഹാഭാരതം ആധുനികമായ ഒരു ഘട്ടത്തിൽ വായിക്കപ്പെടുകയും പലതരത്തിലുള്ള വിശദീകരണങ്ങൾ മഹാഭരതത്തിനെ ചൊല്ലി കഴിഞ്ഞ രണ്ട് നൂറ്റാണ്ടിനുള്ളിൽ വികസിച്ച് വരുകയും ചെയ്തതാണ് അതിലെ ഒരു അന്വേഷണം വിഷയം.\nമഹാഭാരതത്തിന്റെ ജീവിതചരിത്രത്തിലെ നിർണ്ണായകമായ ശുദ്ധപാഠനിർമ്മിതി ആണ് രണ്ടാമത്തേത്.\nഎന്തിനു വായനകളുടെ ചരിത്രത്തിലേക്ക് നോക്കുന്നു? നമ്മളാരും ഒരു ശൂന്യസ്ഥലത്ത് നിന്ന് ഒരു കൃതിയെ വായിക്കുന്നില്ല. ഇക്കാലമെല്ലാമുണ്ടായ വായനാനുഭവങ്ങളുടേയും ആ വായനകളിലൂടെ വികസിച്ച് വന്ന അർത്ഥധാരണകളുടേയും അകത്തുനിന്നുകൊണ്ട് അല്ലാതെ, കേവലവും സ്വതന്ത്രവുമായ ഒരു സ്ഥാനത്ത് നിന്ന് നമുക്ക് ഒരു കൃതിയേയും വായിക്കാൻ പറ്റില്ല. വായനയിൽ മാത്രമല്ല, മനുഷ്യാനുഭവത്തിന്റെ ഏത്പ്രകൃതത്തിലും ഈ ഒരു പ്രശ്നം അടങ്ങിയിട്ടുണ്ട്. നാം കാണുന്നതും കേൾക്കുന്നതും നമ്മുടെ കേൾവിയുടേയും കാഴ്ച്ചയുടേയും ചരിത്രത്തിനുള്ളിലാണ്. മനുഷ്യഭാവന കഴിഞ്ഞ സഹസ്രാബ്ധങ്ങൾ കൊണ്ട് രൂപപ്പെടുത്തിയെടുത്ത അർത്ഥതാൽപ്പര്യങ്ങളും മുഴുവൻ ഊറിക്കൂടി നിൽക്കുന്ന ഒരു ചന്ദ്രനിലേക്കാണ് നമ്മൾ ഇന്ന് നോക്കുന്നത്. അതുകൊണ്ട് നാം കാനുന്നത് നമ്മുടെ കണ്ണിലൂടെ വരുന്ന ഇന്ദ്രിയസംവേദനപരമായ ഒന്നിനെ മാത്രം അല്ല നാം കാണുന്നത് ചരിത്രപരമായ ഒന്നാണ്.\nവർത്തമാനത്തിൽ നാം ജീവിക്കുന്നു എന്നതിനർത്ഥം ചരിത്രത്തിൽ നാം നിലകൊള്ളുന്നു എന്നത് ആണ്.\nമഹാഭാരതം എത്രയോ വായനകളിലൂടെ കടന്ന് പോന്ന ഒന്നാണ്. കഴിഞ്ഞ രണ്ടായിരം വർഷക്കാലത്തിനിടയിൽ മനുഷ്യവംശം അതിനെ പലനിലയിൽ അഭിസംബോധന ചെയ്തു, പലനിലകളിൽ കടന്ന് പോയി പലതരം ആശയാവലികൾ അതിൽ നിന്ന് ഉൽപ്പാദിപ്പിക്കപ്പെട്ടു. ഇങ്ങനെ ഉൽപ്പാദിപ്പിക്കപ്പെട്ട ആശയാവലികളോട് ഏതെങ്കിലും തരത്തിൽ ചേർന്നും ചേരാതെ നിന്നും ഒക്കെ ആണ് നാം ഇന്ന് മഹാഭാരതം വായിക്കുന്നത്. അതല്ലാതെ ശുദ്ധമായി സ്വതന്ത്രമായി നിഷ്പക്ഷമായി അല്ല.\nഇന്ന് ഞാൻ പറയുന്നത് മഹാഭാരതത്തിന്റെ ആധുനിക ജീവിതം എങ്ങിനെ അരങ്ങേറി എന്നാണ് പ്രധാനമായും പറയുന്നത്.\nമഹാഭാരതത്തിനു കൃസ്തുവർഷം അഞ്ചാം നൂറ്റാണ്ടോടെ വ്യവസ്ഥാപിതമായ ഒരു പാഠരൂപം, ഇന്ന് നമ്മൾ കാണുന്നതരത്തിൽ ഒരു ലക്ഷം ശ്ലോകങ്ങൾ നിറഞ്ഞ മഹാഭാരതം ആയി തീർന്നു. ഇതോടെ മഹാഭാരതം നിശ്ചലമാവുകയല്ല ചെയ്തത്. ഈ വ്യവസ്ഥാപിത പാഠം മറ്റ് നിലകളിലേക്ക് പൊട്ടിക്കിളർക്കാൻ തുടങ്ങി. 1) പ്രാദേശിക ഭാഷകളിലേക്ക് പുതിയ രൂപത്തിൽ (പരിഭാഷ) പുതിയ പാഠത്തിൽ എത്തി. വിവർത്തനം ഇന്ന് കാണുന്നരീതിയിൽ അല്ലായിരുന്നു മുൻപ് ഉണ്ടായിരുന്നത്. മൂലത്തിന്റെ പദാനുപദം അല്ല എന്നർത്ഥം. കുറച്ചുകൂടെ സ്വതന്ത്രമായിരുന്നു അന്നത്തെ വിവർത്തനരീതി.\n2) ശതസഹസ്രി സംഹിതയായ മഹാഭാരതം പ്രതി എവിടെ ഉണ്ട്? ഏറ്റവും പഴയ പ്രതി പതിനാറാം നൂറ്റാണ്ടിൽ കണ്ടെടുത്തതാണ്. അതിനാൽ ഈ ഇടയിൽ ഉള്ള കാലത്ത് ലിഖിതരൂപത്തിനു എന്ത് പറ്റി? ഇന്ത്യയുടെ വിവിധഭാഗങ്ങളിൽ നിന്നും കണ്ടെടുത്ത പ്രതികൾക്ക് ഏകരൂപം അല്ല ഉള്ളത്. തെക്കെഇന്ത്യൻ പാഠങ്ങളിൽ വടക്കേഇന്ത്യൻ പാഠങ്ങളേക്കാൾ പതിമൂവ്വായിരം ശ്ലോകങ്ങൾ കൂടുതൽ ഉണ്ട്. ആദിമമായ ഏകപാഠം സമ്പൂർണ്ണമായി അപ്രത്യക്ഷമായി. അനന്തവൈവിദ്ധ്യങ്ങൾ ഉള്ളതായി മഹാഭാരതം. ഇങ്ങനെ സമ്പൂർണ്ണമായി ചിതറിയ ഒരു മഹാഭാരതത്തെ ആണ് പതിനെട്ടാം നൂറ്റാണ്ടിൽ പാശ്ചാത്യപണ്ഡിതർ കണ്ടത്. അപ്പോഴാണ് ഇതിനെ ക്രമീകരിയ്ക്കപ്പെട്ട ഞ്ജാനരൂപമാക്കി മാറ്റണം എന്ന് തോന്നൽ ഉണ്ടാകുന്നത്. ഈ സമയത്ത് തന്നെ ആണ് യൂറൊപ്പിനെ കേന്ദ്രീകരിച്ച് യൂറോപ്യൻ സർവകലാശാലകളിൽ പ്രാചീനക്ലാസ്സിക്കൽ കൃതികളുടെ ഗ്രീക്ക് റോമൻ കൃതികളുടെ ഒക്കെ സംശോധനം നടക്കുന്നത്. അവരുടെ ഒക്കെ ശുദ്ധപാഠങ്ങൾ കണ്ടെടുക്കപ്പെടുന്നു അങ്ങനെ ഭൂതകാലം മഹത്വപൂർണ്ണമായി തീരുന്നു.\nഇങ്ങനെ ഭൂതകാലത്തിന്റെ മഹത്വപൂർണ്ണമായ പുനസ്ഥാപനം അരങ്ങേറുന്ന ഘട്ടത്തിൽ യൂറോപ്പ് സംസ്കൃതത്തിലേക്ക് വരുന്നു. പതിനെട്ടാം നൂറ്റാണ്ടിൽ ബംഗാളിൽ ജഡ്ജിഒയായിരുന്ന വില്യം ജോൺസ് സംസ്കൃതഭാഷയും യൂറോപ്യൻ ഭാഷകളും തമ്മിൽ കുടുംബപരമായി ബന്ധമുണ്ട് എന്ന് കണ്ടെത്തുന്നു. ഭൂതകാലത്ത് നമ്മൾ (ഇന്ത്യയും യൂറോപ്പും) ഒരു കുടുംബമാണ് എന്ന് തോന്നാൻ ഈ ഭാഷാകുടുംബം എന്ന ആശയം കൊണ്ട് സാധിച്ചു. ഏഷ്യാറ്റിക്ക് സൊസൈറ്റി സ്ഥാപിച്ചു.\nകൊളോണിയൽ ആംഗ്ലിസിസ്റ്റുകൾ ചിന്താ രീതി ഭാരതീയർ പ്രാകൃതർ എന്ന്. മറ്റൊന്ന് പൗരസ്ത്യവാദം. യൂട്ടിലിറ്റേറിയനിസം. ഈ മൂന്ന് വ്യവഹരങ്ങൾ ആണ് പത്തൊമ്പതാം നൂറ്റാണ്ടിലെ നമ്മുടെ അറിവിനെ വിജ്ഞാനാന്വേഷണങ്ങൾ സ്വാധീനിച്ചിരുന്നത്.\nആംഗ്ലിസിസ്റ്റുകൾ മഹാഭാരതവുമായി ബന്ധപ്പെട്ടില്ല.\nപൗരസ്ത്യവാദികൾ മഹാഭാരതത്തിന്റെ മൂലപാഠം കണ്ടെത്താൻ ശ്രമിച്ചു. എപിക്ക് ന്യൂക്ലിയസ് കണ്ടെത്താൻ ശ്രമിച്ചു. അതിനായിട്ട് യൂറൊപ്പ്യൻ സർവകലാശാലകളിൽ വികസിച്ച് വന്ന (മെത്തഡോളജി) രീതിശാസ്ത്രസമീപനങ്ങൾ ഉപയോഗിക്കുക. ഭാഷാവിജ്ഞാനം, താരതമ്യപഠനം തുടങ്ങിയ രീതിശാസ്ത്ര സമീപനങ്ങൾ.\nമറ്റൊരു വഴി മാഹാഭാരതത്തെ ആകമാനം പ്രതീകപരമായി കാണുക. ഇന്നും നമ്മുടെ ഇടയിൽ വേരോട്ടമുള്ള പൊതുസമീപനം ഇതാണ്.\nആ സമയം മഹാഭാരതം യൂറോപ്പിലേക്ക് വിവർത്തനം ചെയ്യപ്പെട്ടു. വിൽക്കിൻസ് ആണ് ആദ്യം അത് ചെയ്തത്. 19 നൂറ്റാണ്ട് തുടക്കത്തോടേ മഹാഭാരതത്തിന്റെ താരതമ്യാത്മക പഠനരീതി തുടങ്ങി. ഫ്രാൻസ് ബോപ് നളോപാഖ്യാനം അന്ന് ലഭ്യമായ6മനുസ്ക്രിപ്റ്റ് പരിശോധിച്ച് ലത്തീൻ ഭാഷയിലാക്കി.\nഇതിനു മിക്കവാറും യൂറോപ്യൻ ഭാഷകളിലേക്ക് പരിഭാഷ ഉണ്ടായി. മഹാഭാരാതവും അങ്ങനെ യൂറോപ്യൻ ഭാഷകളിലേക്ക് വിവർത്തനം ചെയ്യപ്പെട്ടു. ചൈനീസിലേക്ക് പൂർണ്ണമായും വിവർത്തനം ചെയ്യപ്പെട്ടു.\nഇന്ത്യക്കാർ തന്നെ ഇംഗ്ലീഷിലേക്ക് വിവർത്തനം ചെയ്തു. കിസരി മോഹൻ ഗാംഗുലി, മന്മഥനാഥ ദത്ത എന്നിവരുടെ വിവർത്തനങ്ങൾ ആധികാരികമായി കരുതുന്നു.\nമഹാഭാരതത്തിലെ സംസ്കൃതഭാഷാരൂപം നോക്കിയാൽ മൂന്ന് ഘട്ടങ്ങളിലെ സംസ്കൃതശൈലികൾ/അടരുകൾ ഉണ്ട്എന്ന് ഫ്രാൻസ് ബോപ് പറയുന്നു. വേദിക്ക് സാൻസ്ക്രിറ്റ്, ബിസി അവസാന നൂറ്റാണ്ടുകളിൽ പുരാണസാഹിത്യത്തിലെ സംസ്കൃതം, ക്ലാസ്സിക്കൽ സംസ്കൃതമെന്ന് പറയുന്ന ഗുപ്തകാലത്തെ സംസ്കൃതം (കാളിദാസന്റെ സംസ്കൃതം) ഇവയും ഉണ്ട്.\nകൃസ്റ്റ്യൻ ലാ‍സൺ നോർവീജിയൻ ഓറിയന്റലിസ്റ്റ്. ബിസി നാനൂറുമുതൽ എ ഡി നാനൂറുവരെയുള്ള 800 വർഷക്കാലത്തിനിടയിലാണ് മഹാഭാരതം നാലുഘട്ടങ്ങളിൽ ആയി അതിന്റെ പൂർണ്ണരൂപത്തിൽ എത്തിയത് എന്ന് നിരീക്ഷിക്കുന്നു. ഉഗ്രശ്രവസ്സിന്റേതായി വരുന്ന പാഠമാണ് മഹാഭാരതത്തിന്റെ ശരിയാ പാഠം എന്ന് അദ്ദേഹം പറയുന്നു. കൃഷ്ണകഥകൾ മഹാഭാരതത്തിന്റെ ഭാഗമല്ല എന്നും അദ്ദേഹം നിരീക്ഷിക്കുന്നു.\nഅഡോൾഫ് ഹോൾസ്മാൻ ജർമ്മൻ ഭാഷാവിഞ്ജാനപണ്ഡിതൻ. ഭഗവദ്ഗീത ധർമ്മ സംസ്ഥാപനമാണ് എങ്കിലും പാണ്ഡവവിജയങ്ങൾ എല്ലാം തന്നെ അധാർമ്മികരീതികളിലൂടെ ആണ് എന്നതും അത്തരം ഒരു ധാർമ്മികസമസ്യ മഹാഭാരതത്തിൽ ഉണ്ട് എന്നും പറഞ്ഞു. അതിനുത്തരമായി ഇത് കൗരവകേന്ദ്രീകൃതമായ ഒരു കൃതിയാണ് എന്ന് പറയുകയും ചെയ്തു. കർണ്ണനായിരുന്നു നായകൻ. പിന്നീട് കേന്ദ്രം മാറുകയാണ് ഉണ്ടായത്.\nലിയോപോൾഡ്ോൺഷ്രോഡർ എന്ന പണ്ഡ്ഡിതൻ പറയുന്നത് ഇത് കൗരവരും കൃഷ്ണനും തമ്മിലുള്ള യുദ്ധത്തിന്റെ കഥയാണ് പാണ്ഡവർ പിന്നീട് കൂട്ടിച്ചേർത്തതാണ് എന്നാണ്. കൗരവരെന്ന് പറയുന്നത് രാജത്വത്തിലേക്ക് പരിണമിച്ചെത്തിയ ഒന്നായിട്ടും കൃഷ്ണൻ എന്ന് പറയുന്നത് വൃഷ്ണികളുടെ നായകനായിട്ടും നിൽക്കുന്നതാണ് ഇതിന്റെ സംഘർഷ സാധ്യത.\nജി ഗേഴ്സൺ എന്ന് പറയുന്ന ആൾ അദ്ദേഹം ഇത് വേദങ്ങളിൽ ഒക്കെ പറയുന്ന ബ്രാഹ്മണ അബ്രാഹ്മണ യുദ്ധത്തിന്റെ ദാശരാഞ്ജം എന്നൊക്കെ വേദങ്ങൾ പറയുന്ന യുദ്ധത്തിന്റെ ഒരു കഥാൽമകമായ പുനരാഖ്യാനമായി മഹാഭാരതത്തെ പറയുന്നു.\nസോറൻസൺ, ഇന്റക്സ് ഓഫ് ദ നേംസ് ഇൻ ദ മഹാഭാരത എന്ന പുസ്തകം എഴുതി പുറത്ത് കൊണ്ടുവന്നു. ഇദ്ദേഹം എണ്ണായിരം മൂലശ്ലോകങ്ങൾ കണ്ടെത്താൻ ശ്രമിച്ചു. ഇത് ജയം എന്ന പേരിലുള്ള ആദ്യകൃതിയാണോ അതോ മഹാഭാരതസാരസ്യം അടങ്ങിയ ശ്ലോകങ്ങൾ ആണോ എന്നത് ഒരു തർക്ക വിഷയം ആണ്.\nവീരഗാനങ്ങളുടെ രൂപത്തിൽ സൂതന്മാരും മാഗധന്മാരും പാടിനടന്നിരുന്ന വീരഗാനങ്ങളുടെ രൂപത്തിൽ ഒരു ആദിമരൂപം ഉണ്ടായിരുന്നു മഹാഭാരതത്തിനു (ജയം). അതിലേക്ക് കുരുവംശഗാഥകൾ കൂടി ചേർത്ത് “മഹാരഥം/ ഭാരതം“ ആക്കി. പിന്നീട് ശാന്തിപർവ്വവും അനുശാസനപർവ്വവു തുടങ്ങിയ പ്രബോധനാത്മക ഭാഗങ്ങൾ കൂട്ടിച്ചേർത്ത് ഇന്ന് കാണുന്ന മഹാഭാരതം ആയി.\n1891ൽ മഹാഭാരതത്തെ വൈദികബന്ധങ്ങളിലേക്ക് കൂട്ടിയിണക്കാൻ ഉള്ള ശ്രമങ്ങൾ ലുഡ്വിഗ്ഗ് പോലുള്ളവർ നടത്തി.\nജോസഫ് ധാൽമൻ എന്ന ജസ്യൂട്ട് പാതിരി മഹാഭാരതം ഒരാളൊറ്റയ്ക്ക് എഴുതിയതാണ് എന്ന് വാദിച്ചു. അതിൽ പ്രക്ഷിപ്തങ്ങൾ ഒന്നും ഇല്ല. പൗരസ്ത്യജനതയുടെ എല്ലാറ്റിനേയും കൂട്ടിച്ചേർക്കുന്ന സമീപനത്തെ,വിശേഷസിദ്ധിയെ കണ്ടെത്താനറിയാത്തതുകൊണ്ട് പശ്ചാത്യർ, ഇതിനെ പലരും എഴുതിയതാണ് എന്നൊക്കെ പറയുന്നത് എന്ന് വാദിച്ചു.\n1901ൽ ഹോപ്കിൻസ് മഹാഭാരത ദ ഗ്രേറ്റ് എപിക്ക് ഓഫ് ഇന്ത്യ എന്ന പഠനം എഴുതി പ്രസിദ്ധീകരിച്ചു. സമഗ്രമായ പഠനം ആണ് ഇത്.\nഹോൾഡൻബർഗ് മഹാഭാരതം ഒരു അവ്യവസ്ഥയാണ് എ ടെക്സ്റ്റ് വിച്ച് ഈസ് നോട്ട് എ ടെക്സ്റ്റ് എന്ന് പറഞ്ഞു. രാക്ഷസാകാരം പൂണ്ട് ഒരു അവ്യവസ്ഥ ആയി മാറി എന്നാണ് പറയുന്നത്.\n195-1960കളോടെ മഹാഭാരതപഠനം ആധുനിക ശാസ്ത്ര രീതിയിലായി.\nശുദ്ധപാഠം എന്നത് ശരിയാണോ എന്നറിയില്ല സംശോധിതപാഠം.\nക്രിട്ടിക്കൽ എഡിഷൻ എന്ന് ഇംഗ്ലീഷിൽ\n1897ൽ പാരീസ് ഓറിയന്റലിസ്റ്റുകളുടെ സമ്മേളനത്തിൽ മഹാഭാരതഥിനു ക്രിട്ടിക്കൽ എഡിഷൻ വേണം എന്ന് ആവശ്യപ്പെട്ടു.\nഅടുത്ത സെഷനിൽ അതിനുവേണ്ടി സാൻസ്ക്രിറ്റ് എപ്പിക്ക് സൊസൈറ്റി രൂപീകരിച്ചു. 1898ൽ ഇതിന്റെ ശ്രമങ്ങളാണ് മഹാഭാരതത്തിന്റെ ക്രിട്ടിക്കൽ എഡിഷനിൻ എത്തിയത്.\nഇതാദ്യം ഏറ്റെടുത്തത് സൂക്താങ്കാറിന്റെ ഗവേഷണ ഗൈഡ് ആയിരുന്ന ഹെന്രിക് ലുഡേഴ്സ് എന്ന ജർമ്മൻ പണ്ഡിതനാണ്. അദ്ദേഹം ആദിപർവ്വതത്തിലെ 67 ശ്ലോകങ്ങൾക്ക് ശുദ്ധപാഠം തയ്യാറാക്കി. 1908ൽ ആണ് ഇത് പ്രസിദ്ധീകരിച്ചത്. ഒന്നാം ലോകമഹായുദ്ധം വന്നു. ശ്രമങ്ങൾ നിലച്ചു.\nഇന്ത്യയിൽ തന്നെ മഹാഭാരതത്തിന്റെ കാതലുകണ്ടെത്താനുള്ള ശ്രമങ്ങൾ മറ്റ് നിലയിൽ നടന്നിരുന്നു. രമേഷ് ചന്ദ്രദത്ത്, പ്രതാപചന്ദ്ര റോയ്\nദക്ഷിണേന്ത്യൻ പാഠം ഇറങ്ങി. 1930ൽ പി.പി.എസ് ശാസ്ത്രി സതേൺ പാഠം മദ്രാസിൽ നിന്നും ഇറക്കി.\n1917 ജൂലൈ ഭണ്ഡാർക്കർ ഓറിയന്റൽ റിസർച്ച് ഇൻസ്റ്റിറ്റ്യൂട്ട് പൂണെയിൽ നിലവിൽ വന്നു. ശുദ്ധപാഠനിർമ്മാണം ഇവർ ഏറ്റെടുത്തു തുടർന്നു. 70 വർഷം എടുത്തു ആയിരത്തോളം പേർ പങ്കെടുത്തു. ഇന്ത്യയുടെ നാനഭാഗങ്ങളിൽ നിന്നും ആയി 1259 കയ്യെഴുത്ത് പ്രതികൾ പരിശോധിച്ചു. ഓരോരോ ശ്ലോകങ്ങളും ഈ കയ്യെഴുത്ത് പ്രതികളിൽ ഏതേത് രൂപത്തിൽ വരുന്നു എന്ന് പരിശോധിച്ചു. അവയെ താരതമ്യം ചെയ്ത് അതിലേറ്റവും സ്വീകാര്യമായവ ഏത് എന്ന് കണ്ടെത്തി. ആ പാഠം മുഖ്യപാഠമായി കൊടുക്കുകയും അനുഭന്ധമായി മറ്റെല്ലാ പാഠങ്ങളും നൽകുകയും ചെയ്തു. ഇതിനായി കൊളേഷൻ ഷീറ്റ് ഇന്ത്യയിലെ മൂന്ന് കേന്ദ്രങ്ങളിൽ തയ്യാറാക്കി. കൽക്കട്ടയിലെ വിശ്വഭാരതി സർവ്വകലാശാലയിൽ, തഞ്ചാവൂർ & പൂണെയിലും തയ്യാറാക്കി, 30 വർഷക്കാലം ഷീറ്റുകൾ തയ്യാറാക്കാനെടുത്തു. കിട്ടിയ 1239 മനുസ്ക്രിപ്റ്റുകളിൽ വെറും പത്തെണ്ണം മാത്രമേ പൂർണ്ണ പാഠമായത് ഉള്ളൂ. ബാക്കി ഒക്കെ ഭാഗികമായാണ്. അതിനാൽ ഒരു ടെക്സ്റ്റ് എന്ന നിലയിൽ മഹാഭാരതം ഭാഗികമായും ചിതറിയുമായാണ് അതിന്റെ ടെക്സ്റ്റ് എന്ന രൂപത്തിൽ കൂടെ നിലനിന്നിരുന്നത് എന്നത് തീർച്ച. എട്ട് ഭാഷകളിലെ കയ്യെഴുത്തുപ്രതികൾ ആണ് സ്വീകരിച്ചത്.\nവിരാടപർവ്വം ആണ് ആദ്യമായി ശുദ്ധപാഠമായി പുറത്ത് വന്നത്. 1966 അശ്വമേധപർവ്വം അവസാനമായി പുറത്ത് വന്നു. പിന്നീട് ഒരു ഇന്റക്സും വന്നു.\nമീനിങ്ങ് ഓഫ് മഹാഭാരത - സൂക്താങ്കാർ\nക്രിട്ടിക്കൽ എഡിഷനിൽ പ്രക്ഷിപ്തം എന്ന് പറഞ്ഞ ശ്ലോകങ്ങൾ കൂടെ ചേർത്താണ് സൂക്തങ്കാറിന്റെ ഈ പ്രഭാഷണ പരമ്പര.\nഎന്താണ് ക്രിട്ടിക്കൽ എഡിഷന്റെ പ്രാധാന്യം? മികവും കുറവും?\nമഹാഭാരതത്തിനു ഒരു ഏകപാഠം ചരിത്രത്തിൽ ആദ്യമായി ഉണ്ടായി. അതാണ് ക്രിട്ടിക്കൽ എഡിഷൺ. 23 ആയിരം ശ്ലോകങ്ങൾ പ്രക്ഷിപ്തം എന്ന് കണ്ടെത്തി. വ്യാസന്റേതായി ഒരു ഏകപാഠം ഉണ്ടോ ഇല്ലയോ എന്ന് അറിവില്ല.\nലഭ്യമായ മുഴുവൻ പാഠങ്ങളും ആ പാഠങ്ങൾ നൽകുന്ന പാഠാന്തരങ്ങളും ഈ ക്രിട്ടിക്കൽ എഡിഷനിൽ ഉണ്ട്. പലതും പരിഗണിക്കാത്ത കയ്യെഴുത്ത് പ്രതികൾ ഉണ്ട് എന്നും സമ്മതിയ്ക്കുന്നു. എല്ലാ ഭാഷകളേയും പരിഗണിച്ചിട്ടില്ല എന്നും സമ്മതിയ്ക്കുന്നു. ഇതിനേക്കാൾ മികച്ച ഒരു പാഠം ഇനി ഉണ്ടാകാൻ സാദ്ധ്യമല്ല. സംസ്കൃതകാവ്യം പ്രാദേശിക ഭാഷാലിപികളിൽ എഴുതിയ പാഠങ്ങൾ ആണ്. സംസ്കൃതം മലയാളത്തിൽ എഴുതുന്നപോലെ. അതിനെ ആണ് ഭാഷാമനുസ്ക്രിപ്റ്റ് എന്ന് പറയുന്നത്.\nഎട്ട് ഭാഷകളിലും ഒരുപോലെ കാണുന്നത് സ്വീകരിച്ചു. ഒരു ലക്ഷം ശ്ലോകത്തിൽ ഒമ്പതിനായിരം ശ്ലോകങ്ങൾ മാത്രമേ അങ്ങനെ ഉള്ളത് കണ്ടുള്ളൂ.\nപാഠങ്ങളിൽ വ്യത്യാസം ഉണ്ടെങ്കിൽ അധികം ഭാഷകളിൽ ഒരുപോലെ ഉള്ളത് സ്വീകരിക്കുക.\nകാശ്മീരിപാഠം സ്വീകാര്യമാണ്. അതിൽ ഏറ്റവും കുറഞ്ഞകലർപ്പ് ഉള്ളത് എന്ന് കരുതുന്നു.\nദക്ഷിണേന്ത്യൻ പാഠങ്ങളും വടക്കേഇന്ത്യൻ പാഠങ്ങളും ഒരുപോലെ മികച്ചത് എങ്കിൽ വടക്കേഇന്ത്യൻ പാഠം എടുത്തു.\nപാഠങ്ങളിൽ തിരുത്ത് വരുത്തരുത് (വ്യാകരണഭംഗങ്ങൾ/അക്ഷരപ്പിഴവുകൾ). സ്വീകരിച്ചവ മുഖ്യമായും മറ്റുള്ളവ അനുബന്ധമായും കൊടുക്കണം.\nപകർത്തെഴുത്തുകാരുടെ ഇനി വരാത്തമട്ടിൽ ഒരു സുനിശ്ചിതപാഠം മഹാഭാരതത്തിനു നൽകി\nഎല്ലാ പാഠഭേദങ്ങളുടേയും സൂചന ഒരൊറ്റ പാഠത്തിനകത്ത് സംഗ്രഹിക്കാനായി കഴിഞ്ഞു.\nഏതൊക്കെ പാഠാന്തരങ്ങൾ ഉണ്ട് എന്നത് ക്രിട്ടിക്കൽ എഡിഷൻ നൽകുന്നുണ്ട്.\nഇനിയങ്ങോട്ട് മഹാഭാരതത്തിൽ പ്രക്ഷിപ്തങ്ങൾ ഉണ്ടാവുക വയ്യ എന്ന നിലയ്ക്ക് സുഭദ്രമാക്കി സുനിശ്ചിതമാക്കി.\nഅത്യന്തം പ്രഖ്യാതമായ പലതിനേയും പ്രക്ഷിപ്തങ്ങൾ എന്ന് പറഞ്ഞ് മഹാഭാരതത്തിൽ നിന്നും ഒഴിവാക്കി.\nകർണ്ണനെ സൂതപുത്രനായതുകൊണ്ട് ദ്രൗപദി കല്യാണം കഴിക്കില്ല എന്നത് പ്രക്ഷിപ്തം ആക്കി ഒഴിവാക്കി. വസ്ത്രാക്ഷേപസമയത്ത് കൃഷ്ണനിടപെട്ട് എത്രയും തീരാത്ത വസ്ത്രം നൽകുന്നത് കൃഷ്ണാനുഗ്രഹം കൊണ്ടാണ് എന്ന ഭാഗമൊക്കെ പ്രക്ഷിപ്തമാക്കി. ഇങ്ങനെ പലതും പ്രക്ഷിപ്തമാക്കി.\nശുദ്ധപാഠം വൈരുദ്ധ്യം നിറഞ്ഞത്.\nമഹാഭാരതത്തിന്റെ മൂലപാഠം എന്ന് പറയാൻ വയ്യ.\nഏത് കാലത്തോട് ഏത് ദേശത്തോട് ബന്ധപ്പെട്ട് കിടക്കുന്നു എന്ന് ചോദിച്ചാൽ കൃത്യമായ ഉത്തരം ഇല്ല. ദേശീയപാഠം.\nഎല്ലാ പാഠങ്ങളിലും ഒരു പോലെ കാണപ്പെട്ട പോരായ്മകൾ പിഴവുകൾ അത് ശുദ്ധപാഠത്തിലും തുടരുന്നു.\nസൂക്തങ്കാറിന്റെ പ്രവർത്തനത്തിനുള്ള താൽപ്പര്യങ്ങൾ\nമഹാഭാരതത്തെ ഇന്ത്യയുടെ പൗരാണികപാരമ്പര്യത്തിന്റെ ആധാരശിലയാക്കി മാറ്റുന്ന ദേശീയതയുടെ അടിസ്ഥാനസ്രോതസ്സ് ആയി മഹാഭാരതത്തെ ഉറപ്പിക്കുക.\nഅങ്ങനെ ഒരു നാഷണൽ ടെക്സ്റ്റ് ആയി ദേശീയ ടെക്സ്റ്റ് ആക്കി ഭൂതകാലത്തെ മാറ്റുക. അങ്ങനെ ദേശീയപാഠമാക്കി മാറ്റുമ്പോഴും ആധുനിക ശാസ്ത്രത്തിന്റെ രീതിശാസ്ത്രം അദ്ദേഹം കൈവിട്ടില്ല.\nപൗരസ്ത്യവാദം ഇന്ത്യയ്ക്ക് മേൽ വെച്ച് കെട്ടിയ മഹത്വാഭിലാഷങ്ങളുടേ ലോകത്തെ ദേശീയപ്രസ്ഥാനവും ഉൾക്കൊണ്ടിരുന്നു സൂക്താങ്കാറും ഉൾക്കൊണ്ടിരുന്നു.\nഅച്ചടിയിൽ വരുമ്പോൾ ഭാഷയ്ക്ക് ഏകമാനത വരുന്നു.\nഇന്ത്യൻ ദേശീയതയുടെ സംഗ്രഹരൂപമായി ഇതിഹാസങ്ങളും പുരാണങ്ങളും.\nഇതുകൊണ്ടാണ് ആധുനികജീവിതത്തിലും മഹാഭാരതത്തെ പിൻ തള്ളാതെ ഇരിക്കുന്നത്.\nപോസ്റ്റ് ചെയ്തത് SunilKumar Muthukurussi at 4:54 PM\nLabels: mahabharatha, sunil pi ilayidam, sunil pi ilayitam, പലവക, മലയളം, മഹഭരതം, ലേഖനം, സുനിൽ പി ഇളയിടം\nലോകം മുഴുവൻ പ്രചുര\nപ്രചാരം നേടിയ പ്രാചീന\nഭാരതത്തിന്റെയും , പുരാതനമായ\nതെക്കനേഷ്യൻ വംശജരുടെ ഇതിഹാസമായ\nമഹാഭാരതത്തിന്റെ ചരിത്ര രൂപങ്ങൾ മുഴുവൻ\nതീർത്തും - ഒരു ഭൗതികമായ കാഴ്ച്ച വട്ടത്തിലൂടെ\nഡോ: സുനിൽ പി.ഇളയിടം അത്യുജ്ജ്വലമായി തന്നെ\nഅഞ്ച് ദിവസത്തെ പ്രഭാഷണ പരമ്പരകളായി അവതരിപ്പിച്ചതിന്റെ\nവീഡിയൊ ക്ലിപ്പുകളുടെ , ഓരോ അദ്ധ്യായങ്ങളായി തിരിച്ചുള്ള\nവിജ്ഞാനപ്രദമായ , വിശദീകരണങ്ങളുടെ ഒരോ പഠനങ്ങൾ തന്നെയാണിത് ...\nതാങ്കളുടെ ഈ പോസ്റ്റുകളുടെ ലിങ്കുകൾ ,\nഞാൻ ഇതിനെ കുറിച്ച്എഴുതിയ ആലേഖനത്തിൽ\nചേർത്തിട്ടുണ്ട് കേട്ടോ ഭായ് .\nSunil Muthukurussi Mana said...


എന്തുകൊണ്ടാണ് ഇങ്ങനെ സംഭവിച്ചതു? ഇവിടെ ജനാധിപത്യം ഇല്ലാത്തതുകൊണ്ടുതന്നെ. തിരഞ്ഞെടുപ്പുവരുമ്പോൾ വോട്ടുചോദിച്ചുകൊണ്ട് നമ്മെ സമീപിക്കുന്നത് വ്യക്തികളല്ല. പാർട്ടികളാണ്. ഞങ്ങളുടെ പാർട്ടിയുടെ ആളിന് വോട്ടുചെയ്യണമെന്നാണവർ പറയുന്നത്. ജനങ്ങൾ വോട്ടുചെയ്യുന്നത് ആ പാർട്ടിയുടെ പ്രതിനിധികൾക്കാണ്. ജനങ്ങൾക്ക് എന്തെങ്കിലും ആവശ്യമുണ…\nരാധാമണി പരമേശ്വരൻ വെൺപളുങ്കുടയുന്നുവെണ്ണിലാകിണ്ണത്തിൽ മണ്ണിന്റെ മാറിൽവീണലിയുന്നാദ്രമായ് സുരഭീസുന്ദരീസുരകാവ്യകന്യകേനീ തഴുകിവാ, സാരേമധുരഭാഷിണിയായ്.\nവൈഡൂര്യകാന്തിയാലെന്നന്തരാത്മാവിൽ പ്രഭതൂകിയണയുംഭാവനാവൈഭവം അദ്ഭുതമൂറിടും കാഴ്ചകളാലുള്ളിൽ ഉദ്ഭവിക്കുന്നോരീദൈവികസാന്നിദ്ധ്യം.\nമാനത്തുമേഘങ്ങൾ സ്വർഗ്ഗീയഭംഗിയിൽ നീലക്കുടകൾ നിവർത്തുന്നുരാപ്പാകൽ മധുരമനോഹരമഞ്ജുളാംഗങ്ങളിൽ തുള്ളിത്തുളുമ്പിവാ കാവ്യസുരാംഗിതേ.\nകുയിലോളം കൂകിപ്പറക്കുവാനാകാതെ കുഞ്ഞിച്ചിറകുകൾ തോർത്തുവാനാകാതെ ചൂടേറ്റുതൂവൽവിരിയുന്നതിൻമുൻപേ കാണാത്തീരത്തേക്ക് അമ്മ പറന്നുപോയ്.\nകതിരിടും കൽപനാചക്രവാകങ്ങളിൽ ജീവകാരുണ്യമായ് അച്ഛന്റെ സാന്ത്വനം കാലംകടന്നുപോയീടിലുംകവചമോ കരിപുരണ്ടറിയാതെകോലംകെട്ടുപോയ്.\nസാരസനീരസവേഷപ്പകർച്ചയിൽ സുസ്മേരവദനേവിലസുന്നുവേദിയിൽ സൗഭാഗ്യദായകംകുറിപ്പുകവിതകൾ സരസേമീട്ടുന്നു മണിവർണ്ണവീണയിൽ.\nഅദ്വൈതചിന്തയാൽ അന്തരംഗപ്രവാഹം അശാന്തമെരിയുന്നകാവ്യപ്രയാണം വാഗ്ദേവതാവരലക്ഷ്മീകടാക്ഷം മാനസക്ഷേത്രത്തിൽപ്രഭാപൂപുഷ്ക്കലം.\nആദിപ്രകൃതിതൻ സർഗ്ഗവൈഗ്ധ്യമേ തൂലികത്തുമ്പിലൂടുതിരുന്നരൂപതേ ക്ഷതമേറ്റുതളരുന്നീജീവാത്മവിന് വരവായ് വർഷിപ്പൂശതനാമ മന്ത്രം.\nപതിനേഴ് റെബേക്കയ്ക്ക് ദുഃഖംതോന്നി. നിരാശ നിറഞ്ഞ നീണ്ട കാത്തിരിപ്പിനുശേഷം കർത്താവിന്റെ കാരുണ്യത്താൽ ലഭിച്ച സന്താനങ്ങളിലൊന്ന് വിരൂപനാണെങ്കിലും സഹിക്കാമായിരുന്നു. പക്ഷേ, ഇത്... ശരീരം മുഴുവൻ രോമംനിറഞ്ഞ്... ഒരു ശിശുവിനെ മാത്രമാണ് ആഗ്രഹിച്ചതെങ്കിലും ദൈവം രണ്ടുപേരെ ഒരേ സമയംതന്നു. എന്നാൽ, കടിഞ്ഞൂൽ സന്തതിയെ ഇതാ, എന്റെ മകനെന്നുപറഞ്ഞ് അഭിമാനത്തോടെ മറ്റുള്ളവരെ കാണിക്കാൻ സാധിക്കില്ലല്ലോ എന്ന ദുഃഖം അവളിൽ ആത്മനിർവൃതിയുടെ സൂര്യശോഭയ്ക്കുപകരം അമാവാസിയുടെ ഘനീഭവിച്ച കൂരിരുട്ടാണ് നിറച്ചതു. ഇരുവശത്തുമായി രണ്ടു ശിശുക്കളും കിടക്കുകയാണ്. യാക്കോബ് അമ്മിഞ്ഞ വലിച്ചുകുടിച്ച് അമ്മയുടെ ചൂടുപറ്റിയാണ് എപ്പോഴും കിടക്കുക. മറുവശത്താകട്ടെ, ഏസാവ് അമ്മയിൽനിന്നകന്നും. അവന് വിശപ്പില്ലാഞ്ഞിട്ടോ അമ്മയുടെ ചൂട് ആവശ്യമില്ലാഞ്ഞിട്ടോ അല്ല. അമ്മയുടെ അടുത്തേയ്ക്ക് പൂണ്ടുചെല്ലുമ്പോഴൊക്കെ റെബേക്കാ വെറുപ്പോടെ അവനെ ദൂരേയ്ക്ക് മാറ്റികിടത്തും. അത് പതിവായപ്പോൾ അവൻ ആ ശ്രമം ഉപേക്ഷിച്ചു. അമ്മയുടെ മുലഞ്ഞെട്ടിനുപകരം സ്വന്തം കൈവിരൽ ഈമ്പാൻ അവൻ ശീലിച്ചുതുടങ്ങി.…\nഎന്റെ പ്രണയം നാടോടി സ്ത്രീകളോടാണ് മുന്നിലെ പല്ല് കൊഴിഞ്ഞ മുറുക്കിച്ചുവപ്പിച്ച ചുണ്ടുകളുള്ള ജഢ പിടിച്ച്, വാരിക്കെട്ടിയ മുടികളുള്ള നാറ്റംബ്രാൻഡ് സു (ദുർ) ഗന്ധം പൂശിയ കല പില കൂട്ടുന്ന നാടോടിപ്പെണ്ണിനോട് അവളിൽ കഥകളും കവിതകളുമില്ല നൃത്തവും നാട്യവുമില്ല നഗരത്തിന്റെ ഔപചാരികതയില്ല മൊബെയിൽ ഫോണിന്റെ ശൃംഗാരവുമില്ല ജീവിതവും പ്രണയവുമുണ്ട് ആത്മാവും ശരീരവുമുണ്ട് ഒരു ന്യൂ ജനറേഷൻ പെണ്ണ്.\nസാഹിത്യത്തിൽ എന്താണ് ശ്രീനാരായണഗുരുവിന്റെ പ്രാധാന്യം എന്ന് ചിലരെങ്കിലും ചോദിക്കാം അല്ലെങ്കിൽ സംശയിക്കാം. ശ്രീനാരായണഗുരു ഭാഷയെ സ്നേഹിച്ച ആളാണ്. ശരിയാണ്. അദ്ദേഹം ഒരു ഭാഷയെ അല്ല, സംസ്കൃതത്തെയും മലയാളത്തെയും തമിഴിനേയും വളരെയധികം സ്നേഹിച്ച ഒരു യോഗിയായിരുന്നു. ഈ ഭാഷകളിൽ മൂന്നിലും ഗുരുവിന് വളരെയധികം സ്വാധീനവുമുണ്ടായിരുന്നു. പക്ഷേ ഈ മൂന്ന് ഭാഷകളിലും അദ്ദേഹത്തിന്റെ പാണ്ഡിത്യ അവഗാഹം, തന്റെ തന്റെ ആത്മാവിഷ്ക്കാരത്തിനുള്ള മാധ്യമം എന്ന നിലയ്ക്ക് ഈ ഭാഷകൾ കൈകാര്യം ചെയ്യുന്നതിലുള്ള പ്രാവീണ്യം തുടങ്ങിയവ സ്വന്തം കൃതികളിലൂടെ തെളിയിക്കപ്പെട്ടിട്ടുള്ളതാണ്. അതിൽ ചിലകൃതികളെങ്കിലും, ഒരു ഉദാഹരണം പറഞ്ഞാൽ 'ദൈവദശകം' തന്നെ എടുക്കാം. എഴുത്തച്ഛനായാലും മേൽപ്പത്തൂരായാലും പൂന്താനമായാലും അവരോടൊപ്പം നിൽക്കുന്ന സാഹിതീയ ഭംഗിയും ദാർശനിക ദീപ്തിയും ഒത്തിണങ്ങിയ കൃതികൾ രചിച്ചിട്ടുള്ള ഒരു വലിയ യോഗിയാണ് ശ്രീനാരായണഗുരു. ശ്രീനാരായണഗുരുവിനെ നാം എങ്ങനെ കാണുന്നു, വിലയിരുത്തുന്നു? ഞാൻ കാണുന്നത് ഇന്ത്യയിൽ സ്വാതന്ത്ര്യം കൈമോശം വന്ന 'പാരതന്ത്ര്യം' നിനക്ക് വിധികൾപിതമാണ് തായേ' എന…\nശബ്ദം ഒരു വനിതയുടേതായിരുന്നു. പൂമുഖത്തുനിന്നുള്ള ആ ചോദ്യം കേട്ട് സൌദാമിനി ഉടൻ തന്നെ ചെന്നു വാതിൽ തുറന്നു. ചുരിദാർ ധരിച്ച ഒരു വനിത.\n“എന്താ നിസാ, എന്തെങ്കിലുമുണ്ടോ?”\nനിസയാണ് ഇപ്പോഴത്തെ ഞങ്ങളുടെ പോസ്റ്റ്മാൻ, അഥവാ, പോസ്റ്റ് വുമൻ.\n“സാറിനൊരു റെജിസ്റ്റേഡുണ്ട്. സാറില്ലേ?”\n“ദാ ഒന്നു വരിൻ. നിങ്ങൾക്കൊരു റെജിസ്റ്റേഡുണ്ട്.” സൌദാമിനി വിളിച്ചുപറയുന്നതുകേട്ടു ഞാൻ ധൃതിയിൽ വരാന്തയിലേയ്ക്കു വന്നു. റെജിസ്റ്റേഡോ? അതെവിടുന്നായിരിയ്ക്കും?\nഷെഡ്യൂളിൽ നിസ ചൂണ്ടിക്കാണിച്ചിടത്ത് ഒപ്പിട്ടു റെജിസ്റ്റേഡ് കവർ കൈപ്പറ്റുന്നതിന്നിടയിൽ സൌദാമിനി ഒരു ഗ്ലാസു തണുത്ത വെള്ളം കൊണ്ടു വന്നു. “നല്ല ചൂടല്ലേ, നിസാ. ദാ, ഈ വെള്ളം കുടിച്ചോളൂ.”\nഎവിടുന്നായിരിയ്ക്കാം ഈ റെജിസ്റ്റേഡ് കവർ? കടംതിരിച്ചടവു മുടങ്ങിയിരുന്ന ഒരു കാലമുണ്ടായിരുന്നു. അന്നു ഭയപ്പെട്ടിരുന്നത് ജപ്തിനോട്ടീസിനെയായിരുന്നു. ഇന്നിപ്പോൾ കടബാദ്ധ്യതകളിൽ നിന്നു രക്ഷപ്പെട്ടിരിയ്ക്കുന്നതിനാൽ ഇതൊരു ജപ്തിനോട്ടീസ് ആകാൻ തീരെ സാദ്ധ്യതയില്ല.\nഅയച്ച ആളുടെ പേരും വിലാസവും നോക്കി: “പി കെ ബാലകൃഷ്ണൻ, മറ്റത്തറ വീട്, കൂടാളി പി ഓ, കണ്ണൂർ.” പേരും വിലാസ…\n"പൊന്നുഷസ്സെന്നും നീരാടുവാന് വരുമീ സൌന്ദര്യതീര്‍ത്ഥക്കടവില് നഷ്ടസ്മൃതികളാം മാരിവില്ലിന് വര്‍ണപ്പൊട്ടുകള് തേടി നാം വന്നു..." അതേ വരാതിരിക്കാന് അവര്‍ക്കു കഴിയുമായിരുന്നില്ലല്ലോ. അസ്തമയസൂര്യന്‍റെ കതിരുവീണു ചുവന്ന പാറക്കൂട്ടത്തില് ചാരിയിരിക്കുമ്പോള് രണ്ടിലൊരാള് കഥ പറയുകയായിരുന്നു. മറ്റേയാള് കേട്ടിരിക്കയും.\n"ഒന്നു പിണങ്ങിയിണങ്ങും നിന് കണ്ണില് കിനാവുകള് പൂക്കും പൂം പുലര്‍ക്കണി പോലെയേതോ പേരറിയാപ്പൂക്കള് നമ്മെ തിരിച്ചറിഞ്ഞെന്നോ ചിരബന്ധുരമീ സ്നേഹബന്ധം നമ്മെ തിരിച്ചറിഞ്ഞെന്നോ ചിരബന്ധുരമീ സ്നേഹബന്ധം"\nപാതിവഴിയിലെവിടെയോ ഉപേക്ഷിച്ചു പോയ …\nനിദർശ് രാജ് ഇടിഞ്ഞുപൊളിഞ്ഞ\nസി.പി.രാജശേഖരൻ കണ്ണീര് പന്തലിലെ ആഘോഷങ്ങള്\nയുവജനോല്‍സവങ്ങളില് നിന്നുയരുന്ന കണ്ണീരും കരച്ചിലും നാം എത്റ നാളായി കേട്ടു കയ്യടിയ്ക്കുന്നു. മൂന്നാലു ദിവസം ആടിപ്പാടി, ചിരിച്ചും കളിച്ചും ചിലര് പോകുമ്പോള്, വന്നവരില് ഭൂരിഭാഗവും കരഞ്ഞും ഏങ്ങലടിച്ചും നഷ്ടപ്പെട്ട പേരും പ്റശസ്തിയും ധനവും ഓര്‍ത്തു വിലപിച്ചും കണ്ണീരോടെയാണു് അരങ്ങു വിടുന്നതു്. കോടികള് ചിലവാക്കി, രാഷ്ട്റീയക്കാര്‍ക്കും ഭരണാധികാരികളില് ചിലര്‍ക്കും പിന്നെ അദ്ധ്യാപക സംഘടനാ കോമാളികള്‍ക്കും കുറച്ചു ദിവസം അടിച്ചുപൊളിയ്ക്കാന് ഒരവസരം എന്നതിലുപരി ഈ കോമാളിക്കളിയില് പിഞ്ചുകുഞ്ഞുങ്ങള്‍ക്കു് പ്റത്യേക പ്റയോജനം ഉണ്ടാകുമെന്നു് തോന്നുന്നില്ല. ന്റ്ത്യവേദിയില് നിന്നും സംഗീത വേദിയില് നിന്നുമെല്ലാം അപസ്വരങ്ങള് ഉയരുന്നതു് ഇതു് ആദ്യമായല്ല. പണ്ടേ, യുവജനോല്‍സവങ്ങളില് ചില കുറ്റങ്ങളും കുറവുകളും ഉണ്ടായിട്ടുണ്ടു്. അതില് ചിലതു് മനപ്പൂര്‍വമല്ലെന്നും, സംഭവിച്ചുപോകുന്നതാണെന്നും നമുക്കറിയാം. യുവജനോല്‍സവങ്ങളിലെ പാകപ്പിഴകളും അതു നിവര്‍ത്തിയ്ക്കാനുള്ള വഴികളും ചൂണ്ടിക്കാട്ടി ഈ ലേഖകന് , 30 വര്‍ഷം മ…


പരിഷ്കരിച്ച സിക്ലോൺ E4 ഇ-മോപ്പെഡ് അവതരിപ്പിച്ച് ഗാരെല്ലി - Malayalam DriveSpark\nഇറ്റാലിയൻ മോട്ടോർ സൈക്കിൾ നിർമ്മാതാക്കളായ ഗാരെല്ലി വിപണിയിലുള്ള ഏറ്റവും പഴക്കം ചെന്ന കമ്പനികളിൽ ഒന്നാണ്. ഇരുചക്ര വാഹന നിർമ്മാതാക്കൾ സ്‌കൂട്ടറുകളും ചെറിയ ശേഷിയുള്ള മോട്ടോർസൈക്കിളുകളും വിറ്റിരുന്നെങ്കിലും 1987 -ൽ പ്രവർത്തനങ്ങൾ നിർത്തിയിരുന്നു.\n2019 -ൽ കമ്പനി പുനരുജ്ജീവിപ്പിച്ചു, ഇപ്പോൾ ഇലക്ട്രിക് മോപെഡുകളും ഇ-ബൈക്കുകളുമാണ് കമ്പനി വിൽക്കുന്നത്. ഇറ്റാലിയൻ നിർമ്മാതാക്കൾ തങ്ങളുടെ സിക്ലോൺ E4 ഇ-മോപ്പെഡ് ലൈനപ്പ് അപ്‌ഡേറ്റുചെയ്‌തു.\nഇത് ഇപ്പോൾ കൂടുതൽ മെച്ചപ്പെട്ട പ്രകടനം കാഴ്ചവയ്ക്കുന്നു. സിക്ലോൺ സോൾ, സിക്ലോൺ അർബൻ, സിക്ലോൺ ക്രോസ് എന്നിവ ഉൾപ്പെടുന്നതാണ് സിക്ലോൺ ലൈനപ്പ്.\n4,500 യൂറോ, ഏകദേശം 3.98 ലക്ഷം രൂപ മുതൽ ആരംഭിക്കുന്ന വിലയുമായി പുതിയ E4 സിക്ലോൺ മോപ്പഡുകൾ ഗാരെല്ലി യൂറോപ്പിലുടനീളം വിൽക്കുന്നു.\nസിക്ലോൺ E4 ഇപ്പോൾ കൂടുതൽ കരുത്തുറ്റ4കിലോവാട്ട് (2 കിലോവാട്ട് മുതൽ) ഹബ് മൗണ്ടഡ് ഇലക്ട്രിക് മോട്ടോറിനൊപ്പം വരുന്നു. ഇത് 160 Nm torque പുറപ്പെടുവിക്കുന്നു.\nമുമ്പത്തെ 45 കിലോമീറ്റർ വേഗതയിൽ നിന്ന് ഇപ്പോൾ 70 കിലോമീറ്റർ വേഗതയിൽ കൈവരിക്കാൻ ഇവയ്ക്ക് കഴിയുന്നു. ഇ-മോപ്പെഡിന്റെ കോം‌പാക്ട് അളവുകൾ കണക്കിലെടുക്കുമ്പോൾ ഇത് വളരെ മാന്യമായ കണക്കുകളാണ്.\n2 കിലോവാട്ട്സ് നീക്കം ചെയ്യാവുന്ന ബാറ്ററി പാക്കിൽ നിന്നാണ് പവർ വരുന്നത്. സിക്ലോൺ E4 ന് മൂന്ന് റൈഡ് മോഡുകൾ ലഭിക്കുന്നു. വേഗത കുറഞ്ഞ മോഡ് 110 കിലോമീറ്റർ മൈലേജ് വാഗ്ദാനം ചെയ്യുന്നു, വേഗതയേറിയ മോഡ് ഉപയോഗിച്ചാൽ മൈലേജ് 70 കിലോമീറ്ററായി കുറയും.\nമിക്ക മോപെഡുകളേയും പോലെ, സിക്ലോൺ E4 ന് ഒരു ട്യൂബുലാർ അണ്ടർ‌ബോൺ ഫ്രെയിമും അപ്‌കൗട്ട് സസ്‌പെൻഷനും അപ്പ്സൈഡ് ഡൗൺ ഫോർക്കുകളും തിരശ്ചീനമായി മൗണ്ട് ചെയ്ത മോണോഷോക്കും ലഭിക്കുന്നു.\n13 ഇഞ്ച് അലോയി വീലുകളിൽ രണ്ട് അറ്റത്തും 220 mm ഡിസ്ക് ബ്രേക്കുകൾ ഇതിന് ലഭിക്കും. വേരിയന്റിനെ ആശ്രയിച്ച്, നിങ്ങൾക്ക് സ്ട്രീറ്റ് അല്ലെങ്കിൽ ഡ്യുവൽ പർപ്പസ് ടയറുകൾ തിരഞ്ഞെടുക്കാം.\n79 കിലോഗ്രാം ഭാരം വരുന്ന സിക്ലോണിന് 150 കിലോഗ്രാം ലോഡ് വഹിക്കാൻ കഴിയും. ഇതിന് പൂർണ്ണ എൽഇഡി ലൈറ്റിംഗും ഡിജിറ്റൽ എൽസിഡി ഇൻസ്ട്രുമെന്റ് കൺസോളും ലഭിക്കും.\nമികച്ച രൂപത്തിലുള്ള ഇലക്ട്രിക് മോപെഡുകൾക്ക് താങ്ങാനാവുന്ന നഗര റണ്ണൗട്ടുകൾ, റൈഡ് ഷെയറിംഗ് വാഹനങ്ങൾ അല്ലെങ്കിൽ ബീച്ച് ഗെറ്റ്‌വേ സ്‌കൂട്ടറുകൾ എന്നിവ ആകാൻ വളരെയധികം സാധ്യതയുള്ളവയാണ്.\nGarelli Launched Updated Ciclone E4 Moped Lineup. Read in Malayalam.


മഴക്കെടുതി തുടരുന്നു; പത്ത് ട്രെയിനുകൾ റദ്ദാക്കി\nതിരുവനന്തപുരം: സംസ്ഥാനത്തു ശക്തമായ മഴ തുടരുന്നു. 21 വരെ ശക്തമായ മഴ തുടരുമെന്നാണു കാലാവസ്ഥാ നിരീക്ഷണ വകുപ്പിന്റെ മുന്നറിയിപ്പ്. തീരപ്രദേശത്തു...\nതിരുവനന്തപുരം: സംസ്ഥാനത്തു ശക്തമായ മഴ തുടരുന്നു. 21 വരെ ശക്തമായ മഴ തുടരുമെന്നാണു കാലാവസ്ഥാ നിരീക്ഷണ വകുപ്പിന്റെ മുന്നറിയിപ്പ്. തീരപ്രദേശത്തു കടൽക്ഷോഭം തുടരുന്നതിനാൽ മൽസ്യത്തൊഴിലാളികൾ കടലിൽ പോകരുതെന്നു മുന്നറിയിപ്പുണ്ട്.\nമണിക്കൂറിൽ 60 കിലോമീറ്റർ വരെ വേഗത്തിലുള്ള കാറ്റിനു സാധ്യതയെന്നും കാലാവസ്ഥാ മുന്നറിയിപ്പുണ്ട്.കനത്തമഴയെത്തുടർന്ന് കോട്ടയം വഴിയുള്ള പത്ത് ട്രെയിനുകൾ ബുധനാഴ്ച റദ്ദാക്കി.\nഎറണാകുളം – കൊല്ലം മെമു, കൊല്ലം – എറണാകുളം മെമു, എറണാകുളം –കോട്ടയം, കോട്ടയം – എറണാകുളം, എറണാകുളം–കായംകുളം, കായംകുളം–എറണാകുളം, പുനലൂർ – ഗുരുവായൂർ, ഗുരുവായൂർ–പുനലൂർ പാസഞ്ചറുകളും, തിരുനൽവേലി – പാലക്കാട്, പാലക്കാട്–തിരുനൽവേലി പാലരുവി എക്സ്പ്രസുകളുമാണ് റദ്ദാക്കിയത്. മറ്റു ട്രെയിനുകൾ വേഗം കുറച്ച് ഓടിക്കുകയാണ്. മീനച്ചിലാറ്റിൽ ജലനിരപ്പ് ഉയരുന്ന സാഹചര്യത്തിലാണ് ട്രയിൻ റദ്ദാക്കി.\nമഴ തുടരുന്ന സാഹചര്യം നിലനിൽക്കുന്നതിനാൽ എറണാകുളം, ഇടുക്കി, കോട്ടയം ജില്ലകളിൽ വിദ്യാഭ്യാസ സ്ഥാപനങ്ങൾക്ക് കലക്ടർമാർ ബുധനാഴ്ച (18-07-2018) അവധി പ്രഖ്യപിച്ചു. എറണാകുളം ജില്ലയിൽ അങ്കണവാടികൾ മുതൽ പ്ലസ് ടു തലം വരെ എല്ലാ സ്കൂളുകൾക്കും അവധി ബാധകമാണ്.


റിയാസ് മൗലവി വധം:പ്രതികളുടെ ജാമ്യാപേക്ഷ ഹൈക്കോടതി തള്ളി - Muhimmath\nറിയാസ് മൗലവി വധം:പ്രതികളുടെ ജാമ്യാപേക്ഷ ഹൈക്കോടതി തള്ളി\nകാസര്‍കോട്: പഴയ ചൂരി ഇസ്സത്തുല് ഇസ്‌ലാം മദ്‌റസാധ്യാപകനും കുടക് സ്വദേശിയുമായ റിയാസ് മൗലവി(28)യെ പള്ളിയിലെ താമസസ്ഥലത്ത് കഴുത്തറുത്ത് കൊന്ന കേസില് ജുഡീഷ്യല് കസ്റ്റഡിയില് കഴിയുന്ന പ്രതികളുടെ ജാമ്യാപേക്ഷ ഹൈക്കോടതി തള്ളി.\nസംഭവം നടന്നതിന്റെ 88ാം ദിവസം പ്രത്യേക അന്വേഷണസംഘത്തലവന് കണ്ണൂര് ക്രൈംബ്രാഞ്ച് എസ്പി ഡോ. എ ശ്രീനിവാസിന്റെ നേതൃത്വത്തില് കാസര്‍കോട് സിജെഎം കോടതിയില് കുറ്റപത്രം സമര്‍പ്പിച്ചിരുന്നു. ശാസ്ത്രീയ തെളിവുകള് ഉള്‍പ്പെടുത്തി 600 പേജുള്ള കുറ്റപത്രമാണ് കോടതിയില് സമര്‍പ്പിച്ചത്. ഈ കേസില് മാര്‍ച്ച് അഞ്ചിന് വിചാരണ ആരംഭിക്കാന് കോടതി ഉത്തരവിട്ടിട്ടുണ്ട്. ഇതിനിടയിലാണ് പ്രതികള് ഹൈക്കോടതിയില് ജാമ്യാപേക്ഷ നല്‍കിയത്.


കരയിൽ ചൂടുകൂടുന്നപോലെതന്നെ കടലും ചുട്ടുപൊള്ളിക്കൊണ്ടിരിക്കുകയാണെന്ന് ഐക്യരാഷ്ട്ര സംഘടനയുടെ പഠനം.\nBy: Asha Sadasiv Published on: 02 April, 2019 11:34 AM IST\nകരയിൽ ചൂടുകൂടുന്നപോലെതന്നെ കടലും ചുട്ടുപൊള്ളിക്കൊണ്ടിരിക്കുകയാണെന്ന് ഐക്യരാഷ്ട്ര സംഘടനയുടെ പഠനത്തിൽ കണ്ടെത്തി. ഭൂമിയിലെ ജലാശയങ്ങളെല്ലാം കാലാവസ്ഥാ വ്യതിയാനത്തിൻ്റെ പിടിയിലാണ്. സമുദ്രത്തിൻ്റെ ഉപരിതലത്തിൽ മാത്രമായിരുന്നു പണ്ടൊക്കെ ചൂടെങ്കിൽ ഇപ്പോൾ സമുദ്രാന്തർഭാഗവും ചൂടുപിടിക്കുകയാണ്.\nഇത് കടൽ ജീവികൾക്ക് വലിയ ഭീഷണിയാണ്. കഴിഞ്ഞ നാല് വർഷങ്ങൾ ലോകം കണ്ടതിൽ വെച്ചേറ്റവും ഉയർന്ന താപനില രേഖപ്പെടുത്തിയ വർഷങ്ങളായിരുന്നു. ഇതുകൂടാതെ,കഴിഞ്ഞ വർഷം സമുദ്രത്തിൽ നിന്ന് 700 മീറ്റർ (2,290 അടി) ആഴത്തിലുള്ള താപനില പുതിയ റെക്കോർഡ് സൃഷ്ടിച്ചു. 1955 മുതലുള്ള കണക്കുകളാണ് യുഎൻ കാലാവസ്ഥാ ഏജൻസിയായ ഡബ്ള്യൂ.എം.ഒയുടെ പക്കൽ ഉള്ളത്. 2000 മീറ്റർ ആഴത്തിലുള്ള താപ നിലയും കഴിഞ്ഞ വർഷം റെക്കോർഡ് കടന്നു. എന്നാൽ 2000 മീറ്റർ ആഴത്തിലുള്ള താപനില രേഖപ്പെടുത്താൻ തുടങ്ങിയിട്ട് 14 വർഷമേ ആയിട്ടുള്ളൂ.\n2018-ൽ മറികടന്നത് 2017-ലെ റെക്കോർഡാണ്. ഓരോ വർഷവും താപനില ഉയർന്നു കൊണ്ടിരിക്കുകയാണെന്നതിൻ്റെ ശക്തമായ സൂചനയാണിത്. ഫോസിൽ ഇന്ധനങ്ങൾ കത്തിക്കുമ്പോൾ പുറംതള്ളപ്പെടുന്ന ഹരിതഗൃഹ വാതകങ്ങൾ (ഗ്രീൻ ഹൗസ് ഗ്യാസ്) മൂലം ഭൂമിക്ക് മുകളിൽ ഉണ്ടാകുന്ന ചൂടിന്റെ 93 ശതമാനവും ലോകത്തെ സമുദ്രങ്ങളിലാണ് കേന്ദ്രീകരിക്കുന്നത്. തെക്കൻ സമുദ്ര ഭാഗങ്ങളിലാണ് ചൂട് ഏറ്റവും കൂടുതൽ.ചൂടുകൂടുമ്പോൾ ജലത്തിന്റെ നിരപ്പ് ഉയരുന്ന പ്രതിഭാസമാണ് തെർമൽ എക്സ്പാൻഷൻ. ഈ സ്ഥിതി തുടർന്നാൽ തെർമൽ എക്സ്പാൻഷൻ മൂലം സമുദ്രനിരപ്പ് 12 ഇഞ്ച് (30 സെന്റീമീറ്റർ) വർധിക്കുമെന്നാണ് പഠനം പറയുന്നത്.\nEnglish Summary: Steep Temperature rise in Ocean according to United Nations Organization